ޓޫރިޒަމް މާސްޓާ ޕްލޭނަށް ކޮންސަލްޓުން ހޯދުމުގެ މުއްދަތު އިތުރުކޮށްފި | Sandhaanu\nޓޫރިޒަމް މާސްޓާ ޕްލޭނަށް ކޮންސަލްޓުން ހޯދުމުގެ މުއްދަތު އިތުރުކޮށްފި\nޓޫރިޒަމް މިނިސްޓްރީން އިއުލާން ކޮށްފައިވާ ޓޫރިޒަމް މާސްޓާޕްލޭން އެކުލަވާލުމަށް ކޮންސަލްޓަންޓުން ހޯދުމަށް ކުރި އިއުލާނުގެ މުއްދަތު އިތުރުކޮށްފިއެވެ.\nޓޫރިޒަމް މިނިސްޓްރީން ބުނީ މުއްދަތު އިތުރުކޮށްފައިވަނީ ރާއްޖެއިން ކޮންސަލްޓުން ހޯދުމަށް ކޮށްފައިވާ އިއުލާނުކަމަށެވެ.\nކޮންސަލްޓަންޓުން ހޯދަން ޓޫރިޒަމް މިނިސްޓްރީން އެންމެ ފުރަތަމަ އިއުލާންކުރީ މިދިޔަ މަހުގެ 30 ވަނަ ދުވަހު އެވެ. ޓޫރިޒަމް ސްޓްރެޓަޖީ ސްޕެޝަލިސްޓް (ލީޑް ކޮންސަލްޓަންޓް) އަކާއެކު ޖުމްލަ 10 ކޮންސަލްޓެންޓުން ހޯދަން ކުރިން އިއުލާންކުރި އެވެ.\nޓޫރިޒަމް މިނިސްޓްރީން ބުނީ ޓޫރިޒަމް މާސްޓަރޕްލޭން އެކުލަވާލުމުގެ މަސައްކަތަށް 10 ކޮންސަލްޓަންޓުން ހޯދުމަށް ކުރެވުނު އިއުލާނުގެ ތެރެއިން9ލޯކަލް ކޮންސަލްޓެންޓުން ހޯދުމަށް ކުރެވުނު އިއުލާނުގެ މުއްދަތު އިތުރުކުރެވިފައިވާކަން އޭޝިއަން ޑިވެލޮޕްމަންޓް ބޭންކް (އޭޑީބީ)ގެ ފަރާތުން އެ މިނިސްޓްރީ އަށް އަންގާފައިވާ ކަމަށެވެ.\nނުވަ ކޮންސަލްޓެންޓުންގެ މަގާމަށް ކުރިމަތިލުމުގެ ފުރުސަތު ހުޅުވާލައިފައިވާ އިރު ބައެއް ކޮންސަލްޓަންޓުންގެ މަގާމު މިމަހުގެ 13 އަށް އަދި އަނެއްބައި ކޮންސަލްޓެންޓުންގެ މަގާމަށް ކުރިމަތިލުމުގެ ފުރުސަތު މި މަހުގެ 15 އާ ހަމައަށް ވަނީ ހުޅުވާލައިފަ އެވެ.\nލީޑް ކޮންސަލްޓަންޓް އައްޔަން ކުރާނީ އިންޓަނޭޝަނަލް ކޮންސަލްޓެންސީގެ އުސޫލުންނެވެ.\nމއީ ރާއްޖޭގެ ފަތުރުވެރިކަމުގެ ސިނާއަތް ދެމެހެއްޓެނިވި ގޮތެއްގައި ކުރިއަރުވައި ތަރައްގީ ކުރަން ފަސް އަހަރު ދުވަހުގެ މުއްދަތަށް ޓޫރިޒަމް މިނިސްޓްރީ އެކުލަވާލާ ޓޫރިޒަމް މާސްޓާ ޕްލޭނެވެ.\nއޭޑީބީގެ ހިލޭ އެހީގެ ދަށުން ކުރިއަށް ގެންދާ އެ މަޝްރޫއަށް ހޯދަން އިއުލާންކުރި ކޮންސަލްޓަންޓުންގެ ތެރޭގައި އެންވަޔަރަމަންޓަލް ކޮންސަލްޓަންޓުންނާއި ހިއުމަން ރިސޯސް، ލީގަލް އަދި ޓޫރިޒަމް ސެކިއުރިޓީ ކޮންސަލްޓެންޓުން ހިމެނެ އެވެ.\nރާއްޖޭގެ ހަތަރު ވަނަ ޓޫރިޒަމް މާސްޓަ ޕްލޭން އިފްތިތާހު ކޮށްފައިވަނީ 2013 ވަނަ އަހަރު އެވެ. އެ ޕްލޭން ހަދާފައި ވަނީ 2013 އިން 2017 ގެ ނިޔަލަށް ކުރަން ހާއްސަ ކަންތައްތަކެއް ކަނޑައަޅާފަ އެވެ.\nމިހާރު ކޮންސަލްޓުން ހޯދަނީ ފަސްވަނަ ޓޫރިޒަމް މާސްޓާ ޕްލޭން އެކުލަވާލުމުގެ މަސައްކަތަށެވެ.


ރާއްޖޭގައި ހިނގާ އެކްސިޑެންޓުތައް\nމިފަދަ ޢަމަލުތައް އިސްލާހްކޮށް ހެދިފައިވާ ގަވާއިދުތަކަށް ބޯލަނބައި އަދަބުތަކަށް އިހުތިރާމްކުރުމަކީ މުހިއްމު ކަމެއް\n1 މާރޗް 2021 | ހޯމަ 10:06\nހުޅުމާލޭގައި ހިނގި ކާރު އެކްސިޑެންޓެއް\nވިސްލާނުލާ ކުރެވޭ ކުޑަކުޑަ ކަމަކުން ވެސް މުޅި އުމުރު ދުވަހު ހިތާމަކުރަން ޖެހޭ ފަހަރު އާދެއެވެ. ބައެއް ފަހަރު ހެދިފައިވާ ގަވައިދާއި ގާނޫނުތަކަށް ފަރުވާކުޑަކުރެވެނީ އޭގެ ސަބަބުން މާބޮޑު ކަމެއް ވެދާނެ ކަމަށް ގިނަފަހަރަށް ގަބޫލު ނުކުރެވޭތީއެވެ. ނަމަވެސް ގަބޫލު ކުރަންޖެހޭ ހަގީގަތަކީ މިފަދަ ކުދިކުދި ކަންކަމުގެ ސަބަބުން އެތައް ބަޔަކަށް ނުރައްކާތެރި އެތައް ކަމެއް، އެތައް ހާދިސާތަކެއް ދިމާވެ، ހިނގާފައިވާކަމެވެ. މިއިން ކޮންމެ ހާދިސާއަކުން ވެސް ގިނަ ބަޔަކަށް ފުން ހިތާމަތަކެއް ކުރިމަތި ކުރުވާ ސިހުން ގެނުވައެވެ. ބައެއް ހާދިސާތަކުގެ ސަބަބުން އެތައް ބައެއްގެ ފުރާނަ ގޮސްފައިވާއިރު މިފަދަ ކޮންމެ ހާދިސާއަކުން ޢިބުރަތެއް ހާސިލްކުރަންޖެއެވެ.\nދާދި ފަހުން ފުވައްމުލަކުގައި ހިނގި ނުރައްކާތެރި ކާރު އެކްސިޑެންޓުގައި އަނިޔާވި ދެ ޒުވާނުން ނިޔާވީ އެ އެކްސިޑެންޓުން މުޅި ގައުމު ސިއްސުވާލާފައެވެ. ބާރު ސްޕީޑެއްގައި ދުއްވާފައިދިޔަ މި ކާރު އެކްސިޑެންޓު ހިނގީ ހޮނިހިރު ދުވަހު ހަވީރު 04:30 ހާއިރު ޏ. ފުވައްމުލަކު ފުނާޑު އަވަށުގެ ނާއިބު ތުއްތު މަގުގައެވެ. މި ހާދިސާގައި އަނިޔާ ލިބުނު މީހުންގެ ތެރެއިން އެކަކު ވަގުތުން ހޮސްޕިޓަލަށް ގެންދެވިފައިވާއިރު، އޭނާ ނިޔާވީ 16:50 ހާއިރުއެވެ. އަދި ކާރު ތެރޭގައި ތާށިވެފައި އިންދައި ނަގައިގެން ހޮސްޕިޓަލަށް ގެންދިޔަ ޒުވާނާ ނިޔާވީ 17:04 ހާއިރުކަމަށް ހޮސްޕިޓަލުން ވަނީ ހާމަކޮށްފައެވެ. މި ހާދިސާގައި ނިޔާވެފައިވާ އުމުރުން 24 އަހަރު އަހުމަދު މުތީއު އަބްދުލްހަކީމާއި އުމުރުން 19 އަހަރުގެ އަލީ އާމިލްގެ ކުއްލި ވަކިވުން މުޅި ފުވައްމުލަކަށް ވަނީ ހިތާމަވެރިކަން ގެނުވާފައެވެ.\nފުވައްމުލަކަކީ ނުރައްކާތެރި އެކި ހާދިސާތައް ހިނގަމުން އަންނަ ސިޓީއެކެވެ. މަގުމަތީގެ އިތުރުން ވެސް އެހެނިހެން ނުރައްކާތެރި އެކްސިޑެންޓުތައް ހިނގަމުން އަންނަ ސިޓީއެވެ. މިފަދަ ހާދިސާތަކަށް ބަލާއިރު ދާދި ފަހުން މާނޭރު ސަރަހައްދުގެ މޫދުގައި ގެނބިގެން ނިޔާވި އަހްމަދު ފައުޒާންގެ ވަކިވުމަކީ ވެސް މުޅި ގައުމަށް ކުއްލި ސިހުމެއް ލިބިގެންދިޔަ ހިތާމަވެރި ހާދިސާއެކެވެ. ފައުޒާން ނިޔާވީ މޫދަށް އެރި އުޅެނިކޮށް ގެނބިގެން އިތުރު ފަރުވާ ދެނިކޮށް ޖެނުއަރީ މަހުގެ9ވަނަ ދުވަހުއެވެ. އިހުޒަމާނުގައި ނެރެއްގެ ގޮތުގައި ފުވައްމުލަކުގައި ބޭނުންކުރަމުން އައި އެ ރަށުގެ "މާނެރެ" ސަރަހައްދަށް އެކުވެރި ހައެއްކަ ކުދިންނާ އެކު މޫދަށް އެރެން ގޮސް އުޅުނު ފައުޒާން ގެނބިގެން މަރުވީ އޭނާ އާ އެކު ދިޔަ އިތުރު ދެ އަންހެން ކުއްޖަކު ގެނބެނިކޮށް ސަލާމާތްކުރުމުގެ ތެރެއިންނެވެ. އޭނާ ގެނބިގެން މަރުވި ނަމަވެސް އަނެއް ދެކުދިން އޭނާ ވަނީ ސަލާމަތްކޮށްދީފައެވެ.\nމި ހާދިސާތަކުގެ އިތުރުން ވެސް މަގުމަތީގެ އެކްސިޑެންޓުތަކާއި އެނޫން އިތުރު ނުރައްކާތެރި އެތަކެއް އެކްސިޑެންޓެއް ފުވައްމުލަކުގެ އިތުރުން ރާއްޖޭގެ އެކި ކަންކޮޅުތަކުގައި ހިނގަމުން އަންއިރު މާލެ، ހުޅުމާލެ، އައްޑޫ ސިޓީ އަދި ލ. އަތޮޅުގައި ހިނގާ އެކްސިޑެންޓުތަކުގެ ނުރައްކާތެރިކަން ފާހަގަ ކޮށްލެވެއެވެ. މާލެ ސަރަހައްދަށް ބަލާއިރު އެމްޕީއެލްގެ ސަރަހައްދުގައި މިދިއަ ޖެނުއަރީ މަހުގެ ހަތްވަނަ ދުވަހުގެ ރޭ ބިއްލޫރި ޕެލެޓެއް ވެއްޓި މީހަކު ތާށިވެގެން ހިތާމަވެރި ހާދިސާއެއް ހިނގާފައިވެއެވެ. ބިއްލޫރި ޕެލެޓެއް ވެއްޓި ތާށިވެގެން ލިބުނު އަނިޔާއަށް ފަރުވާ ދެމުން ދަނިކޮށް ނ. ލަންދޫއަށް ނިސްބަތްވާ އުމުރުން 27 އަހަރުގެ ޢަބްދުﷲ އާސިމަށް ފަރުވާ ދެމުންދަނިކޮށް ވަނީ ނިޔާވެފައެވެ.\nއޭގެފަހުން، މި ފެބްރުއަރީ މަހުގެ ފަސްވަނަ ދުވަހުގެ ރޭ ދަންވަރު އެމްޕީއެލްގެ މުދާ ކްލިއަރ ކުރާ ސަރަހައްދުން ކާޕެޓްތަކެއް ލޯޑުކުރަން އުޅުމުގެ ތެރޭގައި ކެރޭނުން ކެނޑި، މީހެއްގެ ގައިމައްޗަށް ވެއްޓިފައިވެއެވެ. މިހާދިސާގައި ބޮޑެތި އަނިޔާތަކެއްވެ، ފަރުވާ ދެމުންދަނިކޮށް ނިޔާވެފައިވަނީ ހދ. ނޮޅިވަރަން، ނައިޓް ޑްރީމް، އިމްރާން އަލީ، (28އ) އެވެ. އޭނާ ނިޔާވެފައިވަނީ، އިންދިރާ ގާނދީ މެމޯރިއަލް ހޮސްޕިޓަލްގެ އައިސީޔޫގައި ފަރުވާދެމުން ގެންދިއުމަށް ފަހު، އިތުރު ފަރުވާއަށް އިންޑިއާގެ އަމްރިތާ ހޮސްޕިޓަލްގައި ފަރުވާދެމުން ދަނިކޮށެވެ.\nމި ހާދިސާތަކުގެ އިތުރުންވެސް މިގައުމުގައި ނުރައްކާތެރި އެތަކެއް ހާދިސާތަކެއް ހިނގާފައިވެއެވެ. މިއިން ކޮންމެ ހާދިސާއަކުން ވެސް އިބުރަތްތަކެއް ހާސިލް ކުރަން ޖެހެއެވެ. އެކްސިޑެންޓް ހިނގަން މެދުވެރިވާ ސަބަބުތައް ދެނެގަނެ އެފަދަ ކަންކަމުން ދުރުހެލިވުމަށް ފަރުދީ ފެންވަރުގައާއި ޖަމާޢަތުގެ ފެންވަރުގައާއި މުއައްސަސާތަކުގެ ފެންވަރުގައި ހޭލުންތެރިކުރުމުގެ މަސައްކަތްތަކެއް ކުރެވިދާނެއެވެ. އެކްސިޑެންޓެއްގެ ޝިކާރައަކަށްވެ އަމިއްލަ ފުރާނަ ގެއްލުމުގެ ކުރިން އެކްސިޑެންޓް ހިނގަން މެދުވެރިވާ ސަބަބުތަކާމެދު ފުންކޮށް ވިސްނައި އެއަށް ސަމާލުވުމަކީ ކޮންމެހެންވެސް މުހިއްމު ކަމެކެވެ.\nޒުވާނުންނަކީ ގައުމުގެ މުސްތަގުބަލު ކަމުގައިވާއިރު އަހަރެއްގެ މައްޗަށް އެތަކެއް ޒުވާނުންނެއް މިފަދަ އެކްސިޑެންޓްތަކުގެ ޝިކާރައަކަށްވެ މިދުނިޔެއާއި ވަކިވާންޖެހޭނަމަ މިއީ ފުންކޮށް ވިސްނާލަންޖެހޭ ކަމެކެވެ. ކުރެވޭ ބައެއް އަމަލުތަކުގެ ސަބަބުން އާއިލާތަކެއް ބިކަވެ އެތަކެއް ދަރީންނެއް ޔަތީމުވެގެންދާ އިރު މިއީ އަޅާނުލާ ދޫކޮށްލަންވާ ވަރަށްވުރެ މާ ސީރިއަސް މައްސަލައެކެވެ. އެހެންކަމުން މިފަދަ ޢަމަލުތައް އިސްލާހްކޮށް ހެދިފައިވާ ގަވާއިދުތަކަށް ބޯލަނބައި އަދަބުތަކަށް އިހުތިރާމްކުރުމާއެކު އެކްސިޑެންޓުތައް މަދުކުރުކުރުމަށް އިތުރަށް ހަރުދަނާ އަދި ވަރުގަދަ ފިޔަވަޅުތަކެއް އެޅިއްޖެނަމަ ޔަގީނުން ވެސް އެކްސިޑެންޓްތައް އެތައް ގުނައަކަށް މަދުކުރެވިދާނެއެވެ.\nފުވައްމުލައް ސިޓީ އައްްޑޫ ސިޓީ މާލެ ސިޓީ ކައުންސިލް އެކްސިޑެންޓު މޯލްޑިވްސް ޕޮލިސް ސާރވިސް ލ ގަން ޕޮލިސް ސްޓޭޝަން\n4 މާރޗް 2021 | ބުރާސްފަތި 18:21\nސަޅި އާޓިކަލްއެށް ޝާމާ ޝުއައިބް


COVID-19: Vaccine in dhifaee nizam thamreenu kuraa kamuge heki libijje | ThePress\nކޮވިޑް-19: ވެކްސިނުން ދިފާއީ ނިޒާމު ތަމްރީނު ކުރާ ކަމުގެ ހެކި ލިބިއްޖެ\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)އަށް ވެކްސިންއެއް އުފެއްދުމަށް ކުރަމުންދާ މަސައްކަތުގެ ތެރެއިން/ފޮޓޯ: ޓެމްޕާ ބޭ ޓައިމްސް\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ތަރައްގީ ކުރަމުންދާ ވެކްސިންތަކުގެ ތެރެއިން ވެކްސިން އަކަށް، އިންސާނާގެ ދިފާއީ ނިޒާމު ތަމްރީނު ކުރުމުގެ ގާބިލުކަން ލިބިފައި ވާކަމަށް ފުރަތަމަ ފަހަރަށް ރިޕޯޓް ކޮށްފައެވެ.\nމިކަން ރިޕޯޓް ކޮށްފައި ވަނީ ދުނިޔޭގެ އެކި ކަންކޮޅުތަކުގައި ވެކްސިން ތަރައްގީ ކުރުމަށް ކުރަމުންދާ މަސައްކަތް ތަކުގެ ތެރެއިން، އެމެރިކާގެ ކުންފުންޏަކުން ކަމަށް ޚަބަރު ލިބެއެވެ.\nއެމެރިކާގެ މޮޑާނާ ކުންފުނިން ބުނީ، އެ ކުންފުނިން ތައްޔާރު ކޮށްފައި ވާ ވެކްސިންގެ ރައްކާތެރި ތަހުލީލީ މަރުހަލާގެ ފުރަތަމަ ބުރުގައި ބައިވެރިވި މީހުންގެ ތެރެއިން 8 މީހެއްގެ ހަށިގަނޑުން، ވައިރަސް ނިއުޓްރަލައިޒް ކޮށްލާ އެންޓިބޯޑީޒް ފެނިފައި ވާކަމަށެވެ.\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)އަށް ވެކްސިންއެއް އުފެއްދުމަށް ކުރަމުންދާ މަސައްކަތުގެ ތެރެއިން/ފޮޓޯ: ބިޒްނަސް ޖާނަލްސް\nއަދި މި މީހުންގެ ދިފާއީ ނިޒާމު ހަރަކާތްތެރި ވަމުން ދަނީ، ހަގީގީ ވައިރަހުން އިންފެކްޓް ވެފައިވާ މީހުންގެ ދިފާއީ ނިޒާމުވެސް މަސައްކަތް ކުރާ ގޮތަށް ކަމަށް އެކުންފުނިން ވަނީ ހާމަކޮށްފައެވެ.\nމި ވެކްސިންއަކީ ސިވިއާ އެކިއުޓް ރެސްޕިރޭޓަރީ ސިންޑްރޯމް ކޮރޯނާވައިރަސް-2 (ސާސްކޯވް-2) އިން ޖައްސާ އިންފެކްޝަންއިން އިންސާނުން ދުރުކޮށްދޭ ވެކްސިންއެއް ކަން ކަށަވަރު ކުރުމަށް މިހާރަށް ވުރެ ފުޅާ ދާއިރާއެއްގައި ތަހުލީލުތަކެއް ކުރިއަށް ގެންދަން ހަމަޖެހިފައިވާ ކަމަށާ، އަންނަ ޖުލައި މަހުގެ ތެރޭގައި މި މަރުހަލާ ފެށޭނެ ކަމަށްވެސް މައުލޫމާތު ލިބެއެވެ.\nކޮވިޑް-19އަށް ވެކްސިންއެއް ހޯދުމުގެ މަސައްކަތް ދުނިޔޭގެ އެކި ކަންކޮޅުތަކުން 80 އެއްހާ ގުރޫޕުން ކުރަމުން ދާއިރު، މިމަސައްކަތް ކުރިއަށް ދަނީ ތާރީހު ދެކެފައި ނުވާ ފަދަ ހަލުވި ދުވެއްޔެއްގައެވެ.\nު މޮޑާނާއަކީ އިންސާނުންގެ ހަށިގަނޑުގައި ފުރަތަމަ ފަހަރަށް ކޮވިޑް-19އާ ދެކޮޅަށް ވެކްސިންއެއް ޓެސްޓު ކުރި ކުންފުނި/ފޮޓޯ: އެނާޖެޓިކްސިޓީ\nކަންމިހެން އޮތްއިރު މޮޑާނާއަކީ އިންސާނުންގެ ހަށިގަނޑުގައި ފުރަތަމަ ފަހަރަށް ކޮވިޑް-19އާ ދެކޮޅަށް ވެކްސިންއެއް ޓެސްޓު ކުރި ކުންފުންޏެވެ. އެ ކުންފުނިން ތަރައްގީ ކުރަމުންދާ ވެކްސިންއަށް ދީފައިވާ ނަމަކީ "އެމްއާރްއެންއޭ-1273" އެވެ.\nވެކްސިންއަކީ ކޮރޯނާވައިރަހުގެ ޖެނެޓިކް ކޯޑުގެ ކުޑަ މިންވަރެއް އެކުލެވޭ އެއްޗެކެވެ. މި ވެކްސިން އިންސާނުންގެ ހަށިގަނޑަށް ފޮނުވާލަނީ އިންޖެކްޝަންގެ ޒަރިއްޔާއިންނެވެ. މި ވެކްސިން އިންޖެކްޓް ކުރުމުން އެމީހަކަށް ކޮވިޑް-19ގެ އިންފެކްޝަން ޖެހެނީކީއެއް ނޫނެވެ. އަދި އަލާމާތް ތަކެއްވެސް ނުފެންނާނެއެވެ. ނަމަވެސް މި ވެކްސިންގެ ބާރުގައި، އެ ވައިރަހާ ދެކޮޅަށް ދިފާއީ ނިޒާމު ހަރަކާތްތެރި ކުރުވައެވެ.\nމޮޑާނާ ކުންފުނީގެ ވެކްސިން ޓްރަޔަލްގައި 45 މީހަކު ބައިވެރިވި ނަމަވެސް ވައިރަސް ނިއުޓްރަލައިޒް ކޮށްލާ އެންޓިބޮޑީޒް ފެނިފައި ވަނީ އެންމެ ފުރަތަމަ ވެކްސިން ޖެހި 8 މީހުންގެ ކިބައިން ކަމަށް މައުލޫމާތު ލިބެއެވެ. މި ތަހުލީލުގައި ބައިވެރިވާ މީހުންނަށް ވެކްސިން ދެނީ މައިގަނޑު3ގިންތިއަކަށް ބަހާލައިގެންނެވެ. އެއީ، ދަށް، މެދު އަދި އެންމެ މަތީ ގިންތީގެ ޑޯޒްއެވެ. އެންމެ މަތީ ގިންތީގެ ޑޯޒްއަކީ އޭގެ ސައިޑް-އިފެކްޓްތައް އެންމެ ގިނަ ޑޯޒްއެވެ.\nކަންމިހެން އޮތް ނަމަވެސް މޮޑާނާއިން ބުނީ، ވެކްސިންގެ އެންމެ ދަށް ޑޯޒް ޖެހި މީހުންގެ ހަށިގަނޑުން އެންޓިބޮޑީޒް ފެންނަމުން ދަނީ، ހަގީގީ ކޮވިޑް-19ގެ ބަލިޖެހިފައިވާ މީހުންގެ ހަށިގަނޑުން އެންޓިބޯޑީޒް އުފައްދާ ރޭޓުގައި ކަމަށެވެ. މެދު ގިންތީގެ ޑޯޒް ނެގި މީހުންނަށް ބަލާއިރު، ހަގީގީ ބަލި ޖެހުނު މީހުންނަށް ވުރެ އިތުރަށްވެސް އެންޓިބޯޑީޒް އުފައްދާފައި ވާކަމަށް ޚަބަރު ލިބެއެވެ.\nމިއީ ދިރާސާގެ ފުރަތަމަ މަރުހަލާއެވެ. ފުރަތަމަ މަރުހަލާއަކީ ވެކްސިންގެ ކާމިޔާބީ އޮތީ ކިހިނެއްކަން ވަޒަން ކުރުމަށް ވުރެ، މި ވެކްސިންއަކީ އިންސާނުންގެ ހަށިގަނޑުގައި ބޭނުން ކުރަން ރައްކާތެރި ވެކްސިންއެއްތޯ ކަށަވަރު ކުރުމުގެ މަރުހަލާއެވެ.\nމޮޑާނާއިން ބުނީ، ކާމިޔާބު ވެއްޖެނަމަ ފުޅާ ދާއިރާއެއްގައި ވެކްސިން ޑޯޒް އުފައްދާނެ ގޮތްތައް މިހާރުވެސް ބަލަމުން އަންނަ ކަމަށެވެ.\nއިނގިރޭސިވިލާތުގެ ޔުނިވަސިޓީ އޮފް އޮކްސްފޯޑްއިންވެސް ވަނީ އިންސާނުންގެ ހަށިގަނޑުގައި ވެކްސިން ޓެސްޓު ކޮށްފައެވެ. ނަމަވެސް އެ ތަހުލީލުތަކުގެ ނަތީޖާއެއް އަދި ނުލިބެއެވެ.\nކަންމިހެން އޮތް ނަމަވެސް، ރާމާމަކުނު ތަކުގެ ހަށިގަނޑުގައި ތަހުލީލު ކުރި ވެކްސިންއިން މާ އެދެވޭ ނަތީޖާތަކެއް ނުނެރެވުނު ކަމުގެ ކަންބޮޑުވުން ވަނީ އުފެދިފައެވެ.\nރިޕޯޓް ކޮވިޑް-19 ވެކްސިން ލައިފްސްޓައިލް ސައިންސް ސައިންސް އެންޑް ޓެކްނޮލޮޖީ ސިއްހަތު


Fuluhunnaa gulhigen husha'elhey mahsala thah nubalai, Fuluhunnah...\nފުލުހުންގެ އަނިޔާވެރި ވުމުގެ މައްސަލަތައް\nފުލުހުންނާ ގުޅިގެން ހުށައެޅޭ މައްސަލަތައް ނުބަލައި، ފުލުހުންނަށް އިތުރު ބާރުތަކެއް ދިނުން ބުއްދިވެރިތަ؟\nބައެއް މުއައްސަސާތަކުން މައްސަލައެއް ހުށަނާޅައި ދެތިން އަހަރުވެސް ވެފައިވޭ\nފާއިތުވި 10 އަހަރު ޕީޖީ އޮފީހަށް ފޮނުވާފައިވާ މައްސަލަތަކުގެ ޖުމުލަ އަދަދަކީ 26\nކ. މާލެ | 21 ޖޫން 2020 | އާދީއްތަ 11:23 | 5,533\nމާލޭގައި ބޭއްވި އެއްވުމެއްގެ ތެރެއިން އެއްވުމުގެ ބައިވެރިއެއްގެ ލޮލަށް ފުލުހުން ޕެޕަރ ސްޕްރޭ ޖަހަނީ - މުހައްމަދު ޝަރުހާން\nފާއިތުވި އަހަރުތަކުގައި ފުލުހުންގެ އަނިޔާވެރިކަމާއި ގުޅިގެން ޕީޖީ އޮފީހަށް ހުށައެޅިފައިވާ މައްސަލަތަކުގެ ތަފްސީލުތައް ޕީޖީ އޮފީހުގެ އަހަރީ ރިޕޯޓުތަކުން ފެންނަންހުރި އިރު، އެފަދަ މައްސަލަތަކާއި ގުޅިގެން މަސައްކަތް ކުރަންޖެހޭ ކަމާބެހޭ މުއައްސަސާތަކުގެ ތެރޭގައި ހިއުމަންރައިޓްސް ކޮމިޝަން، ނޭޝަނަލް އިންޓެގްރިޓީ ކޮމިޝަން އަދި ކުރީގައި ނަމަ ޕޮލިސް އިންޓެގްރިޓީ ކޮމިޝަން ހިމެނެއެވެ.\nއެހެން ނަމަވެސް އެ މުއައްސަސާތަކުން ޕީޖީ އޮފީހަށް ހުށައަޅާފައިވާ މައްސަލަތަކުގެ އަދަދުތަކަށް ބަލާއިރު، ބައެއް މުއައްސަސާތަކުން މައްސަލައެއް ހުށަނާޅައި ދެތިން އަހަރުވެސް ވެގެން ގޮސްފައިވެއެވެ. ފާއިތުވި އަހަރުތަކުގައިވެސް އެފަދަ އެތައް މައްސަލަތަކެއްގެ ޝަކުވާ އާންމުން ކޮށްފައިވާއިރު، އެފަދަ އެތައް ހާދިސާއެއް ހިނގާ މަންޒަރުތައްވެސް އަދިވެސް މީސްމީޑިއާގައި ދައުރުވަމުންދެއެވެ. ސުވާލަކީ، އެފަދަ މައްސަލަތައް އެކަށީގެންވާ ގޮތެއްގައި ބެލޭ ބާއެވެ؟ އެ މައްސަލަތަކަށް އިންސާފު ލިބިފައިހުރީ ކިހާ މިންވަރަކަށްތޯއެވެ؟\nއެގޮތުން ބަލާއިރު ފާއިތުވި 10 އަހަރު ފުލުހުންގެ އަނިޔާވެރިކަމުގެ އެކި މައްސަލަތައް މިދެންނެވި މުއައްސަސާތަކުން ހުށައަޅާފައިވާއިރު، ޕީޖީ އޮފީހަށް ފޮނުވާފައިވާ މައްސަލަތަކުގެ ޖުމުލަ އަދަދަކީ 26 އެވެ. އެގޮތުން ހިއުމަން ރައިޓްސް ކޮމިޝަނަށް ހުށައަޅާފައިވާ މައްސަލަތަކުގެ ތެރެއިން ދައުވާ ކުރަން ފޮނުވާފައިވަނީ އެންމެ7މައްސަލައިގައެވެ. އަދި ފާއިތުވި3އަހަރު އެޗްއާރްސީއެމްއިން އެއްވެސް މައްސަލައެއް ޕީޖީ އޮފީހަށް ހުށައަޅާފައި ނުވާއިރު، ފުލުހެއްގެ ފަރާތުން ހިނގާ ކަމަކުން އިންސާނީ ޙައްޤެއް ގެއްލޭ ކަމެއް މެދުވެރިވެއްޖެ ނަމަ އިންސާފު ލިބުމުގެ ފުރުސަތަކީ ހަނި ފުރުސަތެކޭވެސް ބުނެވިދާނެ ކަމަށް ބައެއް ފަރާތްތަކުން ބުނެއެވެ.\nއެއްވުމެއް ރޫޅާލަން ސްވެޓް ވުލުހުން ހަރަކާތްތެރިވަނީ\nނޭޝަނަލް އިންޓެގްރިޓީ ކޮމިޝަނަކީ (ނޭޝަނަލް އިންޓެގްރިޓީ ކޮމިޝަންގެ ޤާނޫނު)ގެ4ވަނަ މާއްދާގެ ދަށުން 2015 ވަނަ އަހަރު އުފެދުނު ކޮމިޝަނެކެވެ. ފުލުހުންގެ އިދަރާގެ މުވައްޒަފުން ކުރާ ޤާނޫނާ ޚިލާފު ކަންކަން ބަލައި ތަހުޤީޤުކުރުމަށް ފުލުހުންނަށް ހުށައަޅައި، އެކަންކަމަށް ދައުވާ ކުރަން ޕީޖީ އޮފީހަށްވެސް ފޮނުވުމުގެ ބާރު ލިބިފައިވާ މިނިވަން މުއައްސަސާއެކެވެ.\nޚުދު އަމިއްލައަށްވެސް އެފަދަ މައްސަލަތައް ބަލައި ތަހުޤީޤުކުރުމުގެ ޤާނޫނީ ބާރު ލިބިގެންވާ އިދާރާއެކެވެ. އެހެން ނަމަވެސް ފުލުހުންގެ އަނިޔާވެރިކަމާ ގުޅޭ އެއްވެސް މައްސަލައެއް ފާއިތުވި 12 އަހަރު ތެރޭގައި އެންއައިސީން ޕީޖީ އޮފީހަށް ފޮނުވާފައެއް ނުވެއެވެ. އެހެން ކަމަށްވާނަމަ، އެންއައިސީއަށް ހުށައެޅޭ އެފަދަ މައްސަލަތަކުގައި އިންސާފު ލިބުމުގައި ދަތިތަކެއް ހުރީތޯ މިއީ ގިނަ ބައެއްގެ ހިތުގައި އުފެދޭ ސުވާލުތަކެކެވެ. އެއްވެސް މައްސަލައެއްގައި ދައުވާކުރަން ފޮނުވާ މަރުޙަލާއަށް ގޮސްފައިނުވަނީ ކީއްވެތޯ މިއީވެސް ހައްތަހާވެސް އުފެދޭ ސުވާލުތަކެވެ.\nއެކަމާ ގުޅޭގޮތުން އެންއައިސީގެ ރައީސް އަހުމަދު ސުލައިމާނު ވިދާޅުވެފައިވަނީ އެންއައިސީން މިހާތަނަށް އެއްވެސް މައްސަލައެއް ޕީޖީ އޮފީހަށް ފޮނުވާފައި ނުވަނީ އެކަށީގެންވާ ވަރަށް ހެކި ނުލިބޭތީ ކަމަށެވެ. އެންއައިސީ އުފެދިގެން މިހާތަނަށް އައިއިރުވެސް އެއްވެސް މައްސަލައެއްގައި ދައުވާ ކުރަން ޕީޖީ އޮފީހަށް ހުށައަޅާފައި ނުވާ ސަބަބާ ގުޅޭގޮތުން ވާހަކަ ދައްކަވަމުން ސުލައިމާނު ވިދާޅުވީ، ޖިނާއީ މައްސަލަތައް ސާބިތުކުރާ މިންގަނޑު ވަރަށް ތަފާތު ކަމަށެވެ. އެގޮތުން ޖިނާއީ މައްސަލަތައް ޝައްކެއް ނެތް މިންވަރަށް ސާބިތުވާންޖެހޭކަން ފާހަގަކުރައްވައި އޭނާ ވިދާޅުވީ، އެ މިންވަރަށް ތަހުޤީޤަށް ސާބިތު ނުވާހާ ހިނދަކު ދައުވާ ކުރުމަށް ނުފޮނުވާ ކަމަށެވެ.\nސުލައިމާނު ވިދާޅުވީ، މައްސަލަތައް ބެލުމަށް އެންއައިސީއާ ހަމައަށް އައުމުން އިންވެސްޓިގޭޓަރުންނާ ޙަވާލު ކުރެވި އެ މަސައްކަތް ކުރިއަށްދިޔަ ނަމަވެސް، ޕީޖީ އޮފީހަށް މައްސަލަ ފޮނުވާނީ އެކަށީގެންވާ ހެކި ހުރުމުން ކަމަށެވެ.\nއެންއައިސީން އެ މައްސަލަތައް ފުލުހުންނަށް ހުށައެޅުމުގެ ބާރުވެސް ދީފައިވާއިރު، ފުލުހުންގެ އިދާރީ ތަހުޤީޤުތަކަށް ފަހު، ދައުވާކޮށް ކޯޓު މަރުޙަލާއަށް ގޮސްފައިވާ އެއްވެސް މައްސަލައެއް އާޚިރުގައި ސާބިތުވެފައެއްވެސް ނެތެވެ. އެހެންކަމުން ފުލުހުންގެ އަނިޔާވެރިވުމުގެ މައްސަލަތަކުގެ ތަހުޤީޤު ފުރިހަމަ ވާ މިންވަރާއި، އެފަދަ މައްސަލަތައް ކުރިއަށްދާ މިންވަރު ރައްޔިތުންވެސް ބަލަން ނުހަނު ބޭނުންވެއެވެ.\nވީއިރު ފުލުހުންނަށް އިތުރު ބާރުތަކެއްދީ، ނުވަތަ އިތުރު "ލެސް ލީތަލް" ހަތިޔާރުތަކެއް ދިނުމުގެ ކުރިން މި ކަންކަމުގައި އެކަށީގެންވާ ފިޔަވަޅު އެޅޭނެ ނިޒާމެއް އޮތުން މުހިއްމުކަމަށް ގިނަ ބަޔަކު ދަނީ ބުނަމުންނެވެ. ޓޭޒަރ ގަންއާއި، އިތުރު ބާރުތަކެއް ދިނުމަށްފަހު، އެކަމުގެ ނާޖާއިޒު ފައިދާ ނެގިއްޖެ ޙާލަތެއްގައި އެ މައްސަލަ ހުށައަޅައި، މައްސަލައިގައި އިންސާފު ހޯދުމަށް ދާ އިދަރާތަކުގެ މަސައްކަތްތައްވެސް އިތުރަށް ހަރުދަނާ ކުރަން ޖެހޭކަމަށް ގިނަ ބަޔަކު ދެކެއެވެ.\nހުށައެޅޭ މައްސަލަތަކުގެ ތެރެއިން ދައުވާކުރަން ފޮނުވާ މައްސަލަތަކުގެ އަދަދު ނިސްބަތުން އެހާ ދަށްވުމުގެ ސަބަބަކީ ކޮބައިތޯ މިއީވެސް ރައްޔިތުން އުފައްދާ ސުވާލުތަކެވެ. ކޮންމެހެން ޖަވާބު ބޭނުންވާ ސުވާލުތަކެވެ.


Inter masakkaiyy kuranee Lukaku aai Dybala gendhan: CEO - One Online\nލުކާކޫ އިންޓައަށް ކުޅުނު މެޗެއްގެ ތެރެއިން --- ފޮޓޯ/ ގެޓީ\nއިންޓަ މިލާނުން މިހާރު މަސައްކަތް ކުރަމުން އަންނަނީ ޗެލްސީގެ ރޮމެލޫ ލުކާކޫ އަލުން އެ ކްލަބަށް ގެންދިޔުމުގެ އިތުރުން ޔުވެންޓަސްގެ ޕައުލޯ ޑީބާލާވެސް އެ ކްލަބަށް ގެންދަން ކަމަށް ސީއީއޯ ގިއުސޭޕީ މަރޯޓާ ވިދާޅުވެއްޖެއެވެ.\nދެހާސް ނަވާރަ ވަނަ އަހަރުން ފެށިގެން 2021 ވަނަ އަހަރު ސީޒަނުގެ ނިޔަލަށް ލުކާކޫ ކުޅެފައި ވަނީ އިންޓައަށެވެ. އެ ދެ ސީޒަނުގައި އިންޓައަށް ލުކާކޫ ރަނގަޅު ފޯމެއް ދައްކާފައިވާ އިރު، އޭނާ ވަނީ ކުޅުނު 72 މެޗުން 47 ގޯލު ޖަހައިދީފައެވެ. 2021 ވަނަ އަހަރުގެ ސީޒަނުގައި އިޓަލީ ލީގުގެ ޗެމްޕިއަންކަންވެސް ލުކާކޫ ހޯދި އިރު، އޭގެ ފަހުން މިދިޔަ ސީޒަނަށް ވަނީ ޗެލްސީއަށް ބަދަލުވެފައެވެ.\nޗެލްސީގައި ލުކާކޫގެ ފޯމު ދަށްކޮށް ފެނުނު އިރު، އޭނާ ކުޅުނު 26 މެޗުން ޖެހުނީ އެންމެ އަށް ގޯލެވެ. މިދިޔަ ސީޒަނުގެ މެދު ތެރެއިން ލުކާކޫ ވަނީ އަނބުރާ އިންޓައަށް ދާން ބޭނުންވާ ކަމަށްވެސް ވާހަކަތައް ދައްކާފައެވެ. ޗެލްސީއާ އޭނާއާ ދޭތެރޭ އެ މަޝްވަރާތައްވެސް ކުރިއަށް ގޮސްފައިވާއިރު، މިހާރު ޗެލްސީއާއި އިންޓައިން ވާހަކަ ދައްކަމުން އަންނަނީ ލޯނު އެއްބަސްވުމެއްގައި ލުކާކޫ އިންޓައަށް ފޮނުވައިލުމަށެވެ. ލޯނު އެއްބަސްވުމެއްގައި ލުކާކޫ ފޮނުވައިލަން ޗެލްސީން މަސައްކަތް ކުރަނީ އިންޓައަށް ފައިސާގެ މައްސަލަތައް ދިމާވެފައިވާތީއެވެ.\n"އަހަރެމެން މަސައްކަތް ކުރަމުން އަންނަނީ ލުކާކޫއާއި ޑީބާލާގެ ސޮއި ހޯދަން. އެކަމަކު އެ ޓްރާންސްފާތަކުގެ ކަންކަން ބަރޯސާ ވާނީ ފައިސާގެ ހާލަތަށް. އެ ދެކުޅުންތެރިންގެ އިތުރުން ބްރެމާއަކީވެސް އަހަރެމެން ބޭނުންވާ ކުޅުންތެރިއެއް،" މަރޯޓާ ވިދާޅުވިއެވެ.\nޑީބާލާ މިވަގުތު ހުރީ ޔުވެންޓަސް ދޫކޮށްލަން ތައްޔާރަށެވެ. އޭނާ ޔުވެންޓަސް ދޫކޮށްލަން ބޭނުންވާ މައިގަނޑު ސަބަބަކީ ޔުވެންޓަސްގެ ފުރަތަމަ 11 އިން ފުރުސަތު ލިބުމުގައި ދަތިތަކެއް ކުރިމަތިވަމުންދާތީއެވެ.\nއިންޓައަށް ފައިސާގެ މައްސަލަތައް ކޮންމެވެސް ވަރަކަށް ކުރިމަތިވެފައިވާ އިރު، ލުކާކޫ ފަދަ ކުޅުންތެރިން ގެންދަން އެ ކްލަބުން ބައެއް ކުޅުންތެރިން ވިއްކާނެ ކަމަށް ބެލެވެއެވެ. އޭގެ ތެރޭގައި ސެންޓަ ޑިފެންޑަރު މިލާން ސްކްރިނިއާ ހިމެނެއެވެ. ސްކްރިނިއާ ހޯދަން ޕީއެސްޖީން ބުރަކޮށް މަސައްކަތް ކުރަމުން އަންނައިރު، ޗެލްސީންވެސް ސްކްރިނިއާއަށް ލޯ އަޅަމުން ދެއެވެ.\nގުޅޭ ޓެގު ފުޓްބޯޅަ ޗެލްސީ އިންޓަ މިލާން ރޮމެލޫ ލުކާކޫ އިޓާލިއަން ސެރީއާ\nއެނބުރި އިންޓައަށް ގޮސް، ލުކާކޫ ހިތްހަމަޖެހިފައި\n11 އަހަރުގެ ދިގު އިންތިޒާރަކަށްފަހު އޭސީ މިލާނަށް އިޓަލީގެ ޗެމްޕިއަންކަން\nފަހަތުން އަރައި ހޯދި މޮޅާއެކު އިންޓަ އަނެއްކާވެސް އެއްވަނައަށް\nއިންޓަ ބަލިވުމުން ލީގު ރޭހުގެ ކޮންޓްރޯލް އޭސީ މިލާނަށް\nވާދަވެރި އެސީ މިލާން ކަޓުވާލައި، އިންޓަ ކަޕް ފައިނަލަށް


MTCC | Mihaaru\nއާދަމް އާޒިމް، އެމްޑީ/އެމްޓީސީސީ\nމެމްބަރު އަހުމަދު ސަލީމް (ހޯރަފުށި)\nއެމްޓީސީސީއަށް 67 މިލިއަން ރުފިޔާގެ ފައިދާއެއް\nއެމްޓީސީސީއަށް މިދިޔަ ކުއާޓަރުގައި ސާފު ފައިދާގެ ގޮތުގައި 67 މިލިއަން ރުފިޔާ ލިބުނު ކަމަށް އެ ކުންފުނީގެ ހިސާބުތަކުން ދައްކައިފި އެވެ.\nއެމްޓީސީސީގެ ހިއްސާ ވިއްކައިގެން ލިބުނީ 188 މިލިއަން\nއެމްޓީސީސީގެ ހިއްސާ ވިއްކައިގެން 310 މިލިއަން ރުފިޔާ ލިބޭނެ ކަމަށް ލަފާކޮށްފައިވީ ނަމަވެސް މުއްދަތު ހަމަވިއިރު، ލިބުނީ 188 މިލިއަން ރުފިޔާ ކަމަށް އެ ކުންފުނިން މިއަދު ބުނެފި އެވެ.\nކްރޫޒްތަކަށް އިއްޒުއްދީން ފާލަން ދޫކުރުން ހުއްޓާލައިފި\nރާއްޖެ އަންނަ ކްރޫޒް ލައިނާތަކުން ޓޫރިސްޓުން މާލެ ފޭބުމަށް ބޭނުންކުރަމުން އަންނަ އިއްޒުއްދީން ފާލަން ހިމެނޭ ސަރަހައްދު އެ ބޭނުމަށް ދޫކުރުން ހުއްޓާލައިފި އެވެ.\nJanuary 15, 2018 46\nހުޅުމާލޭގެ އާބާދީ ބޮޑުވަނީ، ފެރީ ނިޒާމު ސުމެއް!\nރާއްޖޭގައި އެންމެ ގިނަ ބަޔަކު ކޮންމެ ދުވަހަކު ދަތުރުކުރާ ތަނަކީ ހުޅުމާލެ އެވެ. ތަފާތު ބޭނުންތަކުގައި ހުޅުމާލެ އާއި މާލެއާ ދެމެދު 25،000 ވަރަކަށް މީހުން ފެރީގައި ދަތުރުކުރާ ކަމަށް ތަފާސްހިސާބުތަކުން ދައްކަ އެވެ.\nއެއާޕޯޓަށް ބިން ހިއްކަން މަހާޖައްރާފް ފުނަދޫގައި\nށ. ފުނަދު އަށް މަހާޖައްރާފް އިއްޔެ ބަނދަރުކޮށް، އެއާޕޯޓު ހަދަން ބޭނުންވާ ސަރަހައްދުގެ ބިން ހިއްކުމުގެ މަސައްކަތް މިއަދު ފަށައިފި އެވެ.\nއަލަށް ބަން ފެރީތަކުގެ ހިދުމަތް ފެށުން ލަސްްވެއްޖެ\nއެމްޓީސީސީން މީގެ ދެ އަހަރެއްހާ ދުވަސް ކުރިން ބަންނަން ފެށި އޭސީ ތިން ފެރީގެ ތެރެއިން، ދެ އުޅަނދެއް މިދިޔަ މަހު ބޭނުންކުރަން ނިންމި ނަމަވެސް އެކަން އަނެއްކާވެސް ލަސްވެއްޖެ އެވެ.\nއެލައިޑް "ހަލް ޕްރޮމޯޝަން"ގެ ނަސީބުވެރިޔާ ހޮވައިފި\nއެލައިޑް އިންޝުއަރެންސާއި އެމްޓީސީސީ ގުޅިގެން މިދިޔަ ސެޕްޓެމްބަރު މަހު ފެށި "އެލައިޑް ހަލް ޕްރޮމޯޝަން"ގެ ނަސީބުވެރިޔާ މިއަދު ހޮވައިފި އެވެ.\nJanuary 04, 2018 21\nކުޅުދުއްފުށީ އެއާޕޯޓަށް ބޭނުންވާ ބިން ހިއްކައި ނިމިއްޖެ\nހދ. ކުޅުދުއްފުށީގައި އެއާޕޯޓް ހެދުމަށްޓަކައި އެ ރަށުން ހިއްކަން ނިންމާފައިވާ ސަރަހައްދު ހިއްކައި ނިންމައިފި އެވެ.\nJanuary 03, 2018 17\nޓެކްސީތައް ހުޅުމާލޭ ފެރީ ޓާމިނަލަށް ވަނުން މަނާކޮށްފި\nހުޅުމާލޭ ފެރީ ޓާމިނަލަށް ދާ ޓެކްސީތައް ޓާމިނަލް ސަރަހައްދަށް ވަނުން މަނާކޮށް، ފަސިންޖަރުން އަރުވައި ބޭލުމަށް ބޮޑުތަކުރުފާނު މަގުގައި ޓެކްސީތައް މަޑުކުރާ ގޮތަށް ހަމަޖެއްސުމުން އެ ސަރަހައްދުގެ ޓްރެފިކް ތޮއްޖެހެން ފަށައިފި އެވެ.\nމާލޭގައި ހުންނަ ހުޅުމާލޭ ޓާމިނަލްގެ ޖާގަ ބޮޑުކުރަނީ\nމާލޭގައި ހުންނަ ހުޅުމާލޭގެ ފެރީ ޓާމިނަލްގެ ޖާގަ ބޮޑުކުރުމުގެ މަސައްކަތް ފަށައިފި އެވެ.\nDecember 24, 2017 19\nއެމްޓީސީސީގެ ޓަވަރު އަޅަން ސިންގަޕޫރު ކުންފުންޏަކަށް\nސަރުކާރުން ފަށާފައިވާ ބޯހިޔާވަހިކަމުގެ މަޝްރޫއުގެ ދަށުން ހުޅުމާލޭ ދެ ވަނަ ފިޔަވަހީގައި 15 ބުރީގެ ދެ ޓަވަރު އެޅުމަށް އެމްޓީސީސީން، ސިންގަޕޫރު ކުންފުންޏަކާ މިއަދު ހަވާލުކޮށްފި އެވެ.\nކުޅުދުއްފުށީ އެއާޕޯޓު އެޅުމަށް 12 ހެކްޓަރު ހިއްކައިފި\nހދ. ކުޅުދުއްފުށީގައި އެއާޕޯޓް އަޅާ ސަރަހައްދުން 12 ހެކްޓަރުގެ ބިން ހިއްކައިފި އެވެ.\nއެމްޓީސީސީގެ ހިއްސާ ވިއްކުމުގެ މުއްދަތު އިތުރުކޮށްފި\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)ން ހިއްސާދާރުންނަށް އިތުރު ހިއްސާ ވިއްކަން ދިން މުއްދަތު މި މަހުގެ ނިޔަލަށް އިތުރުކޮށްފި އެވެ.\nއިތުރު ދެ އޭސީ ފެރީ މިމަހު ބޭނުންކުރަން ފަށަނީ\nއަމިއްލަ ކުންފުންޏަކާ ހަވާލުކޮށްގެން ރ. އިނގުރައިދޫގައި މީގެ ދެ އަހަރެއްހާ ދުވަސް ކުރިން ބަންނަ ފެށި، ތިން އޭސީ ފެރީގެ ތެރެއިން ދެ ފެރީ މި މަހު ބޭނުންކުރަން ފަށާނެ ކަމަށް އެމްޓީސީސީން ބުނެފި އެވެ.\nއެމްޓީސީސީގެ ދަތުރު ކާޑު، ބަހުގެ ހިދުމަތަށް އަންނަނީ\nއެމްޓީސީސީން ދެމުން އަންނަ ހުޅުމާލެ ފެރީ ހިދުމަތުގައި ބޭނުންކުރާ "ދަތުރު ކާޑު" ބަހުގައި ވެސް ބޭނުންކުރޭ ގޮތަށް ހެދުމުގެ މަސައްކަތް ފަށައިފި އެވެ.\nވިލިމާލެ ވަގުތީ ފެރީ ޓާމިނަލް ހުޅުވައިފި\nމާލެ އާއި ވިލިމާލެއާ ދެމެދު ދަތުރުކުރާ މީހުން ކުރިން ބޭނުންކުރި ފެރީ ޓާމިނަލް ތަޅާލައި އެ ތަނުގައި ޒަމާނީ ވަސީލަތްތައް ހިމެނޭ ޓާމިނަލަކާ އެކު ބޮޑު އިމާރާތެއް އެޅުމަށްޓަކައި،...\nDecember 05, 2017 1\nވިޔަފާރި ބަނދަރާއި ޓީޖެޓީ މަރާމާތުކުރަން އެމްޓީސީސީއަށް\nމާލޭގެ ވިޔަފާރި ބަނދަރާއި ޓީ ޖެޓީގެ ތޮށިގަނޑު މަރާމާތު ކުރުން އެމްޕީއެލް އިން އެމްޓީސީސީއާ މިއަދު ހަވާލުކޮށްފި އެވެ.\nބަންޑުން ޖަހާލި ބާޖު ވަނީ އިންޝުއަ ކޮށްފައި:އެމްޓީސީސީ\nހދ. ކުޅުދުއްފުށީގައި ހެދުމަށް ހަމަޖެހިފައިވާ އެއާޕޯޓަށް 3،300 ޓަނުގެ ބޮޑު ހިލަ ހިފައިގެން ރާއްޖެ ދަތުރުކުރަނިކޮށް ތޫފާނުގައި ޖެހި ބަންޑުން ޖަހައިލި ބާޖު ވަނީ އިންޝުއާ ކޮށްފައި ކަމަށް...\nDecember 03, 2017 38\n3300 ޓަނުގެ ހިލައާ އެކު ބާޖެއް ބަންޑުން ޖަހާލައިފި\nހދ. ކުޅުދުއްފުށީގައި ތަރައްގީކުރާ އެއާޕޯޓަށް 3300 ޓަނުގެ ބޮޑު ހިލަ ހިފައިގެން ރާއްޖެ ދަތުރުކުރި އެމްޓީސީސީގެ ބާޖު، ތޫފާނުގައި ޖެހި މިދިއަ ބުރަސްފަތިދުވަހު ބަންޑުން ޖަހާލައިފި އެވެ.\n1.1 މިލިއަންގެ ދަރަނިން ޑީއާރުޕީ ސަލާމަތެއް ނުވި\nއެމްޓީސީސީ އަށް 1.1 މިލިއަން ރުފިޔާ ދައްްކަން ޑީއާރުޕީގެ މައްޗަށް ސިވިލް ކޯޓުން ކުރި ހުކުމް ހައި ކޯޓުން ދަމަހައްޓައިފި އެވެ.\n"އެއާޕޯޓު އަޅަނީ ގެއްލުން ކުޑަވާނެ ގޮތަކަށް ބަލާފައި"\nހދ. ކުޅުދުއްފުށީގައި އެއާޕޯޓެއް އެޅުމުގެ މަސައްކަތް ކުރަނީ ވީހާވެސް ގެއްލުން ކުޑަވާނެ ގޮތަކަށް ބަލައި، ގިނަ ދިރާސާތަކެއް ކޮށްފައި ކަމަށް ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު ވިދާޅުވެއްޖެ އެވެ.\nNovember 12, 2017 24\nކުޅުދުއްފުށީ އެއާޕޯޓުގެ މަސައްކަތް އަންނަ އަހަރު ނިމޭނެ\nހދ. ކުޅުދުއްފުށީ އެއާޕޯޓުގެ މަސައްކަތް އަންނަ އަހަރުގެ މެދެއްހާ ހިސާބުގައި ނިންމާލެވޭނެ ކަމަށް ޓޫރިޒަމް މިނިސްޓަރު މޫސާ ޒަމީރު މިއަދު ވިދާޅުވެއްޖެ އެވެ.\nNovember 12, 2017 17\nހދ. ކުޅުދުއްފުށީގައި އެއާޕޯޓް އެޅުމަށްޓަކައި އެ ރަށުން ހިއްކަން ނިންމާފައިވާ ސަރަހައްދު ހިއްކުމުގެ މަސައްކަތް ރައީސް އަބްދުﷲ ޔާމީން ރަސްމީކޮށް މިއަދު ފައްޓަވައި ދެއްވައިފި އެވެ.\nNovember 08, 2017 47\nކުޅުދުއްފުށީ ކުޅި އަށް ފަސް އަޅަން ފަށައިފި\nހދ. ކުޅުދުއްފުށީގައި އެއާޕޯޓް ހަދަން، އެރަށު މަށިކުޅިން ހިއްކާ ސަރަހައްދާއި ނުހިއްކާ ސަރަހައްދު ވަކިކުރަން ބަންޑު ވޯލް ޖަހަން ފަސް އަޅަން ފަށައިފި އެވެ.\nOctober 31, 2017 13\nއެމްޓީސީސީގެ ފައިދާ 17 މިލިއަނަށް ވެއްޓިއްޖެ\nސަރުކާރުގެ ގިނަ ޕްރޮޖެކްޓްތައް ހިންގާ، މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)އަށް މިދިޔަ ކުއާޓަރުގައި ލިބުނު ސާފު ފައިދާ 17 މިލިއަނަށް ވެއްޓިއްޖެ އެވެ.


މަންމަގެ ޑައިރީ 14 ވަނަ ބައި (ވަކިވުން) | Esfiya - Dhivehi Vaahaka Site\nލޯބި February 11, 2014\nމަންމަގެ ޑައިރީ 14 ވަނަ ބައި (ވަކިވުން)\nމަންމަގެ ނޭވާ ހާސްވާން ފެށިއެވެ. ކަރުން ތަންކޮޅެއް ކަނޑައިގެންވެސް ދިޔައެވެ. “ނިޝްރާ. ކަލޭގާތު މަބުނީމެއްނު އެއްވެސް މީހެއްގާތު މަ ކަންތައްކުރި ގޮތުގެ ވާހަކަ ނުދައްކާށޭ. އެކަމަކު މަށަށް ހީވަނީ މިހާރު ކަލޭ ދައްކައިފިހެން. އަނެއްކާވެސް ލަނޑެއް ދޭންވީތަ؟” މަންމަގެ މުޅިހަށިގަނޑަށް ބާރު ފޯރުވައިގެން އޮވެ އެމީހާ މަންމައާއި ވާހަކަ ދައްކަމުން ގެންދިޔައެވެ. މަންމަގެ ހިތާމައިގެ ސިއްރުގެ ވާހަކަ މީހަކަށް ކިޔައި ނުދެން ކަމުގައި އޭނާގެ ގާތުގައި ރޮމުން ގިސްލަމުން ބުނަމުން ދިޔައީމެވެ. ދަރިފުޅުގެ ހައްގުގާނަމަވެސް މަންމައަށް އަނިޔާ ނުކުރުމަށް އާދޭސް ކުރީމެވެ. އޭނާބޭނުންވާގޮތައް އެކަން ސިއްރުކޮށްދޭނެކަމުގައި ބުނެ ވަޢުދު ވީމެވެ. ޖަވާބުގައި އޭނާ ހަރުކަށިކަމާއި އެކު ބުނަމުން ދިޔައީ އެފަދަކަމެއް ކޮށްފިއްޔާ ނުރައްކާވާނީ ހަމައެކަނި މަންމަގެ ފުރާނައަށް ނޫންކަމުގައެވެ. މަންމަގެ ކުރިމަތީގައި ދަރިފުޅުގެ ފުރާނަވެސް ތި މައުސޫމު ކުޑަކުޑަ ހަށިގަނޑާއި ވަކި ކުރާނެކަމުގައި އިންޒާރުދެމުން ދިޔައެވެ. އޭނާގެ ރަހުމު ކުޑަ އަތުން މަންމަގެ މޫނުގައި އަތްކާތަމުން މަންމަގެ ގައިގެ ވަސްބަލަމުން ދިޔައިރު މަންމަ އޮތީ ކުރީގެ ނިކަމެތި ހާލަތައް ރުޖޫއަވާންޖެހިދާނެތީ ބިރުގަނެ ގަނޑުވެފައެވެ. އޭނާގެ ނުލަފާ އަމަލުތަކަށް ޖާގަ ނުދިނުމަށް މަންމަ މަސައްކަތް ކުރީމެވެ. ނަތީޖާއަކަށް ވީ އޭނާގެ މޫނުގައި މަންމަގެ އަތް ހޫރާލާ ކޫރު އަޅުވާލުމެވެ. އެކަމަކު އޭގެ ސަބަބުން އޭނާގެ އަނިޔާވެރިކަން ދިޔައީ އިތުރުވެގެނެވެ. ކުޑަވެސް ބެލުމެއްނެތި މަންމަގެ ގުނަވަންތަކުގައި ހިފާ، ތަޅާ އަނިޔާކުރުމަށްފަހު ރާޝިދު އާއި އޮތް ގުޅުން ބަދަހިނުކުރުމަށް ގަދަ އަމުރުކުރަމުން ނިކުމެގެން ދިޔައެވެ.\nއޭނާ ނުކުމެގެން ދިއުމާއިއެކު މަންމަގެ ހަށިގަނޑު ނިވާކުރުމަށް މަސައްކަތް ފެށީމެވެ. ލައިގެންހުރި ނައިޓީގެ ފަސްބަޔަށް އެއް އަތުން ދަމާލާ ކަކޫނިވާކޮށްލީމެވެ. އަނެއް އަތުން އުޅަބައްޓާއި ހިސާބައް ވެޓިފައިވާ ހެދުމުގެ ކޮޑު ނަގާ ކޮޑުމަތީގައި އަޅުވާލީމެވެ. އަދި ތެދުވަންވެސް ނޭނގި ގުޑިލަންވެސް ނޭނގި އިނދެވުހެވެ. ފާރުކައިރިއަށް ޖެހިލާ ދެ ކަކޫ މަތީ އަތް އަޅާ ބޯޖަހާލައިގެން އިނީމެވެ. ރޮމުން ގިސްލަމުންނެވެ. ވޭނުން ފުރިފައިވާހާލުގައެވެ. މަންމަގެ މިނިކަމެތި ހާލަށް ބަދަލެއް ނާންނާނެކަމުގައި ޔަގީންކޮށް ހިތާމަކުރަމުންނެވެ. މަންމަގެ ހަޔާތުގައި ދިމާވެފައިވާހާ ހިތާމަވެރިކަމެއްގެ މަތިން ވިސްނާ ފިކުރުކުރަމުންނެވެ. މި ހަޔާތުގެ ކަޅު އަނދިރި ދުވަސްތައް މިސިކުނޑި ކޮށާ ނޮޅާ ހާލުގައެވެ. މާމައާއި އާއިލާ، ތިމާގެ މީހުނާއި ރައްޓެހިންގެ ވިޔާނުދާ އަމަލުތަކުން މަންމަ ބާކީކުރިވަރު ހިތައްއަރާ ހާސްވާހާލުގައެވެ. މުޅި ރޭ ހޭދަކުރަން ޖެހުނީ އެހާލުގައެވެ. ދަރިފުޅަށް ލިބިދާނެ ގެއްލުމަކާއި ދޭތެރޭ ވިސްނާ ފިކުރުކޮށް ގައިބާރު ހުސްވިއެވެ.\nމަންމައަށް ރާޝިދުއާއި އެކީ އުފާވެރި ވަގުތުކޮޅެއް ހޭދަކުރެވުމުން އެވަގުތު ކޮޅުގެ ހަނދާންކޮށް ހިންހަމަ ޖައްސާލާނެ ހަމަ އެންމެ ސިކުންތެއްވެސް ނުލިބުނެވެ. އެކަމުން މަންމައަށް ކިތަންމެ އުފަލަކާއި އަރާމެއް ލިބުނުކަމުގައި ވިޔަސް އެކަމައިގެން ކުރިއަށް ދެވޭނެ ހަމަ އެއްވެސް ގޮތެއް މަންމައަކަށް ނެތެވެ. އެއް ގެއެއްގައި އުޅުނަސް ރާޝިދުގެ ފަރާތުން ހިމާޔަތާއި ރައްކާތެރިކަން ލިބޭނެ ހަމަ އެއްވެސް ގޮތެއް މަންމައަކަށް ނުލިބުނެވެ. ރާޝިދު ބޭނުންވާފަދަ ގުޅުމެއް މަންމަވެސް އޭނާޔާ އެކު ބާއްވަން ބޭނުންވެއެވެ. އެކަމަކު މަންމަގެ ހަޔާތުގައި ވަކި ހިއްޕާލާފައިވާ އިފުރީތު މަންމަގެ ހުރިހާ އުފަލެއް ފޭރިގަންނަމުން އެދަނީ އޭނާގެ ހުރިހާ ހިންހަމަޖެހުމަކަށް ކަހަލައެވެ.\nމަންމައަށް ހޭވެރިކަންވީ މީހަކުއައިސް ގޮވަންފެށުމުންނެވެ. އޭރު މަންމަ އޮތީ ހަބަރުހުސްވެފަ ނޫން ކަމެއްވެސް ނޭނގެއެވެ. ހޭވެރިކަން ވީ ރާޝިދު އައިސް ގޮވަން ފެށުމުންނެވެ. އެކަމަކު ރޭގެ ކަންތައްގަނޑާއި ހެދި މަންމައަށް ރާޝިދުއާއި ކުރިމަތި ލާންވެސް ދަތިވިއެވެ. އެއީ ރާޝިދު އާއި އެކީ ލޯބީގެ މާފޮޅުވުމުގައި އެތައް ވަގުތެއް ހޭދަކުރެވުނީމައެއްނޫނެވެ. މަންމައަށް ދިން އިންޒާރުގެ ސަބަބުން ގަންނަ ބިރުންނެވެ. ރާޝިދުގޮވަން ފެށުމުން މަންމަ އޭނާގެ ކިބައިން ސަލާމަތް ވުމަށް ފުރަތަމަ ފަހަރަށް މަސައްކަތް ކުރަން ފެށީމެވެ. އެގޮތުން އޭނާއަށް ޖަވާބު ދިނުމުގެ ގޮތުން މަންމަ ފެންވަރަނީ ކަމުގައި ބުނެ އިރުކޮޅަކުން ނުކުންނާނެ ކަމުގައި ބުނެލީމެވެ. އެކަމަކު އޭރުވެސް މަންމަ އޮތީ ހަމަ އެނދުމަތީގައި ދެމިފައެވެ. ހޭ އެރުމާއި އެކީ އިންޒާރުގެ މަތިން ހަނދާން ވެ ރޯން ފެށުނެވެ. އަދި ދަރިފުޅުގައިގައި އޮޅުލައި ހެދުނެވެ. މޮޔައެއް ފަދައިންނެވެ. އެކަމަކު ހިތްވަރުކޮށްފައި ތެދުވެ ފެންވަރައިގެން ބޭރަށް ނުކުތީމެވެ.\n“ނިޝްރާ. މިވަރަށް ގޮވާއިރުވެސް ހާދަލަހުން ތިއައީ. ސަކިންތަ ބުނެގެނޭ މަމިގޮވަނީ. ބަލާބަލަ ސަކިންތަ އޮތް ހާލު. އެފަކީރުގެ ހާލު ވަރަށް ދެރަހެން ހީވަނީ”. ދަރިފުޅު އުރައިގެން ހުރެ ކޮޓަރިން ނުކުމެ ސިޓިން ރޫމަށް ވަންނަން ފައި އެޅުމާއި އެކު ރާޝިދު ސަކުވާކުރަން ފެށިއެވެ. އެކަމަކު މަންމައަށް އޭނާ ގޮވީ ކޮންކަމެއް ބޭނުންވެގެން ކަން ނޭނގޭތީ ނުކުމެވުނީ ވަރަށް ލަސްވިފަހުންނެވެ. އެކަމާއި މަންމަ ވަރަށް ދެރަވެ މާފަށްވެސް އެނދުނީމެވެ. އެކަމަކު ސަކިންތަގެ ހިންހެޔޮކަން އެވަގުތުވެސް ދައްކާލިއެވެ. ރާޝިދު ގާތު އެއްޗެހި ނުކިޔުމަށް ބުނަމުން މަންމައާއި ރާޝިދުއަށް ސަކިންތަގެ ބަލި އަޑުން ގޮވާލާ ސަކިންތަގެ ގާތުގާ އިށީނުމަށް ބުނެލިއެވެ. މަންމައާއި އާއި ރާޝިދުއަށް ސަކިންތަ ނަސޭހަތް ދޭން ފެށިއެވެ. ދުނިޔޭގެ ދުވަސްތައް ފާއިތުކުރުމުގައި ގޮންޖެހުންތަކާއި ކުރިމަތިވާނެ ވާހަކައާއި ހިތްވަރާއި އެކު އެކަންކަމާއި ކުރިމަތި ލާންޖެހޭނެކަމުގައި ބުނަމުން ދިޔައެވެ. އަދި ސަކިންތަ ނެތް ދުނިޔެއެއްގައިވެސް މަންމައާއި ދަރިފުޅުގެ ކަންކަން ފުރިހަމަ ކޮށްދިނުމަށް ރާޝިދު ގާތު އެދުނެވެ. ސަކިންތަ މަރަށް ހާޟިރުވެ އޮވެވެސް އެދެމުން ދިޔައީ މަންމައާއި ދަރިފުޅަށް ރަނގަޅު އުފާވެރި ގޮތް މެދުވެރި ވުމަށެވެ. ސަކިންތަގެ އެދުމުގެ މަތިން، މަންމެން ދެމައިންގެ ކަންކަން ފުރިހަމަ ކޮށްދިނުމަށް ރާޝިދު ވަޢުދުވިއެވެ. ސަކިންތަގެ ހުރިހާވެސް އުންމީދަކީ ދެމީހުން އެކީ އުޅުން ކަމުގައި ކުކުރަމުން ބުނެލިއެވެ.\nއެދުވަހުގެ ހަވީރެވެ. ރާޝިދު އިނީ ދަރިފުޅުގޮވައިގެން ބޭރު ޖޯލިފަތީގައި ކުޅޭށެވެ. މަންމަ އިނީ ސަކިންތަގެ ހާލު ދެރަކަމުން ދުރަށް ޖެހިލަންވެސް ނުކެރިފައެވެ. ސަކިންތަގެ ހާލު ދެރަވަމުން އަންނަތާ ދުވަސްތަކެއް ވީނަމަވެސް މިއަދު ސަކިންތަގެ ހާލު އަދި މާ ބޮޑެވެ. ކާއެއްޗެއް ނުކެވޭ ތަނުގައި އެއްވެސް އެއްޗެއްވެސް ނުބޮވެއެވެ. އެކި ބާވަތުގެ ޖޫހާއި ފަނި ޖެއްސުމުންވެސް އެތެރެވާގޮތް ނުވިއެވެ. ގަޑިއަކު އެއްފަހަރު ކަހަލަ ގޮތަކަށް އެތެރެވަމުން ދިޔައީ ސަމުސަލެއްހާމަދު ކުރުބާ ފެންފޮދެކެވެ. މަންމަވެސް އެކަމާއި ހާސްވެ ކަންބޮޑުވަމުން ދިޔައީ މި ބޮޑު ދުނިޔެއަށް މަންމަ އާއި ދަރިފުޅު ދޫކޮށްލާފާ ސަކިންތަވެސް ދާންޖެހޭ ވަގުތު އައިސް ޖެހެނީކަމުގައި ހިތައް އަރާފައެވެ. ރޭގައި އައި މީހާ މަންމައާއި ރާޝިދު އާއި ދެމެދު ގުޅުމެއް ނުބޭއްވުމަށް ގަދަ އަމުރުކޮށްފައި ދިޔުމުން އެކަނިވެރިކަން އިހުސާސް ކުރަން ޖެހުނެވެ. މިފަހަރު މި ލިބެނީ އެއަށްވުރެވެސް ބޮޑު ހިތާމައެކޭ ހިތައްއަރާ ހާސްވެ ރޮވެން ފެށުނެވެ. އެކަމަކު ސަކިންތަ ހިތްވަރު ދުލެއް ނުކުރެވެ. މަންމަގާތު ހިތްވަރު ކުރުމަށް ބުނަމުން ދިޔައެވެ. މަންމަގެ ލޮލުން ފައިބަމުން ދިޔަ ކަރުނަތަކަށް އިޝާރާތް ކުރަމުން ފުހެލައިދޭންވެސް މަސައްކަތް ކުރިއެވެ. އެކަމަކު ސަކިންތަގެ ހާލު މިއަދު އެއަށްވުރެ މާދަށެވެ. އެކަންކަން ކުރެވޭވަރަށްވުރެ ސަކިންތަގެ ބަލި މާ ބޮޑެވެ.\n“ނިޝްރާ. ކޮބާތަ ޝާލީ. އަހަރެން އުރާލަން އެމަންޖެ ގެނެސް ދީބަލަ. އަހަރެން އޭނަ ދެކެ ހާދަ ލޯބިވެއެވެ.” ސަކިންތަގެ ބަލި އަޑުން މަޑުމަޑުން މަންމަގެ އަތުގައި ހިފާލާ މިހެން ބުނެލަމުން މަންމަގެ ބުރަކަށިގައި ފިރުމާލިއެވެ. ސަކިންތަގެ އެ އެދުން ފުރިހަމަ ކޮށްދިނުމަށްޓަކައި މަންމަ މަސައްކަތް ކޮށް ރާޝިދު އަށް ގޮވާ ދަރިފުޅު ގެނައީމެވެ. އަދި ސަކިންތަ ބޭނުންވިފަދައިން އޭނާގެ ގާތުގައި ދަރިފުޅު ބޭންދީމެވެ. ރާޝިދުވެސް ޖެހިލުންވުމެއް ނެތި އައިސް މަންމަގެ ގާތުގައި އިށީނެވެ. މަންމައަށް އުދަގޫވިނަމަވެސް އެވަގުތައްޓަކައި އެއީ ނުވާކަމެއް ކަމުގައި ހަދާ ކެތްކޮށްލީމެވެ. ސަކިންތަ އެތައް މަސައްކަތަކުން ދަރިފުޅުގެ މޫނުގައި ބޮސްދިނެވެ. އަދި މަންމަގެއަތުގައި ހިފާ ރާޝިދު ގެ އަތުގެ ތެރެއަށްލާ ބާރުކޮށްލިއެވެ. ދެމީހުން އެކީ އުޅެން އަގުދު ކޮށްދިން ކަހަލައެވެ. އަދި ދަރިފުޅުގެ ގައިގައި ބައްދާލަމުންސަކިންތަގެ މޭމަތީގައި ދަރިފުޅު ޖައްސާލިއެވެ. މަންމައާއި ރާޝިދު އަށް އިނދެވުނީ އެކަކު އަނެކަކުގެ މޫނަށް ބަލަހައްޓައިގެން ހިޔާލީ ދުނިޔެއެއްގައެވެ. ހޭވެރިކަންވީ ސަކިންތަގެ ވޭނީ ނޭވާއެއްގެ އަޑަށެވެ. ދަރިފުޅުގެ ރުއިމުގެ އަޑާއި ސަކިންތަގެ ވޭނީ ނޭވާގެ އަޑު އިވިގެން ދިޔައީ އެކު އެކީގައެވެ. ސަކިންތަ ވޭނުގައި ވެސް ކުކުރަމުން لَا إِلٰهَ إِلَّا الله مُحَمَّدٌ رَسُولُ الله މިހެން ކިޔަމުން ދިޔައެވެ. އެންމެ ފަހުން ސަކިންތަގެ ފުރާނަ އެ ހަށިގަނޑާއި ވަކިވެގެން ދިޔައީ މަންމަގެ މި ނިކަމެތިކަން އިންތިހާއަށް އިތުރުކޮށް، އެކަނިވެރިކޮށްފައެވެ. ސަކިންތަ މިދުނިޔެއާއި ވަކިވީއެވެ. إِنَّا لِلّهِ وَإِنَّـا إِلَيْهِ رَاجِعونَ\nދަރިފުޅާއެވެ. މަންމަގެ މި ނިކަމެތި ހަޔާތުގައި އެހީތެރިކަމެއް ފޯރުކޮށްދީ އެކަނިވެރިކަން ފިލުވާލަދިން ހަމައެކަނި މިތުރަކީ ސަކިންތައެވެ. މައެއް ފަދައިން ބަލާ ލޯތްބާއި އަޅާލުންދީފައި ސަކިންތަ ވަކިވެގެން ދިޔައީ މަންމަގެ ހަޔާތުގައިވާހާ އުފަލެއް ހިފައިގެނެވެ. ދަރިފުޅު ފިޔަވާ އިތުރު އެކުކުވެސް ނެތްކަން މަންމައަށް އިހުސާސް ކުރުވަމުންނެވެ. ރާޝިދުއަށް މަންމައާއި އެކު ނޫޅެވޭނެކަން ނޭނގުނަސް އޭރުވެސް މަންމައަށް އެކަން އެނގޭތީ އެކަމާއި ހިތާމަކުރެވެމުން ދިޔައެވެ. ސަކިންތަގެ ހަށިގަނޑުން ފަހު ނޭވާ ނުކުމެގެން ދިއުމާއި އެކީ މަންމައަށް ބާރުބާރަށް ރޯން ފެށުނެވެ. ސަކިންތަގެ ގައިގައި އޮޅުލަ އޮޅުލައިފައި ރޮވުނެވެ. އަމިއްލަ މަންމަ މަރުވީކަމުގައި އިހުސާސް ކުރެވުނެވެ. ރޮއި ގިސްލާ ހިތްފަޅާއިގެން ގޮސް މޮޔަވާވަރުވިއެވެ. އަނެއްކާވެސް އެކަނިވެރިވެ ބާކީވެ ނިކަމެތިވާނެ ވަރު އިހުސާސް ކުރެވެމުން ދިޔައެވެ. އުޅޭނެ ގެއެއް ގެދޮރެއް ހިޔަލެއް ނުލިބޭނެ ކަމުގައި ވިސްނާ ފިކުރުކުރެވެން ފެށީ ދަރިފުޅުގެވެސް ހައްޤުގައެވެ. މަންމަގެ ހުރިހާ ހިއްސުތަކެއް ގަނޑުވިއެވެ. ހަރަކާތް ހުއްޓި ގަބުވިއެވެ. ދަރިފުޅުގެ ރުއިމުގެ އަޑުވެސް މަންމައަށް ނީވުން ކަހަލައެވެ.\n“ނިޝްރާ. ނިޝްރާ. ދެން ނުރޮވޭ. ހިތްވަރުކުރަންވާނެ” ސަކިންތަގެ މޭމަތީގައި ބޯއަޅާލައިގެން އޮވެ ރޮނިކޮށް މަންމަ ނަގާ ރާޝިދުގެ ކޮޑުގައި ލައްކޮށްލަމުން ރާޝިދު ބުނަމުން ދިޔައެވެ. އަދި މަންމައަށް ހިތްވަރުދީ ސަކިންތަގެ ކަންކަމުގައި އޭނާ މަސްއޫލުވިއެވެ.\nސަކިންތަ ނިޔާވުމުން ހިނަވާ ކަފުންކޮށް ވަޅުލުމުގެ އެންމެހާ ކަންކަން ރާޝިދު ކުރިއެވެ. މަންމައަށް ހުރެވުނީ ހަމަ ގަބުވެފައެވެ. އެހުރިހާކަމެއް ނިމުން އިރުވެސް މަންމައަށް ގުޑިލަންވެސް ނޭނގުނެވެ. މީހުން ހޭލަމޭލަވެ އުޅުނުއިރުވެސް މަންމައަށް ގުޑިވެސް ނުލެވުނެވެ. އެ އެންމެން އައިސް އުޅުނު އިރުވެސް އެކަކުވެސް މަންމައާވެސް އަދި ދަރިފުޅާވެސް އަނގައިން ނުބުނެއެވެ. ދަރިފުޅުގެ މާމަވެސް އައިސް ސަކިންތަގެ މޫނު ބަލާލުމަށްފަހު ދިޔައީ މަންމައާވެސް އަދި ދަރިފުޅާވެސް އަނގައިން ނުބުނެއެވެ. ފުން އިނގިލި ކުރިވެސް ޖައްސާނުލައެވެ. ލިބުނު ހިތާމަ އެކަމުގެ ސަބަބުން އެތައްގުނައަކަށް އިތުރުވެގެން ދިޔައެވެ. އެހެން މީހުންގެ ތުއްތުކުދިންނާއި އެކު އެންމެންވެސް ކުޅެ ސަމާސާ ކޮށް ހަދަމުން ދިޔައިރުވެސް ދަރިފުޅު ބާކީކޮށްލާފައި ހުރުމުން މަންމަގެ ކެތްތެރިކަން ކޮޅުންލައި މަންމަގެ ރުއިން ގިސްލުމަށް ބަދަލުވިއެވެ. މިފަހަރުވެސް މަންމައަށް އެހީތެރިވެ ނަސޭހަތްތެރިވީ ރާޝިދުއެވެ. ސަކިންތަ ވަޅުލައިފައި އައިސް ރާޝިދު އޯގާތެރިކަމާއި އެކު ފިރުމާލަމުން މަންމަމެން ދެމައިން ގޮވައިގެން އެތެރެއަށް ވަނެވެ. އެ މަންޒަރު ބަލަން މީހުން ތިބި ކަމުގައި ވިޔަސް މަންމައަށް އެކަން ހުއްޓުވޭވަރަށްވުރެ މަންމަގެ ހާލު އޭރު މާ ދެރައެވެ. މަންމަގެ އުނަގަނޑުގައި އެއް އަތުން ހިފާލައިގެން އަނެއް އަތުން ދަރިފުޅު އުރައިގެން އެތެރެއަށް ދިޔަ މަންޒަރު ބަލަން އެއަނިޔާވެރިޔާ ހުރިކަން މަންމައަށް އެނގުން ކަމުގައި ވިޔަސް އެކަން މަނާކުރެވޭވަރުގެ ހިތްވަރެއް މަންމަގެ ކިބަޔަކު އެވަގުތަކު ނެތެވެ. ރާޝިދު އޭނާގެ އިހުސާންތެރިކަމާއި އެކު ގެނެސް މަންމަ ކޮޓަރިއަށް ވެއްދުމަށް މަސައްކަތް ކުރިއެވެ. އެކަމަކު މަންމަގެ އެދުމުގެ މަތިން ސަކިންތަގެ އެނދުކައިރީގައި ބޭންދިއެވެ. ސަކިންތަގެ ތަންމައްޗަށް ނަޒަރުހިންގަމުން އެތައް އިރަކު އެ އެދަށް ބަލާ ރޯން މަންމައަށް ހުރެވުނެވެ. ލަގޮނޑި ފަޅައިގެންގޮސްފައިވާ ހާލުގައެވެ. ރޮމުން ގިސްލަމުންނެވެ. އެންމެ ފަހުން ރޮއި ވަރުބަލިވެގެން ކޮޓަރިއަށްދާން މިސްރާބު ޖެހުމުގެ ކުރިން އެ އެނދުގެ ތަންމަތި ރީތިކޮށްލުމަށް މަސައްކަތް ކުރީމެވެ. ބާލީސް ގުޑުވާލުމާއި އެކީ މަންމަގެ ލޮލުގައި އަޅައިގަތީ އެ ބާލީހުގެ ދަށުގައި އޮތް ހުދު ގަނޑެއްގައެވެ. މަންމަ މަޑުމަޑުން އެ ބާލީސް އެއްފަރާތް ކޮށްލީމެވެ. އަދި ގަނޑު ނަގަމުން އެނދުގައި އިށީނީމެވެ. ފަރުވާތެރިކަމާއި އެކު ގަނޑު ނަގާ ކިޔަން ފެށީމެވެ.\nvrh reathi mi bai ves\nkive vrh lahun up vani\nrashid r nishraa r dhemeehun kaiveni kuruvaba\nkober tha nishraage kury ge x bf ???\nStory v salhi. V touching….. Waiting for da next part……………..\nHadha sloley dho upvaaleh…\nVarah salhi….ekam haadha kurey ehaa dhuvas kohfa up vaa iru ves.\nހާދަ ކުރުކޮށް ތިގެނެސްދެނީ އެހާ ގިނަ ދުވަސްކޮށްފަ ފޮނުވާއިރު، މިކަންތައްތަކަށް ތަންކޮޅެއް ބޮޑަށް ވިސްނާލާ، ކިޔުންެތެރިން ގެއްލުމުގެ ފުރުޞަތު ބޮޑު، އަދި ތިލިޔުންތެރިޔާގެ ވާހަކަތައް ކިޔަން ފޫހިވެދާނެ. ކުރިމަގަށް ވިސްނައްޏާ މިކަންތައްތަކަށް ފަރުވާތެރިވޭ.\nMaa kuruvefa slow update vaaleh. New part nukunna iru onnanee kuree part ga vee goiy handhaan nethifa. Kiyun therin foohinukuryvaa xaash.\nStory v salhi……. bt Hadha sloley dho upvaale\nmee dhen vaahaka ehtha. foohi foohi\nthiya dhevva khiyaaluthakah shukuriyyaaa……. thanks vaahaka reechey bunaa kudhinnah….. and hadi ey bunaakudhin plxx tell the reason…….thank you all……………..\nmivaahakaage habareh vesnuvey mihaaru kehvetha up nukuraninee…..\nހުވަފެނުގެ ރާނީ 14\nލޯބި November 21, 2018\nކުރުވާހަކަ ލޯބި November 2, 2020\nޝުދޫ******* (7) ވަނަ ބައި\nލޯބި July 28, 2015\nލާރާ …… 1\nލޯބި March 24, 2013\nހިތާމަ ލޯބި June 18, 2019\nނޭންގިހިތޭ ގެންދެވީމަ މިތުރާ… (6)\nލޯބި December 22, 2017\nގާތުގާވުމަށް ހިތް އެދެނީ (1)\nލޯބި August 1, 2021


ތިޔަ އަސަރު 16 – Esfiya – Dhivehi Vaahaka Site\n- by maroon - 47- January 28, 2018\nޝަނުމް މީކާއިލްގެ ފަހަތުން ސިޑިން އަރަމުން ދިޔައެވެ. މީ ރީމްގެ ގެ ހުންނަ އިމާރާތަށް ވިޔަސް އެއީ ކޮން ފަންގިފިލާއެއްކަން ޝަނުމް އަށް ނޭނގެއެވެ. އެހެންކަމުން އިތުރު ސުވާލެއް ނުކުރެ މީކާއިލްގެ ފަހަތުން ދިޔައެވެ.\n“އަހަރެންތަ ދޮރުގަ ޓަކި ދޭންވީ” ދެވަނަ ފަންގިފިލާއަށް އަރައި މަޑު ނޫކުލަ ލާފައިވާ ގޭގެ މައި ދޮރު ކައިރީ ހުއްޓިލަމުން މީކާއިލް އަހާލިއެވެ.\n“އަހަރެން ނޫނެއްނު މިއައީ އަންހެން ކުއްޖެއް ގުޅާލާ އިރަށް ކެތްނުކުރެވިގެން” މީކާއިލްއާއި ދިމާލަށް ލޯއަޅާލަމުން ޝަނުމް ބުނެލިއެވެ.\n“މައްސަލައެއް ނެތޭ .. އެކަމަކު މަންމައަށް އިންޓްރޮޑިއުސްކޮށްދޭން ދާން ދާ ދުވަހު މަށެއް ނުހުންނާން. އެދުވަހުން ތިހެން ބިރުން ނޫޅޭތި” އެހެން ބުނަމުން މީކާއިލް ދޮރުގައި ޓަކި ޖަހާލިއެވެ.\n“ތިވަރުން ދާނަމަ މަށަށް ހިޔެއްނުވޭ ވަލީ ހޯދަންވެސް ދެވޭނެހެން.. މިހާރު ތިހާ ބިރުގަންނަ ނަމަ…….” ޝަނުމްގެ ޖުމްލަ ފުރިހަމަ ނުކޮށް ނިއްމާލަން ޖެހުނީ ދޮރު ހުޅުވި ރީމް ފެނިފައެވެ.\n“ރީމް…..” ޝަނުމްއަށް ބުނެވުނެވެ. ބޭއިހުތިޔާރުގައެވެ.\n“ހަލޯ ރީމް… އަހަރެންމީ ޝަނުމްގެ ބެސްޓް މޭން.. މާލެ އައިތާ އެއް ހަފުތާ މިވަނީ އެކަމަކު އަދި ފަހަރި އާއި މީޓްކޮށް ނުދޭ” މީކާއިލް އަމިއްލައަށް ތައާރަފުވެލިއެވެ.\nފަހަރިއޭ ބުނުމުން ޝަނުމް އަށާއި ކުރިމަތީގައި ހުރި ރީމްއަށް ވެސް ލިބުނީ ކުއްލި ސިހުމެކެވެ.\n“ކޮން ފަހަރިއެއްގެ ވާހަކަ ތި ދައްކަނީ… ރީމް އާއި ދެމީހުންތަ” ޝަނުމް ސުވާލުގެ ނަޒަރުން މީކާއިލްއާއި ދިމާލަށް ބަލާލުމަށްފަހު ބުނެލިއެވެ.\n“ސޮރީ ރީމް. ޝަނުމް މާގިނައިން ކޮފީ ބޮއެގެން ހުރި ދުވަހެއް ކަންނޭނގެ.. ވޮލެޓް ފެނިއްޖެތަ… އަހަރެންގެ ވަރަށް ގާތް ފުރެންޑެއް އުޅޭނެ ޕޮލިހުގަ. އޭނައަށް ގުޅައިދެންތަ” ރީމްއާއި ޝަނުމް ވާނުވާގައި ތިބި މީކާއިލް އޭނާގެ އަނގަގަދަ ކަމުން ވާހަކަ ފޮއްޓެއްހެން ބަސްތައް އަމުނަމުން ދިޔައެވެ.\n“ދަރިފުޅާ، އެކުދިން ބޭރުގައި ނުބަހައްޓާ އެތެރެއަށް ވައްދަބަލަ. މަންމަ އެބަ އަންނަން ސައިބޯލާނެ ހެދިކާ ކޮޅެއް ގަނެލައިގެން” އެވަގުތު އެތަނަށް އައި އަމީހާ ބުނެލިއެވެ. ރީމް ވަނީ ޝަނުމްގެ ހުރިހާ ވާހަކައެއް އޭނާގެ މަންމައަށް ކިޔާ ދީފައެވެ.\nރީމް ޝަނުމްއާއި މީކާއިލް ގޮވައިގެން ގޭގެ ސިޓިންރޫމުގައި ހުރި ސޯފާ ދައްކާލަން ދިޔައެވެ. މީކާއިލްގެ ވާހަކަ ހުރި ގޮތުން އޭނާއަށް ނޭނގޭ އުފާވެރިކަމެއް ލިބިފައިވެއެވެ.\n“އަހަރެން އެބަ އަންނަން އިނގޭ ފޯނު ހިފައިގެން” ޝަނުމް އާއި މީކާއިލް ސޯފާގައި އިށީނުމުން ރީމް ބުނެލިއެވެ. ފޯނުގައި އޮތް އެމީހާގެ ފޮޓޯ ޝަނުމްމެންނަށް ދައްކާލަން ކޮޓަރީގައި އޮތް ފޯނު ބަލާ ދިޔައެވެ.\n“މީ ކޮންކަމެއް…ރީމް އާއި ދެމީހުން ތީ ދަންނަ މީހުންތަ” ރީމް ދިޔުމާއި އެކު ޝަނުމް އަހާލިއެވެ.\n“ދެން ނޭނގޭ ކަމަށް ހަދައިގެން ނޫޅެބަލަ… ވަރަށް ރީތި ކުއްޖެއް އެއީ.. މަވެސް އެބަ ޖެހޭ މަންމައަށް ދައްކަން ކުއްޖަކު ގެޔަށް ގެންނަން، މާލެ އައިފަހުން އެނޫން އެހެން ވާހަކައެއް ނުދައްކާ” މީކާއިލް ބުނެލިއެވެ.\n“ތިހެން ވިއްޔާ ރީމް ގެންގޮސް ބޮޑުދައިތައަށް ދައްކަބަލަ” ޝަނުމް ރުންކުރު ގޮތަކަށް ބުނެލިއެވެ. މީކާއިލް އަދިވެސް ސީރިއަސް ވާން ނޫޅޭތީއެވެ.\n“އައްދެ! ތިހެން ހެދީމަ މަންމައަށް އޮޅޭނެއެއްނު.. އަހަރެން ބޭނުމެއް ނޫން ޝަނުމް ތިހާ ލޯބިވާ ކުއްޖެއް އަހަރެންގެ ލޯބިވެރިއާގެ ގޮތުގަ މީހުންނަށް ދައްކަން.. އެއީ ވަރަށް ކަޑަކަމެއް ދޯ” މީކާއިލްއަށް ޝަނުމް ބުނި ޖުމްލަ ދޭހަ ވީ ގޮތަށް ރައްދު ދިނެވެ.\n“ކާކު ތަ ބުނީ މީ އަހަރެންގެ ލޯބިވެރިޔާއޭ… ” މީކާއިލްއާއި ދިމާލަށް އަތް ދިއްކޮށްލަމުން ޝަނުމް ބުނެލިއެވެ.\n“މިއީ އެއް ނޫންތަ އެކުއްޖަކީ. ޝަނުމްގެ ފޯނަށް ދުވަހަކުވެސް އަންހެން ކުއްޖެއް ގުޅިތަން މަށެއް ނުދެކެން. މިރޭ މި ކުއްޖާ ގުޅީމަ އަހަރެން ހީކުރީ މިއީ ކަމަށް ކުރިން ދުވަހު ބުނި ކުއްޖަކީ… ސުބުހާނައްﷲ މިއީ އެއްނޫންތަ” ދެލޯ ބޮޑުކޮށްލަމުން މީކާއިލް ބުނެލިއެވެ. ވެގެން އުޅޭ ގޮތް ރޭކާލީ ދެނެއެވެ.\n“ވަރަށް ރަނގަޅު އިނގޭ.. ދެން ކިހިނެތް އަހަރެން މިކަމުން ސަލާމަތްވާނީ.. މިއީ އަހަރެން ފަހަތުން ނުނެއްޓިގެން އުޅޭ ކުއްޖެއް.. ދުވާލަކު ފަންސާހަކަށް ފަހަރު ގުޅާނެ.. މީނަ ގުޅާވަރުން ބޮލަށް އުނދަގޫވާތީ އަހަރެން ހިތަށް ބައެއް ފަހަރު އަރާ ފޯނު ނަންބަރު ބަދަލުކޮށްލާނަމޭވެސް… އެހާވެސް …” ޝަނުމްގެ ޖުމްލަ ފުރިހަމަ ނުކުރެވުނީ އެވަގުތު އެތަނަށް އައި ރީމް ފެނުމުންނެވެ.\n“ޝަނުމްގެ ފޯނު ނަންބަރު ބަދަލުކުރަނީތަ.. އަހަންނަށް ނަންބަރު ދެއްޗޭ އިނގޭ… މި މީހާގެ އުނދަގޫ ބޮޑުކަމުން މަގުމަތީ ހިނގޭ ވަރެއްވެސް ނޫން.. އިއްޔެވެސް އޮފީހުން ފެށިގެން ގެޔާއި ހަމައަށް އަހަރެން ފަހަތުން އުޅުނީ.. ބައްޕަ މާލޭގަ ނޫޅޭތީ އަހަރެން އެކަނި މަގުމައްޗަށް ނުކުންނަން ބިރުވެސް ގަނޭ” ފޯނު ހިފައިގެން އައިސް ޝަނުމްއާއި ޖެހިގެން އިށީންނަމުން ރީމް ބުނެލިއެވެ.\n“މިއީ އެރޭ ރީމްގެ ދަބަހުން އެއްޗެއް ނަގަން އުޅުނު މީހާ ދޯ” ރީމް ގެ ފޯނުން ފެންނަ ފޮޓޯގަނޑުގައިވާ މީހާއަށް ރަނގަޅަށް ބަލާލަމުން ޝަނުމް ބުނެލިއެވެ.\n“އާން.. އަހަންނަށް ވެސް ހީވަނީ އެމީހާހެން. ދެމީހުންގެ އިސްތަށިގަނޑުވެސް އެއްގޮތެއްނު..” ރީމް ބުނެލިއެވެ.\n“މީކާއިލް، ތިބުނާ ރައްޓެއްސަކަށް ގުޅައިގެން މީ ކަންތައް ބަލައިދޭން ބުނަންވީނު.. ފޭރުމުގެ މަގުސަދުގައި އުޅޭ މީހެއް ނަމަ އަބަދުހެން ރީމްގެ ފަހަތުން ނޫޅޭނެއެއްނު.. އަހަންނަށް ހީވަނީ މިއީ މިއަށްވުރެ ބޮޑު ކަމެއްހެން” ޝަނުމް ބުނެލިއެވެ. ރީމްއަކީ އޭނާ ހިތް ރުހޭ ކުއްޖަކަށް ނުވި ނަމަވެސް އެފަދަ ކަމެއް ވާއިރު އެހީ ނުވެ ހުންނަން ބޭނުންނުވަނީއެވެ.\n“އޭނަ އުޅެނީ ފޮރެންސިކް ޔުނިޓްގައި ކަމުން ސީދާ އޭނަގެ ބެލުމުގެ ދަށުން މިކަން ނުގޮސްދާނެ. ބަޓް ހީ އިޒް އަ ޗީފް އިންސްޕެކްޓާރ. ގުޅާލަންވީތަ” ރީމް އާއި ދިމާލަށް ބަލާލަމުން މީކާއިލް އަހާލިއެވެ.\n“މައްސަލަ އެއް ނެތް.. އަހަރެންގެ އެހާ ގިނަ އަގުބޮޑު އެއްޗެއް ނެތަސް ވަރަށް މުހިއްމު ކާޑުތަކާއި އެހެން އެއްޗެހި ވެސް ހުންނާނެ” ރީމް ބުނެލިއެވެ. އަދި ޝަނުމްއަށް ހިނިތުންވުމެއް ހަދިޔާކޮށްލައި އޭނާ އެހާ ކުއްލި ގޮތަކަށް އަންނަން ބުނުމުން އައީތީ ޝުކުރުވެރިވިއެވެ.\n“އަހަންނަކަށް ނޫން ކަންނޭނގެ ޝުކުރު އަދާކުރަންވީ.. ރީމްގެ ވޮލެޓް ގެއްލިގެން އެބައުޅެއޭ ކިޔާފަ މީކާއިލް އަހަރެން ގޮވައިގެން މިގެޔަށް މިއައީ” ޝަނުމް ބުނެލިއެވެ. ރީމްއަށް ހީވެފައިވާ ގޮތް ރަނގަޅުކޮށްދެމުންނެވެ.\n“އެކަމަކު އަހަރެން ގުޅީމަ ފޯނު ނެނގީ ޝަނުމްއެއް ނޫންތަ..” ދެބުމަ ކައިރިކޮށްލަމުން ރީމް ބުނެލިއެވެ.\n“ޝަނުމްއެއް ނޫން ފޯނު ނެނގީ.. އަންހެން ކުއްޖެއްގެ ނަންބަރު ޝަނުމްގެ ފޯނުން ފެނުނީމަ އަހަރެން ހީކުރީ އެއީ ޝަނުމްގެ ގާލްފުރެންޑް ކަމަށް.. ނޭނގޭނެއެއްނު. މީ އެއްވެސް ޒަމާނެއްގަ އަންހެން ކުއްޖަކަށް ބަލާލިވެސް މީހެއް ނޫން” މީކާއިލް ކިޔާ ދިނެވެ. އޭނާގެ ވާހަކަ ކިޔާ ދިން އިރު ރީމްގެ މޫނުމަތީގެ ކުލަވަރު ބަދަލުވި ތަން ރަނގަޅަށް ފެންނަމުން ދިޔައެވެ. މީކާއިލްއާއި ޝަނުމްގެ އަޑު އެހާ އެއްގޮތީ ހެއްޔެވެ؟ ދެމީހުންގެ އިސްކޮޅާއި މޫނުމަތީގެ ސިފަތައް ވެސް ވައްތަރުވީ ފަދައިން ހެއްޔެވެ؟\n“ޝަނުމްގެ ގާލްފުރެންޑެއް ހުރޭތަ” ރީމްއަށް އޭނާއަށް ކުރިމަތިވެފައިވާ މައްސަލަ މަތިން ހަނދާން ނެތުނު ކަހަލައެވެ.\n“ނޫނޭ.. އެމަންޖެ ކައިރީ އަހަން ނުކުރިގެން އެހުންނަނީ.. ” ޝަނުމް އާއި ކުރި ސުވާލުގެ ޖަވާބު ދިނީ މީކާއިލްއެވެ. ޝަނުމް އެއީ އެތަނގާއި ނެތް މީހަކަށް ހަދާލައި ރީމް އާއި ވާހަކަ ދެއްކިއެވެ.\nދެމީހުން އެގެއިން ދާން ނިކުތީ އަމީހާ ގެނައި ހެދިކާއިން ސައިބޮއިލައިގެންނެވެ.\n“އެހެންވީމަ ޕޮލިސް ސްޓޭޝަނަށް ދާންވީމަ އަހަރެން ގުޅާލާނަން އިނގޭ.. ” ގެއިން ނިކުންނަމުން މީކާއިލް ބުނެލިއެވެ.\n“އޯކޭ މައްސަލައެއް ނެތް..” ދޮރު ލައްޕާލުމުގެ ކުރިން ރީމް ޝަނުމްއަށް ލުއި ހިނިތުންވުމެއް ހަދިޔާކުރިއެވެ. މިރޭ ޝަނުމް މިގެޔަށް އައީ އޭނާއަށް ނޭނގި ނަމަވެސް ރީމްގެ ހިތަށް ހަމަޖެހުމެއް ލިބިއްޖެއެވެ. ހިތް އެދޭ ބައިވެރިޔާ ފެނުމުން ކޮންމެ މީހަކަށްވެސް ލިބޭނެ އުފަލާއި އެކީގައެވެ.\n“ދެން ވެސް މަށަށް ޝުކުރު އަދާކޮށްބަލަ. އަހަރެން ނެތް ނަމަ މިރޭ ޝަނުމްއަށް މިގެއިން ނުނިކުމެވުނީސް.. އަހަރެން އެވަރަށް ވާހަކަ ދެއްކި އިރުވެސް ރީމްގެ ދެލޯ ޝަނުމްއާއި ދުރަކަށް ނުދޭ..” ޝަނުމް އާއި ދިމާލަށް އަތް ދިއްކޮށްލަމުން މީކާއިލް ބުނެލިއެވެ.\n“އަމިއްލައަށް އަހަރެން މިތަނަށް ގެނެސް ކޮން ވާހަކައެއް ތިދައްކަނީ.. އަހަރެން އޭނަ ގޮވައިގެން ދެތިން ރެއަކު ގެޔަށް ލައިދޭން އައިން. އެކަމަކު ސިޑިން މައްޗަކަށް ނާރަން.. އަހަންނަށް މީ ރީމްގެ ގެކަން އެގުނު ނަމަ މިތަނަށް ނައީސް.. އަދިވެސް ހުންނާތި ކޮންމެ ކަމެއްގައިވެސް އަހަންނަށް ވުރެ ކުރިއަށް ދެވޭތޯ ބަލަން” މީކާއިލްގެ ބުރަކަށީގައި މަޑުމަޑުން ޖަހާލަމުން ޝަނުމް ބުނެލިއެވެ.\nމީކާއިލްއާއި ޝަނުމްއަކީ އެއްކޮށް އުޅެ ބޮޑުވި ދެބެއިންގެ ދެދަރިންނެވެ. އާއިލީ ގުޅުމާއި އެކު ރަހުމަތްތެރިކަމަކީ މިއަދާއި ހަމައަށް އެމީހުންގެ މެދުގައި ފަޑުނުވެ އޮތް ލޯތްބެކެވެ. ސަބަބެއް ނެތިއެއް ނޫނެވެ.\nޝަނުމްމެން ދިޔަތާ މާ ގިނަ އިރެއް ނުވަނީސް ހިންދު ގެޔަށް އައެވެ. އަދި އިތުރު ތާކު މަޑުނުކޮށް އަޝްވާ އޭނާއާއި ހަވާލުކުރި ސިޓީ އުރަ ރީމްއާއި ހަވާލުކުރިއެވެ. ސިޓީ އުރަ އަތުގައި ޖެހުމާއި އެކު ރީމް އޭގައިވާ ސިޓީ ނަގާ ކިޔާލިއެވެ. ކައިރީގައި ހުރި ހިންދުއަށް ވެސް ދައްކައިގެންނެވެ.\nއެ ސިޓީ އުރައަކީ އަޝްވާ އެއްމެ ފުރަތަމަ ދުވަހު އޮފީހަށް ނުކުތް ދުވަހު ޝައިމް އޭނާއާއި ހަވާލުކުރި ދެ ސިޓީ އުރައިގެ ތެރެއިން އެކަށްޗެވެ. ރީމްގެ ސިޓީ އުރައިގައި ވަނީ އޭނާއަށް އެއޮފީހުން އެޗް.އާރު އޮފިސާރ އެއް މަގާމް ހަމަޖެހިފައިވާ ވާހަކައެވެ. އަދި ޑިގްރީ ނިމުމާއި އެކު މަގާމުގެ ކުރިއެރުން ދޭނެ ވާހަކައެވެ. ސިޓީ ކިޔާ ނިމުނު އިރު ރީމްގެ ލޮލުން ހިލާލީ އުފާވެރިކަމުގެ ކަރުނައެއް ނޫނެވެ. އެކުވެރިޔާއާއި ދޭތެރޭ އެގޮތަށް ކަންތައް ކުރެވުމުން ލިބުނު ހިތާމައިގެ ކަރުނައެވެ.\n“އަހަރެން ކިހިނެތް މި ވަޒީފާ ގަބޫލުކުރާނީ.. އެއްމެ ކުޑަމިނުން އަޝްވާ ކުރި މައްޗަށް އަރަން އަހަރެން ލަދުގަނޭ” ކޮންމެ މީހަކީވެސް ކުށެއް ކުރެވިދާނެ މީހެކެވެ. އެހެންނަމަވެސް ކެތްތެރިކަމާއި ރުޅި އަކީ އަމިއްލައަށް ކޮންޓުރޯލު ކުރެވޭނެ އިހްސާސްތަކެވެ.\n“ދެން ތިކަމާ ހާސްވާނެ ކަމެއް ނެތް.. އަޝްވާ އަށް ގުޅައި އަވަހަށް މާފަށް އެދީ.. ރީމް ގުޅާނެ އިރެއްގެ އިންތިޒާރުގައި މިހާރު ހުންނާނީ” ހިންދުއަށް ހިނިތުންވެވުނެވެ. ރީމްއަށް ވިސްނުނީ ތީއެވެ.\nޖެހިގެން އައި ރެއަކީ ހަނދުގެ އަލިކަން ފަޑުރެއެކެވެ. ވިލާތައް ހެކި އުޑަމަތި ސާފުވެފައިވެއެވެ. ޖެހެމުންދާ ފިނިވައިރޯޅިއާއި އެކު ޓެރަހުގައި ހުރި އަޝްވާގެ އިސްތަށިގަނޑު މިނިވަންކަމާއި އެކީ ވައިރޯޅިއާއިއެކީ ވިހުރެމުންދެއެވެ.\nރައްޓެހިންނާއި އެކީ ބޭރުގައި އުޅުމަށްފަހު ޝަނުމް ގެޔަށް އައީ ވަރުބަލިވެފައި ހުރުމުން އަވަހަށް ނިދާލުމަށެވެ. ނަމަވެސް އޭގެ ކުރިން ޓެރަހަށް ދިޔައީ އަޝްވާ ހުރީ ޓެރަހުގައި ކަމަށް ނަދީމާ ބުނުމުންނެވެ. ނިދަން ދިޔުމުގެ ކުރިން ހިތުގެ ރާނީ ދެކިލަން ބޭނުންވާތީއެވެ.\nއަޝްވާ ހުރީ ޓެރަހަށް ވަންނަ ދޮރަށް ފުރަގަސްދީގެން ކަމުން ޝަނުމް އައިސް ކައިރީގައި ހުއްޓުނު އިރުވެސް ނޭނގެއެވެ.\n“މިރޭ ނުނިދަނީތަ” ޝަނުމް އައިސް އަޝްވާ ކައިރިއަށް ހުއްޓިލަމުން ބުނެލިއެވެ. ޝަނުމްގެ އަޑު އެހާ ކައިރިން އިވުމުން އަޝްވާއަށް ލިބުނީ ސިހުމެކެވެ. ނޫނެކޭ ބުނެ ދެކޮޅަށް ބޯ ހޫރުވާލިއެވެ.\n“އަހަންނަށް ހީވޭ މިހާރު އަޝްވާ އަހަންނާއި ދުރުވާން އުޅޭހެން… ލޯބިވަމޭ ބުނީމަ ރުޅި އައީތަ” ޝަނުމް އަހާލިއެވެ.\n“އަހަރެން ތިއަށް ދޭނެ ޖަވާބު އެގިހުރެ ޝަނުމް ބޭނުމީ ތިވާހަކަ ދައްކަންތަ” އަޝްވާ ދުރުބަލާލަމުން ބުނެލިއެވެ.\n“އަހަރެން ހިތުގައިވާ އެއްޗެއް ހާމަކޮށް އެހޯދަން މަސައްކަތް ކުރުމަކީ ކުށެއް ނޫން ކަންނޭނގެ.. އަޝްވާ އަދިވެސް އަހަންނަށް ޖަވާބެއް ނުދެމެއްނު” ޝަނުމް މަޑުމަޑުން ބުނެލިއެވެ.\n“އަހަރެންގެ ޖަވާބަކީ ނޫނެކޭ ބުނެފިނަމަ” ޝަނުމްއަށް ފުރަގަސްދީގެން ހުރި އަޝްވާ ބުނެލިއެވެ. އަޝްވާ އެހެން ބުނުމުން ޝަނުމް ލީ ފުން ނޭވާ އެކެވެ. އަދި އިސްޖަހާލައި ” ސަބަބު އެގެން ބޭނުންވާނެ” އޭ ބުނެލިއެވެ.\n“ސަބަބުދޯ އެގެން ބޭނުމީ.. ” އަޝްވާ ފުން ނޭވާއެއް ލިއެވެ. އަދި ޝަނުމްއާއި ދިމާލަށް އެބުރި ޝަނުމްގެ މޫނަށް ބަލާލިއެވެ. އަޝްވާގެ ޖަވާބަށް ކެތްމަދުވެފައިވާކަން ޝަނުމްގެ ދެލޮލުން އެކަނިވެސް ހާމަވެއެވެ.\n“އަހަރެން ޝަނުމްއާއި ގުޅެން ބޭނުން ނުވަނީ އަހަރެން ޝަނުމް ދެކެ ލޯބި ނުވާތީ” އަޝްވާ ދޮގު ހެދިއެވެ. ލޯބިވާ އެކުވެރިޔާއަށްޓަކައި އެކަން ކުރަން އޭނާއަށް މަޖުބޫރެވެ.\n“އަޝްވާ ތި ހަދަނީ ދޮގު..” ޝަނުމް ދުރަށް ބަލާލުމަށްފަހު ކުޑަކޮށް ހެމުން ބުނެލިއެވެ. އެއީ ހަގީގަތް ކަމަށް ގަބޫލުކުރަން ބޭނުން ނުވިއެވެ.\n“ނޫން ޝަނުމް.. މީ ތެދު.. އަހަރެން ޝަނުމްއާއި ދޭތެރޭ އެގޮތަށް ނުދެކެން.. އޮޅުމަކުން ނަމަވެސް އެފަދަ އިޝާރާތެއް ކުރެވިފައިވާނަމަ މާފަށް އެދެން” އަޝްވާ އޭނާގެ ނަޒަރު ޝަނުމްގެ މޫނާއި ދުރަށް ނުގެންދައެވެ. ދެމީހުންގެ މެދަށް ކުޑަ ވަގުތުކޮޅެއްގެ ހަމަހިމޭންކަން އައެވެ.\n“އަޝްވާ ތިބުނަނީ ދެމީހުން އެކުގައި ހޭދަކުރި ހުރިހާ ވާހަކަތަކާއި ދެއްކި ހުރިހާ ވާހަކައި އެއްވެސް މާނައެއް ނެތޭތަ”ޝަނުމް އަހާލިއެވެ.\n“ޝަނުމް.. ޝަނުމް ތީ ވަރަށް ރަގަޅު މީހެއް.. އެކަމަކު އަހަރެން އެފަދަ ގޮތަކަށް ޝަނުމްއާއި ދޭތެރޭ ނުދެކެން” އަޝްވާ އޭނާގެ ބަސް ތަކުރާރުކޮށްލިއެވެ.\n“އަހަރެންގެ އުމުރުން ސައުވީސް އަހަރު މިވަނީ.. އެކަމަކު އަޝްވާ ފިޔަވައި އެހެން އެއްވެސް އަންހެން ކުއްޖަކަށް މިފަދަ ނަޒަރަކުން ނުބަލަން.. އަޝްވާ ދެކެ އަހަންނަށް ލޯބިވެވުނީ ފުރަތަމަ ނަޒަރުންނޭ ނުބުނެވޭނެ. އެކަމަކު ދެމީހުން އެކުގައި ހޭދަކުރި ކޮންމެ ވަގުތަކާއި އެކީ އަހަންނަށް އަޝްވާއަށް ތަފާތު ނަޒަރަކުން ދެކެވެން ފެށުނު.. އަދި އެއިހުސާސްތައް ލޯތްބަށް ބަދަލުވާން ފެށި.. އަހަރެން ހީކުރީ އަޝްވާވެސް އަހަރެންދެކެ ލޯބިވާ ކަމަށް..އެކަމަކު އެލޯބި ހުށަހެޅުމުން އަޝްވާ ތިބުނަނީ އެކަން ހަނދާން ނައްތާލާށޭތަ… އަޝްވާ ބުނެބަލަ، އަހަރެން ކިހިނެތް އެކަން ކުރާނީ.. އަޝްވާއާއި އެއް މޭޒަކުން ކައި އެއްގެޔެއްގައި އުޅެމުން އަހަރެންވީ އަހަރެންގެ ހުރިހާ އިހުސާސެއް ވަޅުލަންތަ.. އަޝްވާ މަތިން ހަނދާން ނައްތާލަންތަ” ޝަނުމްގެ އަޑުގައިވީ ކަންބޮޑުވުމާއި ހިތާމައެވެ. ލޮލަށް ކަރުނަ ޖަމާވުމުން އަވަސް އަވަހަށް އެސްފިޔަ ޖަހާލައި ކަރުނަތައް ހިންދާލަން އުޅެއެވެ.\n“އަހަރެން ނޫނަސް ޝަނުމް ދެކެ ލޯބިވާނެ ކުއްޖަކު ހުރެދާނެ އެއްނު.. ޝަނުމް ވެސް އެކުއްޖަކާއި އެކީ އުޅެން ފެށުމުން އިސާހިތަކު ލޯބިވެވިދާނެ” ނަން ނުބުންޏަސް ދެމީހުންނަށްވެސް އެކުއްޖަކީ ކާކުކަން އެގެއެވެ.\n“އަޝްވާގެ މޮޔަކަން ދޯ.. ލޯތްބަކީ ތިހާ ފަސޭހައިން ވެވޭ އެއްޗެއް ނަމަ އޭގެ އެއްވެސް އަގެއް ނެތެއްނު.. އަޝްވާ ބުންޏަސް އަހަންނަށް ރީމް ދެކެ ލޯބިނުވެވޭނެ. ދުވަހަކުވެސް ނުވެވޭނެ. ސަބަބެއް އެގޭތަ” ޝަނުމް ހިފާލީ އަޝްވާގެ އުޅަބޮށީގައެވެ. އަދި ގަޔާއި ގާތަށް ގެނައެވެ. އަޝްވާ ހުރީ ޝަނުމް އެފަދަ ކަމެއް ކޮށްފާނެ ކަމަށް ނުވިސްނައި ކަމުން އައި ގޮތަށް އައިސް ޖެހުނި ޝަނުމްގެ މޭމަތީގައެވެ. އަޝްވާގެ އިސްކޮޅުން އަރަނީ ޝަނުމްގެ ކަރުގެ މެދާއި ހަމަޔަށެވެ.\n“އެއީ މިހިތުގައި ހަމައެކަނި ވިންދު ޖަހާނީ ތިކުއްޖާއަށް ކަމަށްވާތީ.. އެކަން އެއްވެސް މީހަކަށް ބަދަލެއް ނުކުރެވޭނެ.. ” ޝަނުމްގެ އަޑުގައިވީ ސީރިއަސްކަމެވެ. ޝަނުމް ދެއަތުން އަޝްވާގެ މޫނުގައި ހިފާލިއެވެ. އަދި އަޝްވާގެ ދެލޮލަށް ފުން ނަޒަރަކުން ބަލާލީ އޭނާ ހޯދަން އުޅޭ ލޯބި އަޝްވާގެ ދެލޮލުން ނަމަވެސް ފެންނޭތޯއެވެ. ދެމީހުންގެ ހަތަރުކަޅި ހަމަވެގެން ދިޔައެވެ. ދެމީހުންގެ ހިތުގައިވެސް ބޮޑު ތޫފާނެއް ކަހަލަ ހައިޖާންގަނޑެއް އުފެދިއްޖެއެވެ. ޝަނުމްގެ ހުރިހާ އިހުސާސެއް ލޯމަތިން ފެންނަމުންދާ ހާލު އަޝްވާގެ ހިތުގައިވެސް އެވޭން އަޅަމުން ދިޔައެވެ.\n“ޝަނުމް” އަޝްވާ މަޑުމަޑުން ޝަނުމްއަށް ގޮވާލިއެވެ. ޝަނުމް އަޝްވާގެ މޫނުގައި ހިފަހައްޓައިގެން ހުރި އިރު އަޝްވާގެ ހަށިގަނޑުގައިވާ ތުރުތުރު އެޅުން އިހްސާސްވަމުން ދިޔައެވެ.\n“އަހަރެންވެސް ލޯބިވަން.. އިންތިހާއަށް ލޯބިވަން” އަޝްވާ ހިތާ ހިތައި ކިޔާލިއެވެ. ވޭންދެނިވި އެހެން ނަމަވެސް ފޮނި ބަސްތައް ޝަނުމްގެ ކަންފަތާއި ހަމައަށް ފޯރުވަން ބޭނުމެވެ. ހިތުގައި އަޅަމުންދާ ކެކުޅުންތައް ނިމުމަކަށް ގެނެސް ޝަނުމްގެ މޭގައި މޫނު ފޮރުވާލަން ބޭނުމެވެ. ފަޑު ހަނދުވަރުގެ އަލީގައި ލޯތްބަށް އިއުތިރާފުވާން ބޭނުމެވެ. ޝަނުމްގެ ލޮލަށް ޖަމާވަމުންދާ ކަރުނަތައް ފުހެދީ އެހިތުގައި ލޯބިން ފިރުމާލަން ބޭނުމެވެ.\n“އަޝްވާ” ޝަނުމް އަޝްވާގެ ފަހަތުން ގޮވާލިއެވެ. އަދި އަޝްވާ ގެނެސް މެޔާލައި ބޮޑިކޮށްލިއެވެ. ފަން އިސްތަށިގަނޑުގައި މަޑުމަޑުން ފިރުމާލިއެވެ. “އަޝްވާ” ޝަނުމް ދެވަނަ ފަހަރަށް އަޝްވާއަށް ގޮވާލައި ނިތްކުރީގައި ލޯބިން ބޮސްދިނެވެ.\n“އައި ލަވް ޔޫ އަޝްވާ.. އަޝްވާ ތިހެން ބުންޏަސް އަހަންނަށް ކިހިނެތް އަޝްވާ މަތިން ހަނދާން ނައްތާލެވޭނީ.. އަހަރެންނަކީ ބަލިކަށި މީހެކޭ ބުންޏަސް ހެޔޮ.. އެކަމަކު އަހަރެން ދެކެ ލޯބިވެދީ.. އަހަރެންގެ މިހިތަށް ރަހުމް ކޮށްދީ.. އަޝްވާ ދެކެ ލޯބިވެވުކީ އަހަރެންގެ ހިތަށް ދެވޭ އަނިޔާއަކަށް ވިޔަނުދީ” ޝަނުމްގެ ލޮލުން ކަރުނަ ތިކިތައް އޮހިގަތެވެ. އަޝްވާގެ ގައިގައި ބައްދައިގެން ހުރީ ދުވަހަކުވެސް ދޫކޮށްލަން ބޭނުން ނުވާ ފަދައަކުންނެވެ.\nއަޝްވާއަށް ޝަނުމްގެ ތެޅެމުންދާ ހިތުގެ ވިންދު އިހުސާސްވަމުން ދިޔައެވެ. ފަހަރަކަށް ވުރެ ފަހަރެއް އެ ވިންދު އަވަސްވަމުން ދިޔައެވެ. ޝަނުމް ދައްކަމުންދާ ހުރިހާ ވާހަކައެއްގައިވާ ތެދުކަން އެވިންދުތަކުން އެކަނިވެސް ހާމަވަމުން ދެއެވެ.\n“ނޫން ޝަނުމް ” އަޝްވާ ޝަނުމް ގައިން ދޫކޮށް ދުރަށް ޖެހިލީ ރީމް މަތިން ހަނދާންވުމުންނެވެ. އަދި އިސްޖަހައިގެން ހުރެ އެތަނުން ދާން ދުއްވައިގަތީ ޝަނުމްއަށް އޭނާގެ ލޮލުން އޮހެރެމުން ދިޔަ ކަރުނަތައް ފޮރުވުމަށެވެ.\nއަޝްވާ ދާން ހިގައިގަތުމުން ޝަނުމްއަށް ހުރެވުނީ ހުއްޓުން އަރާފައެވެ. އަޝްވާ މަޑުކުރުވަން ބޭނުން ވިޔަސް ހުރި ފިޔަވަޅު މަތީ އެދިމާ ބަލަހައްޓައިގެން ހުރީ ގައިގެ ވަރު ދޫވެފައިވާ މީހެއް ފަދައިންނެވެ.\nއަޝްވާ ޓެރަހުގެ ދޮރާއި ހަމަވި ވަގުތަކީ ކާއިން އެތަނަށް އައި ވަގުތެވެ. ހެވިފައި ހުރެ ޗެރީއޭ ގޮވާލަން އުޅުނު ނަމަވެސް އަޝްވާގެ ލޮލުގައިވާ ކަރުނަތައް އަނދިރީގެ ތެރެއިން ކާއިންއަށް ފެނުނެވެ. ކާއިންއަށް ލިބުނީ ހައިރާންކަމެކެވެ.\nއަޝްވާ ދިޔުމުން ކާއިން ބަލަލީ ޓެރަހުގައި މީހަކު ހުރިތޯއެވެ. އެވަގުތު އެދިމާ ބަލަހައްޓައިގެން ހުރި ޝަނުމް ފެނުމުން މީހާގެ ލޭ އެހިނދުން ހިނދަށް ކެކިގެން ދިޔައެވެ. އަތް މުއްކަވާލައި އަވަސް ހިނގުމެއްގައި އައިސް އެއްވެސް އެހުމެއް ނެތި ޝަނުމްގެ މޫނު މަތީ ޖަހާލިއެވެ.\n“ކަލޭ އަޝްވާއަށް ކީއްކުރީ” ދެވަނަ ފަހަރަށް ޖެހުމުގެ ކުރިން ރުޅިވެރިކަމާއި އެކީ ކާއިން އަހާލިއެވެ. ނަމަވެސް ޝަނުމް އެޔަށް އެއްވެސް ޖަވާބެއް ނުދީ ހުރީއެވެ. ކާއިން މިރޭ އޭނާ ލެއިން ފޯކޮށްލިޔަސް އޭނާގެ ހިތުގައި އަޅަމުންދާ ވޭން އެއިން އެއްވެސް ކަމެއް އެއްވަރު ނުކުރެވޭނެކަން ކަށަވަރެވެ.\n“ކުރި ސުވާލަށް ޖަވާބު ދީބަލަ.. އަޝްވާ އަށް ކިހިނެތްވެފަހޭ އެހެރީ.. ” ކާއިން ކުރިއަށްވުރެ ބާރަށް ބުނެލިއެވެ. އަދި ޝަނުމްގެ ޓީޝާޓުގެ ކަރުގައި ހިފައި ބާރުކޮށްލިއެވެ.\n“އަހަރެން ލޯބިވާ ވާހަކަ ބުނީމަ އަޝްވާ އެދިޔައީ” ކާއިން ދެކެ ޝަނުމް ޖެހިލުމެއް ނުވެއެވެ. އެހެންނަމަވެސް އެކަނިވެލަން ބޭނުންވާތީ ބުނެލިއެވެ.\nކާއިންއަށް ސަބަބު އެގުމުން އައި ރުޅި އިސާހިތަކު މަޑުވެގެން ދިޔައެވެ.\n“ދެން އަޝްވާ ބުނީ ކީކޭ” ޝަނުމްގެ ޓީޝާޓުން ދޫކޮށްލަމުން ކާއިން އަހާލިއެވެ. އެޔަށް ޖަވާބެއް ނުދީ ޝަނުމް ގަދަކަމުން ހިނިތުންވެލިއެވެ.\n“މީގެ ފަހުން އަޝްވާ އާއި ދުރުގަ ހުންނާތި” ކާއިން ދަމުން އިންޒާރުގެ ބަހެއް ދިނެވެ.\nޓެރަހުން ދިޔަ ގޮތަށް ގޮސް އަޝްވާ ދިޔައީ އޭނާގެ ކޮޓަރިއަށެވެ. ލޮލުން އޮހެރެމުން ދިޔަ ކަރުނަތައް އަތުގެ ނުފުށުން ފުހެލައި ހަމަޖެހެން ގިނަ ވަގުތުތަކެއް ނެގިއެވެ.\nނިދަން ތައްޔާރުވެގެން އެނދަށް އެރި ވަގުތު ކާއިން ދޮރުގައި ޓަކި ޖަހާތީ އަޑުއިވުނަސް އެކަމަށް މާބޮޑު ސަމާލުކަމެއް ނުދީ އަޝްވާ ދެލޯ މަރާލިއެވެ. އެޔާއި އެކު ލޯކުރިމައްޗަށް ސިފަވެގެން ދިޔައީ މިރޭ ޝަނުމްގެ ލޮލުން އޭނާއަށް ފެނުނު ތެދުވެރި ލޯތްބެވެ. ތަގުދީރުގައި އޭނާއާއި ޝަނުމްގެ ނަން އެކުގައި ލިޔެވިފައި ނެތީ ހެއްޔެވެ؟ ދެމީހުންގެ ގުޅުމުގެ އުއްމީދުގެ ހުޅު ކޮޅު މުޅި އުމުރަށް ނިއްވާލަން ވީ ހެއްޔެވެ؟\nތަގުދީރު އެމީހުންގެ ގުޅުމަށް އަޅަމުންދާ ހުރަސްތަކުގެ ވާހަކަ ޝަނުމްއަށް ކިޔައިދޭނީ ކިހިނެތް ހެއްޔެވެ؟ މަޖުބޫރީ ހާލަތު ނުކިޔައި ދިނަސް ޝަނުމްއަށް ވިސްނޭނެ ނަމައެވެ. އެކުވެރިކަމަށްޓަކައި މިފަދަ ބޮޑު ގުރުބާނީ އެއް ވަމުންދާއިރު އޭނާގެ ހިތް ލޯބީގައި ބޭގަރާރުވަމުން ދަނީއެވެ.\nއަޝްވިންއާއި އިންނަން އެއްބަސްވީ ފަހުން ހިންދު ހުންނަނީ އޭނާގެ މައިންބަފައިންނަށް އޭނާގެ އުފާވެރިކަމުގެ ހަބަރު ދޭނެ ގޮތެއް ނޭނގިފައެވެ. ހިތް ބިރުގަންނަނީ މަންމައާއި ބައްޕަގެ ނުރުހުން ލިބިދާނެތީއެވެ. ބައްޕަގެ ވަލީ ނެތަސް ކައިވެނި ކުރެވުނަސް އެއީ ހިންދު ބޭނުންވާ ގޮތެއް ނޫނެވެ. އެހެންކަމުން އަޝްވިންއަށް ގުޅައި އޭނާއާއި އެކު އެހަބަރު މަންމަމެންނަށް ދޭން އެދުނެވެ.\nއަޝްވިން އައުމުން ހިންދު އަޝްވިން ގޮވައިގެން އެގޭ ހުންނަ ކުޑަ ބެލްކަންޏެށް ނިކުތެވެ. ގޭތެރޭ ރީމްއާއި ނީމާގެ ކޯޅުންގަނޑެއް އަނެއްކާވެސް ހިނގާތީ އެތަނުގައި ތިބެގެން ވާހަކަ ދައްކަން އުނދަގޫ ވާނެތީއެވެ.\n“ހަލޯ މަންމާ، މަންމަ ކިހިނެތް” ފޯނު ސްޕީކަރަށް ލައި އަޝްވިންއަށްވެސް އެކޮޅުން ދައްކާ ވާހަކަ އަޑު އިވޭނެހެން ހެދުމަށްފަހު ހިންދު ބުނެލިއެވެ.\n“އަހަރެން ރަނގަޅު” ފަރުވާ ކުޑަ ގޮތަކަށް އެކޮޅުން ވާހަކަ ދެއްކި ސަކީނާ ބުނެލިއެވެ.\n“މަންމާ، އަހަރެން އެބަ އޮތް މަންމައަށް ވަރަށް އުފާވެރި ހަބަރެއް ދޭންވެފަ” އަޝްވިންއަށް ބަލާލަމުން ހިންދު ބުނެލިއެވެ.\n“ކޮން އުފާވެރި ހަބަރެއް؟ ހިންދުއަށް ވަޒީފާއެއް ލިބުނީތަ؟ ކޮބާ މުސާރައަކީ؟” މީހެއްގެ ކަށީގައި ހަރުލާފައި ހުންނަ ކަންކަމަކީ ބަދަލުނުވާނެ ކަންތައްކަން ސަކީނާ ސާބިތުކޮށްދިނެވެ. އަބަދުވެސް އުޅޭނީ ފައިސާއާއި ހެދިއެވެ.\n“ނޫނޭ މަންމާ، އަޅުގަނޑު މިއުޅެނީ އަޝްވިންއާއި ކައިވެނި ކުރަން” ކުޑަކޮށް ޖެހިލުންވެ ހުރެ ހިންދު ބުނެލިއެވެ.\n“ކީކޭ؟؟… ނުވާނެ ތިކަމައް” ސަކީނާގެ އަޑު ބާރުވިއެވެ.\nއިތުރު ބަހެއް ނުބުނެ ހިންދު ބަލާލީ އަޝްވިން އަށެވެ. މަންމަ މިކަހަލަ ޖަވާބެއް ދީފާނެ ކަމަށް ކުރިން ހީވެފައި އޮތަސް ހިތް ތޮޅިގަތީ ބާރު މިނެއްގައެވެ. މޫނުމަތީގައިވާ އުފާވެރިކަމުގެ ބޮކި ނިވި އަނދިރިވެއްޖެއެވެ.\n“މަންމާ، ކޮބާ ތޯ މައްސަލަ އަކީ” ހިންދު މަޑުމަޑުން އަހާލިއެވެ.\n“އަހަރެން މިބުނީ ތީ ހިންދުއަށް ކުރެވޭނެ ކަމެއް ނޫނޭ. އަހަރެންގެ ރުހުން ކީއްކުރަން ކަލޭގެ ބައްޕަގެ ވަލީވެސް ނުލިބޭނެ” ހިންދު ކުރި ސުވާލަށް ޖަވާބު ނުދީ ސަކީނާ އަޑުލައިގަތެވެ.\n“އެކަމަކަ މަންމާ.. އަޅުގަނޑުމެން އެކަކު އަނެކަކު ދެކެ ވަރަށް ބޮޑަށް ލޯބިވެއޭ” ހިންދު ބުނެލިއެވެ. ހިތާމާއިގެ އަސަރު މުޅި އަރު ތެރޭގައި ވެއެވެ.\n“ކޮން ލޯތްބެއް ކިޔާ ކަށް. އަހަރެން ކަލޭ ބަނޑުއަޅައި ވިހެއީ ތިހެން ކަންތައް ކުރަންތަ. ތަނަކުން މީހެއް ފެނިލާ އިރަށް ފަހަތުން ތި ދުވަނީ މައިންބަފައިން ދެކެ ވާންވީ ލޯބި ނޭނގިތަ. ނޭނގޭތަ މައިންބަފައިންއަށް ކިޔަމަންގަންނަން ޖެހޭނެ ކަމެއް” ސަކީނާގެ އަޑު ދިޔައީ ބާރުވެގެންނެވެ. އެޔާއި އެކު ހިންދުއަށް ލިބެމުންދާ ހިތާމަ ބޮޑުވަމުން ދާކަން ކައިރީގައި ހުރި އަޝްވިންއަށް ފެންނަމުން ދިޔައެވެ.\n“އަޝްވިންއަކީ އަޅުގަނޑަށް މިއަދު ފެނުނު މީހެއް ނޫނޭ.. އެއްމެ ކުރިންސުރެ އަޅުގަނޑު ލޯބިވަނީ އަޝްވިން ދެކެ. މަންމަމެންނަށް ނޭނގުނަސް އަޝްވިން އަކީ ވަރަށް ރަނގަޅު މީހެއް” އަޝްވިންގެ ދިފާއުގައި ހިންދު ބުނެލިއެވެ. އޭރު އޭނާގެ ލޮލަށް ކަރުނަ ޖަމާވަމުން ދިޔައެވެ.\n“ހަނދާން ކުރާތި އަހަރެން މިދުނިޔޭގައި ހުރި ހިނދަކު ތި ކައިވެންޏެއް ނުކުރެވޭނެ. ހިންދު ކައިވެނި ކުރަން ޖެހޭނީ އަހަރެންގެ ރުހުން ލިބިގެން އަހަރެން ދައްކާ މީހަކާއި” ސަކީނާ އިންޒާރު ދިނެވެ. އެ ވޭންދެނިވި ބަސްތައް ބުނި އިރު އެހިތުގައި މައި ކުލުނެއްވެސް ނެތީ ހެއްޔެވެ؟\n“މަންމަމެންނަކަށް އަހަރެން އިންނާނެ މީހެއް ނުދެއްކޭނެ. އަހަރެން އިންނާނީ އަހަރެން ލޯބިވާ އަދި އަހަރެން ދެކެ ވެސް ލޯބިވާ މީހަކާއި” ހިންދު ޖެހިލުމެއް ނެތި އެބަސްތައް ބުނެލި ކަމުގައި ވިޔަސް ލޮލަށް ޖަމާވި ކަރުނަތައް އެސްފިޔަތައް ފޫދުއްވާލާފައި އޮހިގަތެވެ.\n“އަހަރެން ކުރިމަތީ ތިހެން އަނގަ ގަދަ ނުކުރާތި.. ތައްޔާރަށް ހުރޭ.. ލާރިއެއް ލިބުނު ހާ އަވަހަކަށް އަހަރަމެން ބޭނުންވާ މީހަކާއި ކައިވެނި ކުރުވަން މާލެ ދާނަން.. ” ހިންދުއަށް އިތުރު ބަހެއް ނުބުނެވެނީސް ސަކީނާ ފޯނު ކަނޑާލިއެވެ.\n“ނޫން ނޫން” ހުއްޓުމެއް ނެތި ހިންދު އެހެން ކިޔަން ފެށުމުން ކައިރީގައި ހުރި އަޝްވިން ހިންދުގެ ދެކޮނޑުގައި ހިފައި ކުޑަކޮށް ތަޅުވާލިއެވެ. ހިންދުގެ ސަމާލުކަން ހޯދުމަށެވެ.\n“އަހަރެން އަޝްވިން ނޫން ދެން އެއްވެސް މީހަކާއި ކައިވެނި ނުކުރާނަން. ” އަތުގެ އިނގިލިތަކުން ކަރުނައިން ފޯވެފައިވާ ދެލޯ ފޮރުވާލަމުން ހިންދު ބުނެލިއެވެ. އޭނާގެ މައިންބަފައިންގެ ނަފުރަތް މިހާ ވަރަށް މިލިބެނީ ކޮން ކުށެއް އޮވެގެން ހެއްޔެވެ؟ އޭނާގެ މާޒީ ވެއްޔާއި މޮޑެލި ގޮތަށް މުސްތަގުބަލަށްވެސް ބާރު ފޯރުވާން ފެށީއެވެ. ދުނިޔެ ތެރެއަށް ގިނަ ކޮށްލައި ދުނިޔޭގެ ވިހަ ގަދަ ވަކިތަކުގެ ޝިކާރައަކަށް ވާން ދޫކޮށްލީ ކީއްވެ ހެއްޔެވެ؟\n“ދެން ތިހާ ވަރެއް ނުރޮއި. އިރާދަކުރެއްވިއްޔާ ހުރިހާ ކަމެއް ވެސް ރަނގަޅުވާނެ” އަޝްވިން ބުނެލިއެވެ.\n“ކިހިނެތް ހުރިހާ ކަމެއް ރަނގަޅު ވާނީ.. އަހަރެންގެ މުޅި ހަށިގަނޑު އަނިޔާއިން ހަފުސްވެ ކަފުނަށް ވިޔަސް އަހަރެންގެ މައިންބަފައިންނަކަށް ފަރުވާލެއް ނޯންނާނެ. ބައެއް ފަހަރު އަހަރެން ހިތަށް އަރާ އެއީ ހަމަ އަހަރެންގެ މަންމައާއި ބައްޕަ ހެއްޔޭވެސް.. އެހެން މީހުންގެ މައިންބަފައިން ތިބެނީ އެމީހުންގެ ދަރިންނަށް އަބަދުވެސް ހެޔޮ ގޮތް ދެއްވުމަށް ދުއާކޮށްލަ ކޮށްލާ.. އެހެން މީހުން ތިބެނީ ދަރިން ބަލިވީމަ ބޭސްކުރަން ތައްޔާރަށް.. ރޯ ތަން ފެނިއްޖެނަމަ ކަރުނަތައް ފުހެދޭން.. އެކަމަކު މައިންބަފައިންގެ ނަމުގައި އަހަންނަށް ލިބުނީ އޭގެ މުޅިން އިދިކޮޅު.. ހީވަނީ އެމީހުން ތިބެނީ އަހަންނަށް ފާރަލާންހެން. އަހަންނަށް އުފަލެއް ލިބެން އުޅޭ އިރަށް އެއުފަލެއް ޖަހައިގަންނާނެ. ގިސްލާ ތަން ފެނުނަސް އެމީހުންގެ ހިލަ ހިތަށް އޭގެ އަސަރެއް ނުކުރާނެ.. އަޝްވިން ބުނެބަލަ.. އަހަރެންގެ ކޮން އުނި ސިފައެއްތަ ހުރީ އަހަރެން މިހާ ދަށު ދަރަޖައަކަށް ވައްޓާލަން.. އަހަރެންގެ އަހުލާގާއި ސިފަ ހުތުރީތަ. އަހަރެންގެ …….” އަޝްވިން ހިންދު ހުއްޓުވިއެވެ. އަމިއްލަ ނަފުސާއި ދޭތެރޭ ކިޔައިގެން ނުވާނެ އެއްޗެހި ހިންދުގެ ދުލުން ބޭރުވާތީއެވެ.\n“ލޯބި… ބަލާބަ…” އަޝްވިން އޭނާގެ ދެއަތުން ހިންދުގެ ތެމިފައިވާ ދެލޮލާއި މޫނު ފުހެ ދިނެވެ.\n“ކޮންމެ މީހަކުވެސް މިދުނިޔެއަށް ފޮނުއްވަނީ ފުރިހަމަކާއި އެކީ…އެހެން މީހުންނަށް އެސިފަތައް ނުފެނުމަކީ އަމިއްލަ ނަފުސުގެ އަގު ދަށްކޮށްލަންވީ ސަބަބެއް ނޫން.. ހިންދު ތީ އަހަރެން ދުށް އެއްމެ ކެތްގަދަ، އެއްމެ ރީތި އެއްމެ ފުރިހަމަ ކުއްޖާ… އެއްވެސް މީހަކަށް ހިންދުގެ އުފާތަކަށް ހުރަސް ނޭޅޭނެ… ހިންދުއަށް އުފާ ލިބުން ހައްގު” އަޝްވިން ބުނެލިއެވެ. އޯގާތެރިކަމާއި އެކީގައެވެ.\n“އަދި ބުނަންތަ.. އަހަރެން ވީހާވެސް އަވަހަކަށް ހިންދު އަހަރެންގެ މީހަކަށް ހަދާނަން.. އަހަރެންގެ އަނބިމީހާގެ ގޮތުގައި ހުރެ އެއްވެސް މީހަކަށް ހިންދުގެ ހަށިގަނޑަށް އަދި ހިންދުގެ އުފަލަށް އަރައި ނުގަނެވޭނެ. އަހަރެން ހިންދު ދެކެ ލޯބިވާނަން.. އެލޯބިން ހިންދުއަށް މި ހުރިހާ ވޭންތަކެއް މަތިން ހަނދާން ނެތޭ ހާ ވަރަށް.. އަހަރެން ހިންދު އުފާކޮށް ދޭނަން، މުޅި އުމުރަށް އެއްވެސް މީހަކަށް މިދެމެދަށް ނުވަދެވޭހާ ގާތަށް އަހަރެންގެ މީހަކަށް ހަދާނަން، އިން ޝާ ﷲ ދެން ދުވަހަކުވެސް ހިންދު ނުޖެހޭނެ ތި ހިތާމަތައް ކުރާކަށް” ހިންދުގެ ދަތްދޮޅީގައި ހިފައި އިސްއުފުލައި ލޮލާއި ލޯ ސީދާ ކޮށްލަން އަޝްވިން ވަރަށް ލޮބުވެތި ކަމާއި އެކީ ބުނެލިއެވެ. ހިންދުގެ މަޑުމަޑު ހިތުގެ އުދާސްތައް ފިލުވައިދެމުންނެވެ.\nއަޝްވިންގެ ލޮލުން އޭނާއަށް ފެންނަމުން ދާ އޯގާތެރިކަމާއި ލޯބި ފެނިފައި ހިންދުއަށް އަޝްވިންގެ ގައިގައި ބައްދައި ނުގަނެ ނުހުރެވުނެވެ. އަޝްވިން ކަހަލަ އިހުލާސްތެރި ބައިވެރިއެއް އޭނާއަށް ލިބުނީ ތީ ހަމްދުކުރަމުންނެވެ.\n“ދެންވެސް އަވަހަށް ހުއްޓާލާ.. ވީ ހޭވް އަ ވެޑިން ޓް ޕުލޭން” ހިންދުގެ ބޮލުގައި ފިރުމާލަމުން އަޝްވިން ބުނެލިއެވެ.\nކާއިން މެންދުރު ނަމާދުން ފައިބައިގެން އައިސް އޭނާ އުޅޭ ހޮޓަލުގެ ކޮޓަރިއަށް ވަން އިރު ކަމަކު ދާކަށް ނެތެވެ. މުޅި ތަންވަނީ އެފުށް މިފުށަށް ޖަހާލާފައެވެ. އެއްމެ މުހިއްމު އެއްޗަކަށް އޭނާގެ ލެޕްޓޮޕް ވަނީ ވަގަށް ނަގާފައެވެ. ލަސްކުރުމެއް ނެތި ކާއިން ހޮޓަލުގެ މެނޭޖަރަށް ގުޅައި ވެގެން އުޅޭ ގޮތް ކިޔާ ދިނެވެ. މިހޮޓަލަކީ އޭނާގެ ބައްޕަގެ ބޮޑު ހިއްސާއެއް އޮންނަ ހޮޓަލަކަށް ވުމުން ހޮޓަލުގެ އެކި ކަންތަކުގައި މެނޭޖަރާއި އެކި ފަހަރު މަތިން ބައްދަލުވެފައި ވެއެވެ.\n“ސޮރީ ސާރ، އަޅުގަނޑުމެންގެ އެއްވެސް ސެކިއުރިޓީ ފުޓޭޖަކުން ނުދައްކާ ބުރޭކްއިން އެއް.. އަދި ތި ކޮޓަރިއަށް ސާރ ނޫން ދެވަނަ އެހެން މީހަކުވެސް ވަދެފައި ނެތް” ހޮޓަލުގެ މެނޭޖަރަކަށް އުޅޭ ހުސެއިން ބުނެލިއެވެ. ހުސެއިން އެހެން ބުނެލުމުން ކާއިންއަށް އަތް މުއްކަވާލެވުނެވެ. އަދި ބާރު ހިނގުމެއްގައި ގޮސް ހޮޓަލުގެ ސެކުރިޓީ ބަލަހައްޓާ ތަނަށް ވަދެ ހުސެއިން އާއި ދިމާލަށް ހަޅޭތްލަވައިގަތެވެ.\n“ދެން ކިހިނެތްވީ ކަމެއްތަ މީ.. ނޭނގޭތަ އެގެއްލުނީ އަހަރެންގެ ބައްޕަގެ ހުރިހާ..” ކާއިން އޭނާގެ ޖުމްލަ ފުރިހަމަ ނުކޮށް ނިއްމާލީ އޭނާގެ ބައްޕަގެ ހަގީގަތަކީ މަދު މީހަކަށް ނޫނީ ނޭނގޭ އެއްޗަކަށް ވުމުންނެވެ.\nހާމަ ކުރީމާ ލޯބި މަވާކަން 8\nv v v v bodah shukuriyyaa kiyuntherin thi dhey tharuheebah. v haassa shukureh maroon ge stories thah regular koh kiyaa adhi comment kuraa kudhinnah. kaain ge sister guess kuran adhives furusath eba oiy. i have given hints in the story obvious noon koh viyas. and guess what will happen then. Love you guys . Tc 💛💛 annd haveahappy night.\nThanku mishy 💛\nHehe me first dhw vvv salhi igey loving maroon 💚💚💚💚💞💞\nThanku ainthu 💛\nI think hindhueee kaain get sister.. story Hama varah salhi ❤❤\nHehe. 💛 thanku\nSaadhu boda heevani hindhu he.hehe.v reethi.next part v inthizaaru kure vay.💗💓💜💖💕💓\nThanku saadhu maybe 💛\nKainge sis aky hindh\nThanku naz 💛\nVarah reethi….waiting for the next part😘😍\nVarah kiyaalaa hithun huhta thi upkhlee..maroon thikuraa hiyy varah hama saaabas👏👏👏👏good luck 👍waiting for the next part\nHindhu is kaains sister… story is awesome♥♥\nMaybe thanku 💛\nBstfrend ah mijehinee loabi gurubaa kuran mi site ga liyaa huri vaahaka eh ga alha minu gothah kah vaahaka update kndhybala heyonuvaane🤣🤣🤣🤣🤣🤣🤣😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂\nHehe maybe . Lets see. And i assure you true love will find its way\nComment nukuriyas one of my favorite stories mee. Varah reethi ingey. But I think Kaain and Ashvaa gulhuveema kanneynge story bodah reethi vaany. They’re complete opposite but that would make everything so perfect.\nV ufaa vejje comment kollythy. Maybe they r destined to be together. Lets see dhw aail 💛\nMasha Allah varah varah\n…. reethi mi part vas\nMiadhu adhi 1 part genas\nThanku zuam. In sha Allah 💛\nThankx love 💛\nAlhey maroon haadha emotional ey mi part… Hama rovihje 😢😢😭😭😭.. Soooooo sad… Alhey shanum kahala ashvin kahala kuhjeh libey nama dhw… Heheheh 😊😊😁😁… Anyways mi part vx hama varah varah varah reethi… Hama superb 👌👌👌👌… Sry for commenting late ingey.. Maa lahun dhw vaahaka mi kiyaalevunyvx… I was bxy and not feeling well… Ehen ve mi part kiyaalan lasvy… Eagerly waiting for the next part 😁😁.. U are doingagreat job maroon n keep up the good work 😁😁😁😁😊😊.. I think there wasatyping mistake “vilaathah heki” eh noon “vilaathah kehi” innanvaanee… 😁😁.. Faahaga vyma bunely… Heheheh… Loves 💛💛\nOh avas shifaa eh dhevvaashi. Comment las viyas ei massala eh noon.\nI can give ashwin to u 😉\nThanku for pointing out\nLoves tc 💛 shifoo\nAwesome! stry hama vvv\n. nice. keep it up maroon\nComment nukuriyas hama daily koh mi stry\n. kiyan ingey dear\nFriends ah heevani kaain\n. ge sis aky hindhu he\nHaveagreat day dear.💙💙💙💙💙💙💙💙💙\nMaybe its her. Maybe not\nAlhey ashwa ah dheraeh nudhehchey story v loabi v furihama\nIn sha Allah ashwa will be happy\nThanku Any 💛\nHey maroon. I love this episode also.. ekm if you dont mind awa ah faahaga vi kameh bunelaanan. Awa ah faahaga vi bayeh thahthaaga heevanee hama dhigu kuran liyelaafa hunnahen.. vedhaane ehaa dhuvas kohfa vaahaka mi site in vaahakaeh kiyaalaathee hyvaa goiyy kamah vx😂😂.. mihn bunyas awa vx mee professional writer eh noon ingey😂😂i read storiesalot ehenve hama hiyaaleh dhinee😊ly💖💖💖\nThanku Awa…thihen awa ah heeviyas maroon ehen liyaakah gasdheh nukuran… if u dnt mind can u point out ei kon thankolhehkan…eyrun dhw visnaaleveyney..\nThanku awa 💛\nVrh reethi ashva n shanum hulhuvaafa teen n meekail gulhuvaba eyrun vrh reethi vaane. Hindh n ashvin vx gulhunyma eyrun3friends ah eh ge ehga ulheveyne ehnu dhw. Meekail n shanum vx ashva men geyga ehnu dhw ulheny ehn v ma teen meekail r gulhunyma egeyga ulheveyne ehnu dhn shanum vx egeyga v ma ashva vx ehn geakah dhaakah nujeheynehnu dhw😉😆😊 next part knirakun.. ly maroon 😘\nOh rish. V ufaa vejje thihaa shaugaai eky story kiyaathy.\nThihen nuvaaney nubunaanan. I m sure you will be happy in the end.\n💛 loves in sha Allah miadhu\nKainge sis akee Hindu heevani kaain vex loabi vaani ashava dhehkee … waiting for next part 💙💗💗\nKaainge gotheh kada alhaanan kuriah huri parts thakun.\nThanku zaaraa 💛\nMaroon…. Comment nukurias story kiyan ingey hama….. This is my final year at school… So I’ve been very busy…ehenve comment eh nukureveny… Story hama heskiyaafa habeys…… Good to see your stories\nWish you all the best. Comment nukuriyas ragalhah kiyavahchey…. Its good to see ur comment thihaa busy koh ulhemunves. 💛💛 thanku reader\nއަޅެ އަސްވާ އެންޑް ސަނުމް ގުޅުވަބަލަ ޕްލީޒް ޕްލީޒް…\nThanku sifaa. That might happen. 💛\nhi maroon… alhe ashwa aa shanum ah thihen nuhadhaa… edhenyhun knme gotheh hadhaafa ves gulhuvaathi… mi part ves v nice… sorry lahun comment kurevunyma… v busy kh miulheny… dhn kuriah oi baithakun kaain ge sister aky kaaku kan egeyne kamah ummeed kuran… loveeeeeesss maroon 💛❤💙\nLahun comment kurevunas vaahakyah thi dhey tharuheebah shukuru\nYes kaainge sister egeyne. tc 💛💛💛 much love\nWow varah rythi\nBut ashva and kaain maa gulhey in my opinion\nNext part avas kohdhehchey\nThanku leen. I will not say that that will not happen. Maybe its her and shanum. Lets see dhw kuriah dhaa goiy 💛\nMaroon next episode knirakun genes dheveynee vrh kiyaa hiy vey eba. mirey genes dheveyne thr?\nDear story is up.\nHii maroon… Next part kiyaa hithun keii nuvegn miulheny.. Next part kn irakun???love this storyalot\nSo sweet of u mixuhan\nGo read it now. Its uploaded


Iran ves America ah bahuge hamala eh dheefi\nއީރާންގެ ކަނޑުގެ ސިފައިން ހުރްމޫޒް ކަނޑު އޮޅީގައި މިލިޓަރީ ތަމްރީން ތަކެއް ބާއްވަނީ: އެމެރިކާ އާއި އީރާނު ވަނީ ނުތަނަވަސް ކަމުގެ ތެރޭގައި\nއީރާނާއި އެމެރިކާއާ ދެމެދު ބަދަލު ކުރާ ރައްދުގެ ބަސްތައް ހޫނުވެ އީރާނުން އެމެރިކާއަށް އިންޒާރެއް ކޮށްފި އެވެ. އީރާނުން އެމެރިކާއަށް އިންޒާރެއް ދިނީ އެމެރިކާގެ ރައީސް ޑޮނަލްޑް ޓްރަންޕް އީރާނަށް ބިރު ދެއްކުމުގެ ގޮތުން ދެއްކެވި ވާހަކަފުޅަކާ ގުޅުވައިގެނެވެ.\nޑޮނަލްޑް ޓްރަންޕްގެ ބިރު ދެއްކެވުމުގެ ހަމަލާތަކެއް އީރާނަށް އަމާޒު ކުރެއްވީ އަވަހާރަ ކޮށްލެވިފައިވާ އީރާނުގެ ޖެނެރަލް ގަސީމީ ސުލެއިމާނީގެ މަރުގެ ބަދަލު ހިފަން އީރާނުން އުޅޭ ކަމުގެ މައުލޫމާތު އެމެރިކާއަށް ލިބިފައިވާ ކަމަށް ވިދާޅުވެ އެވެ.\nމިދިއަ ހޯމަ ދުވަހު ޓްރަންޕް ވިދާޅުވީ އެމެރިކާގެ އެއްވެސް ތަނަކަށް ވެސް މީހަކަށް ވެސް އީރާނުން ހަމަލައެއް ދީފިނަމަ އޭގެ ރައްދުގައި 1000 ގުނަ ވަރުގަދަ ހަމަލަ އެއް އީރާނަށް ދޭނެ ކަމަށެވެ. އޭގެ ޖަވާބުގައި އީރާނުން ބުނީ އަސްކަރީ ގޮތުން ބޮޑު ގޯހެއް ނުހަދައި އެމެރިކާ ހިމޭންވެ އޮތުން ބުއްދިވެރިވާނެ ކަމަށެވެ.\nއީރާން ސަރުކާރުގެ ތަރުޖަމާނު އަލީ ރަބީއީ މިއަދު ބޭއްވި ނޫސް ކޮންފަރެންސް ގައި ވެސް އެމރިކާއިން ގޯސް ފިޔަވަޅެއް އީރާނާ ދެކޮޅަށް ނޭޅުމަށް ގޮވާލެއްވި އެވެ. އަދި އެމެރިކާއިން އަޅާ ކޮންމެ ފިޔަވަޅަކަށް އޭގެ ރައްދު ވަރަށް ވަރުގަދައަށް ދޭނެ ކަމަށް ކަމަށް ވެސް ރަބީއީ ވިދާޅުވި އެވެ.\nޓްރަންޕުގެ ބިރުދެއްކެވުންތައް އައީ އެމެރިކާއިން ދެކުނު އެފްރިކާއަށް ކަނޑައަޅާފައި ހުންނެވި އެމްބެސެޑަރު މިއަހަރުގެ ނޮވެމްބާ މަހު އޮންނަ އެމެރިކާ ރިއާސީ އިންތިހާބުގެ ކުރިން އަވަހާރަ ކޮށްލަން އީރާނުން ރާވާ ކަމުގެ މައުލޫމާތު އެމެރިކާގެ މީޑިއާގައި ހާމަކުރުމާއި ވެސް ގުޅިގެންނެވެ. އެކަމަކު މީޑިއާއިން މިކަމަށް ހަވާލާ ދީފައި ވަނީ ނަން ހާމަ ކޮށްފައި ނުވާ އޮފިޝަލުންތަކަކާ ހަވާލާދީ އެވެ.\n"އީރާނުން އެމެރިކާގެ އިސް ބޭފުޅެއް އަވަހާރަ ކޮށްލަން ނުވަތަ އެމެރިކާއަށް ހަމަލައެއް ދޭން އުޅޭކަމުގެ މައުލޫމާތު ވަނީ ލިބިފައި. މިއީ ޖެނެރަލް ސުލެއިމާނީގެ މަރުގެ ބަދަލު ހިފުމުގެ ގޮތުން ދޭ ހަމަލަ އެއް،" ޓްރަންޕް ކުރެއްވި ޓްވީޓް އެއްގައި ވިދާޅުވި އެވެ. "އީރާނުން އެފަދަ އެއްވެސް ހަމަލައެއް އެމެރިކާއަށް ދީފިނަމަ އޭގެ ބަދަލުގައި 1000 ގުނަ ވަރުގަދަ ހަމަލައެއް އީރާނަށް ދޭނަން،"\nއެމެރިކާ އާއި އީރާންގެ ގުޅުން ރަނގަޅު އިރެއް ފަހުގެ ތާރީިހުގައި ނެތެވެ. ނަމަވެސް ދެމެދުގެ އޮންނަ ނުތަނަވްސް ގުޅުން ބޮޑަށް ގޯސްވެފައި ވަނީ 2018 ވަނަ އަހަރު އީރާނުން ސޮއި ކުރި ބައިނަލް އަގުވާމީ ނިއުކްލިއާ އެއްބަސްވުމުން އެމެރިކާ ވަކިވުމާއި ގުޅިގެނެވެ. އެމެރިކާއިން ދަނީ އީރާނާއި ދެކޮޅަށް އަޅާފައިވާ ހަތިޔާރު ވިއްކުން މަނާކުރާ އެއްބަސްވުން އަންނަ އޮކްޓޯބަރު ގައި ހަމަވާތީ އެ އެއްބަސްވުމުގެ މުއްދަތު އިތުރު ކުރުމަށް ވެސް މަސައްކަތް ކުރަމުންނެވެ. މީގެ އިތުރުން އދ. މެދުވެރިކޮށް އީރާނަށް އަލުން ދަތިކުރުމުގެ ފިޔަވަޅުތައް އަޅަން ވެސް އެމެރިކާ އޮތީ ފައި ނަގައިގެނެވެ.


China In France Ah 1 Million Mask Fonuvanee - Vaguthu\nޗައިނާ އިން ފްރާންސަށް 1 މިލިއަން މާސްކު ފޮނުވަނީ\nދުނިޔޭގެ އެކި ކަންކޮޅުތަކުގައި ހަލުވިކަމާއި އެކު ފެތުރެމުން އަންނަ ކޮވިޑް-19 ވައިރަސްގެ ސަބަަބުން ދުނިޔޭގެ ގައުމުތަކުގައި ފޭސް މާސްކު ހޯދުން ދަތިވެފައި ވަނިކޮށް ޗައިނާ އިން ފްރާންސަށް 1 މިލިއަން މާސްކު ފޮނުވަން ނިންމައިފިއެވެ.\nފްރާންސްގެ ފޮރިން އެފެއާސް މިނިސްޓަރު ކަމުގައިވާ ޖޯން ލެ ޑްރިއަން ވިދާޅުވެފައި ވަނީ ޗައިނާ އިން ފޮނުވި މާސްކާއި ސިއްހީ އާލާތްތަކުގެ ފުރަތަމަ ޝިޕްމެންޓު މިއަދު ލިބިފައިވާ ކަމަށާއި އަދި މިލިއަނެއްހާ މާސްކު ޖުމްލަ އެގައުމަށް ލިބިގެން ދާނެ ކަމަށެވެ.\n”އަޅުގަނޑުމެން (ފްރާންސް)ން ވާނީ ޗައިނާގައި ވައިރަސް އެންމެ ހަލުވިކަމާއި އެކު ފެތުރުނު ދުވަސްވަރު އެ ގައުމަށް އެހީތެރިކަން ފޯރުކޮށްދީފަ. މިއަދު ފްރާންސް އެހާލަތަށް ދިއުމުން ޗައިނާ އިން އަޅުގަނޑުމެންނަށް އެ އެހީ ވަނީ. ޗައިނާ އިން ޖުމްލަ 1 މިލިއަން މާސްކު ފްރާންސަށް ލިބޭނެ. މިއަދު މި ލިބުނީ ފުރަތަމަ ޝިޕްމެންޓް. މާދަމާ އަދި އިތުރު ޝިޕްމެންޓެއް އަންނާނެ.“ ޑްރިއަން ވިދާޅުވިއެެވެ.\nފްރާންސްގައި 6000ށް ވުރެން ގިނަ މީހުން ވައިރަސް އަށް ފައްސި (ޕޮސިޓިވް) ވެފައިވާިއރު އެތައް ބަޔަކު ވަނީ މަރުވެސް ވެފައެވެ. މިއަދު އެކަނިވެސް ދުނިޔޭގެ އެކި ކަންކޮޅުތަކުން 4،000ށް ވުރެން ގިނަ މީހުން ފައްސިވެފައި ވާއިރު 45 މީހަކު ވަނީ މަރުވެފައެެވެ. އަދި ވައިރަސް ޖެހުނު މީހުންގެ އަދަދު ވަނީ2ލައްކަ އަށް ވުރެން އިތުރުވެފައެވެ.\nމާޗް 18, 2020 23:12\nސާބަހޭ ޗައިނާ ،


Kulhudhuffushi post ge hidhumai harudhanaa kohfi,Shukuriyaa!\nކުޅުދުއްފުށީ ޕޯސްޓްގެ ހިދުމަތް ހަރުދަނާކޮށްފި! ޝުކުރިއްޔާ!\n• ޕޯސްޓްގެ ހިދުމަތް މިހާރު ވަރަށް ފުރިހަމައަށް ލިބެމުންދޭ\n• އެތައް ދުވަހަކު ނުލިބި ހުރި ތަކެތިވެސް މިހާރު ދަނީ ލިބެމުން\n• ޕޯސްޓް އޮފީހަށް ގެނައި ބަދަލުތަކުގެ ސަބަބުން ހިދުމަތް ވަނީ އަވަސްވެފަ\nކުޅުދުއްފުށީ ޕޯސްޓް އޮފީހަށް ކުއްލިއަކަށް މިހާ ބޮޑު ބަދަލުތަކެއް ގެނެސް އެހިދުމަތް ރައްޔިތުންނަށް އަވަހަށް ފޯރުކޮށްދެއްވުމަށް ކުރައްވާ މަސައްކަތްތަކާއި މެދު ޒުވާނުން ހިތްހަމަޖެހުން ފާޅުކޮށް މޯލްޑިވްސް ޕޯސްޓު އޮފީހަށް ޝުކުރު އަދާކުރާކަމަށް އެހިދުމަތް ހޯއްދަވާ ފަރާތްތަކުން ބުނެފި އެވެ.\nޕޯސްޓްގެ ހިދުމަތް ހޯދަމުންގެންދާ ޒުވާނެއް ކޭއޯއަށް މަޢުލޫމާތު ހިއްސާ ކުރަމުން ބުނީ މޯލްޑިވްސް ޕޯސްޓުން މިހާ އަވަހަށް ޒުވާނުންގެ ކަންބޮޑުވުންތަކަށް ހައްލު ގެނެސްދިނުމަށް ރެއާ ދުވާލު ކުޅުދުއްފުށީ ޕޯސްޓް އޮފީހުގައި ކުރައްވާ މަސައްކަތާ މެދު ހިތްހަމަޖެހޭކަމަށެވެ.\n"މިއަދު މިޕޯސްޓުން ތަކެތިވެސް ފަސޭހަކަމާއެކު ލިބެމުންދޭ. އަދި އެތައް ދުވަހެއް ނުލިބި ރިފަންޑަށްޖަހާފައިވާ ތަކެތިވެސް ވަނީ ލިބިފައި. މިހިދުމަތް ހޯއްދަވާ ހުރިހާ ފަރާތްތަކުން ދަނީ މިހިދުމަތަށް ލިބުނު ކުރިއެރުމަށްޓަކާ ތިބީ އުފަލުން." އެޒުވާނާ ބުންޏެވެ.\nއިތުރަށް ޒުވާނާ ބުނީ ކުޅުދުއްފުށީ ޕޯސްޓް އޮފީހުގެ އެތެރެއަށްވެސް ބޮޑު ބަދަލުތަކެއްގެނެސް އެތަނުން ހިދުމަތްދެވޭ ވަގުތުތައް އިތުރުކޮށް، ކުރިން ހިދުމަތްތައް ފޯރުކޮށްދެމުންދިޔަ ގޮތްތަކަށް ބަދަލުގެނެސްފައިވާ ކަމަށެވެ.\nޕޯސްޓްގެ ހިދުމަތާއިދޭތެރޭ މީގެ ކުރީން ގެއްލިފައިވާ އިތުބާރު މިހާރުމިވަނީ އަލުން އުފެދެންފަށާފައިވާ ކަމަށް އެހިދުމަތް ހޯއްދަވާ ޒުވާނުންދަނީ ބުނަމުންނެވެ.\nމޯލްޑިވްސް ޕޯސްޓްގެ މީޑިޔާ އޮފިޝަލް ވިދާޅުވީ ކޮންމެ އަހަރަކުވެސް އަތޮޅުތެރޭގައި ގާއިމުކޮށްފައިވާ ޕޯސްޓްގެ ހިދުމަތްދޭ ތަންތަނަށް ޕޯސްޓް އޮފީހުގެ ބިޒްނަސް ޓީމުން ޒިޔާރަތްކޮށް އެތަންތަން ހަރުދަނާ ކުރަންޖެހޭ ކަންކަން ބަލަމުންދާ ކަމަށެވެ.\n"އެގޮތުގެ މަތީން ކުޅުދުއްފުށީ ޕޯސްޓްގެ ހިދުމަތް ހަރުދަނާ ކުރުމަށް ގެންނަޖެހޭ ބަދަލުތައް އަޅުގަނޑުމެންގެ ޓީމުން ބަލާ އެކަންކަން ކުރަމުން އެދަނީ." ޕޯސްޓްގެ މީޑިއާ އޮފިޝަލް ވިދާޅުވި އެވެ.\nމީގެ ކުރީން ވަނީ ކުޅުދުއްފުށީ ޕޯސްޓުން ހިދުމަތްތައް އެކަށީގެންވާ ގޮތެއްގައި ލިބެމުންނުދާތީ ޒުވާނުންނާއި އެހިދުމަތް ހޯއްދަވާ ފަރާތްތަކުން ދިޔައީ ޕޯސްޓް އޮފީހަށް ހިތްހަމަނުޖެހުމާއި ފާޑުކިއުންތައް ދިޔައީ އަމާޒުވަމުންނެވެ. އެހެންނަމަވެސް މިއަދު މިއޮތީ މަންޒަރު ބަދަލުވެ ކުޅުދުއްފުށީ ޕޯސްޓުގެ ހިދުމަތްތައް އަވަސްވެ އެކަށީގެންވާ ގޮތުގައި ލިބެމުންދާކަމަށް އެހިދުމަތް ހޯއްދަވާ ފަރާތްތަކުން ދަނީ ބުނަމުންނެވެ.


Lanka vazeerun ge musaara thah hifahattaifi | Mihaaru\nލަންކާގެ ވަޒީރުންގެ މުސާރަތައް ހިފަހައްޓައިފި\n10 ޑިސެމްބަރ 2018 - 20:13\nކޮލަމްބޯ (ޑިސެމްބަރު 10) - ސްރީ ލަންކާގެ ކޯޓަކުން ނެރެފައިވާ އަމުރާ އެއްގޮތަށް ވަޒީރުންނާއި އެ މީހުންގެ ސްޓާފުންނަށް ދޭ މުސާރަތައް ހިފަހައްޓައިފި އެވެ.\nޕަބްލިކް އެޑްމިނިސްޓްރޭޝަން މިނިސްޓްރީން މިހާރު ހަމަޖައްސާފައި ވަނީ މިނިސްޓަރުންނާއި ސްޓޭޓް އަދި ޑިޕިއުޓީ މިނިސްޓަރުންގެ މުސާރައިގެ އިތުރުން އެ މީހުންނަށް ދޭ އެލަވަންސްތައް ވެސް ހިފަހައްޓާށެވެ. އޭގެ ތެރޭގައި ތެލާއި ފޯނު އެލަވަންސް ވެސް ހިމެނެ އެވެ.\nޕަބްލިކް އެޑްމިނިސްޓްރޭޝަން މިނިސްޓްރީގެ ސެކްރެޓަރީ ޖޭ.ޖޭ ރަތުނަސިރީ ވިދާޅުވީ ކޯޓު އަމުރާ އެއްގޮތަށް އަމަލު ކުރުމަށް ރައީސް މައިތުރިޕާލާ ސިރިސެނާ ވެސް އަންގަވާފައިވާ ކަމަށެވެ.\nބޮޑު ވަޒީރު ކަމުން ރަނިލް ވިކްރަމަސިންހަ ދުރުކޮށް އެ މަގާމަށް ހަމަޖެއްސި މަހިންދާ ރާޖަޕަކްސާގެ ސަރުކާރަށް ޚަރަދު ކުރުން ހުއްޓާލަން ލަންކާ ޕާލަމެންޓުން ވެސް ވަނީ ފާސްކޮށްފަ އެވެ. ބޮޑު ވަޒީރު ކަމުން ދުރުކުރި ރަނިލް ވިކްރަމަސިންހަގެ ޔޫއެންޕީން ބުނެފައި ވަނީ ސަރުކާރުގެ ބަޖެޓުގެ ކޮންޓްރޯލް ހޯދަން ޖެހުނީ ރާޖަޕަކްސާ ގާއިމްކޮށްފައި ވަނީ ގާނޫނާ ޚިލާފު ސަރުކާރަކަށްވާތީ ކަމަށެވެ.\nލަންކާގެ އިސްތިއުނާފީ ކޯޓުން މި މަހު3ވަނަ ދުވަހު ބުނެފައި ވަނީ ރާޖަޕަކްސާގެ ކެބިނެޓުގެ ސައްހަކަން ކަށަވަރުކޮށްގެން މެނުވީ ކެބިނެޓުގެ މަސައްކަތްތައް ވެސް ކުރިއަށް ގެންގޮސްގެން ނުވާނެ ކަމަށެވެ. އަދި ސަރުކާރުގެ އިސްވެރިއެއްގެ ގޮތުގައި ރާޖަޕަކްސާ ހުންނަވައިފި ނަމަ ގައުމަށް ފޫނުބެއްދޭވަރުގެ ގެއްލުންތަކެއް ލިބިދާނެ ކަމަށް ވެސް ބުނެފައިވެ އެވެ.\nއިތުރު ލިޔުންތައް ސްރީ ލަންކާ ވަޒީރުން


Pakistan ah6billion dollar Saudi in dhenee | Mihaaru\nސައުދީގައި ފެށި ފިއުޗާ އިންވެސްޓްމަންޓް އިނިޝިއޭޓިވް ފޯރަމްގައި އިމްރާން ޚާން ބައިވެރިވެވަޑައިގަންނަވަނީ. --ފޮޓޯ:އޭއެފްޕީ\n24 އޮކްޓޯބަރ 2018 - 12:122comments\nމީގެ ތެރޭން ތިން ބިލިއަން ޑޮލަރުގެ ލޯނު ކުރިއަށް އޮތް އަހަރެއްހާ ދުވަހު ތެރޭ ދީ ނިންމާނެ އެވެ. އަނެއް ތިން ބިލިއަން ޑޮލަރުގެ އެހީ ހަމަޖައްސަނީ ތެލުގެ އިމްޕޯޓުގެ ޕޭމަންޓް ލަސްކޮށްދީގެންނެވެ. ޕާކިސްތާނަށް ދޭ އެހީގެ އެއްބަސްވުންތައް ގާއިމްކޮށްފައި މި ވަނީ ބޮޑު ވަޒީރު އިމްރާން ޚާން ސައުދީ އަށް ކުރައްވާ ދަތުރުގަ އެވެ. އިމްރާން ޚާން ވަނީ ރިޔާޒުގައި ރަސްގެފާން ސަލްމާން ބިން އަބްދުލް އަޒީޒް އާއި ވަލީ އަހުދު މުހައްމަދު ބިން ސަލްމާންއާ ބައްދަލު ކުރައްވައިފަ އެވެ.\n"ޕާކިސްތާނުގެ ބެލެންސް އޮފް ޕޭމަންޓް ސަޕޯޓުގެ ގޮތުގައި ތިން ބިލިއަން ޑޮލަރު އެއް އަހަރު ތެރޭ ދިނުމަށް ސައުދީން ވަނީ އެއްބަސްވެފައި،" ޕާކިސްތާނުގެ ފޮރިން މިނިސްޓްރީން ބުނެފައިވެ އެވެ.\nމީގެ އިތުރުން ތެލުގެ އިމްޕޯޓުގެ ޕޭމަންޓް ވަނީ ތިން އަހަރު ދުވަހަށް ލަސްކޮށްދީފަ އެވެ. އޭގެ ފަހުން ވެސް އެ ޕޭމަންޓް ރިވިއު ކުރާނެ އެވެ.\nޕާކިސްތާނުގެ ބޮޑު ވަޒީރު ކަމަށް އިމްރާން ޚާން ޖުލައި މަހު ވަޑައިގެންނެވި އިރު ވަނީ ބޮޑު ދަރަންޏެއް ބޮލު އަޅަން ޖެހިފަ އެވެ. ޕާކިސްތާނުގެ ބެލެންސް އޮފް ޕޭމަންޓްސް ޑެފިސިޓް ވަނީ 18 ބިލިއަން ޑޮލަރަށް އަރައިފައި ކަމަށް ސްޓޭޓް ބޭންކް އޮފް ޕާކިސްތާނުގެ ފަހުގެ ހިސާބުތަކުން ދައްކަ އެވެ. ޕަބްލިކް ސެކްޓާ ދަރަނި 75 ބިލިއަން ޑޮލަރަށް އަރަ އެވެ. އެއީ ޕާކިސްތާނުގެ ޖީޑީޕީގެ 27 ޕަސެންޓެވެ.\n"މިހާރު އެންމެ ބޮޑު ސަމާލު ކަމެއް ދެނީ އެކްސްޕޯޓް އިތުރުކޮށް، ފޮރިން އެކްސްޗޭންޖް ރިޒާވް މަތިކޮށް އަދި ޕާކިސްތާން މީހުން ބޭންކްތައް މެދުވެރިކޮށް ރެމިޓެންސް ފޮނުވުމަށް،" ސައުދީގައި އިއްޔެ ފެށި ފިއުޗާ އިންވެސްޓްމަންޓް އިނިޝިއޭޓިވް (އެފްއައިއައި) ކޮންފަރެންސްގައި ވާހަކަ ދައްކަވަމުން އިމްރާން ޚާން ވިދާޅުވި އެވެ.\nސައުދީގައި ޕާކިސްތާނުގެ 1.9 މިލިއަން މީހުން އުޅެ އެވެ. ޕާކިސްތާނަށް އެންމެ ގިނައިން ރެމިޓެންސް ފައިސާ ފޮނުވަނީ ސައުދީގައި އުޅޭ މީހުންގެ ފަރާތުންނެވެ.\nއިތުރު ލިޔުންތައް ޕާކިސްތާން ސައޫދީ އަރަބިއްޔާ އިމްރާން ޚާން


Construction ge dhathi thakah mashvaraa kohfi\nކޮންޓްރަކްޝަން ދާއިރާގެ ދަތިތަކަށް މަޝްވަރާކޮށްފި\nއިމާރާތް ކުރުމުގެ މަސައްކަތް ކުރިއަށްދަނީ: އިމާރާތް ކުރުމުގެ ދާއިރާގައި ހުރި ދަތިތަކާ މެދު ވަނީ މަޝްވަރާކޮށްފައި -- ފޮޓޯ: އަވަސް\nކޮވިޑް-19 އާ ގުޅިގެން މާލެ ސަރަހައްދުގައި ތަންފީޒު ކުރަމުންދާ ލޮކްޑައުންގެ ހާލަތުގެ ސަބަބުން، ކޮންސްޓްރަކްޝަން ދާއިރާއަށް ކުރިމަތިވަމުންދާ ދަތިތަކާ މެދު، ޕްލޭނިން މިނިސްޓްރީ އާއި މޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި) އިން މަޝްވަރާތައް ކޮށްފި އެވެ.\nއިމާރާތް ކުރުމުގެ ދާއިރާ ތަމްސީލް ކުރާ މައި ޖަމިއްޔާ އިން ބުނީ އެމްއެންއޭސީއައި އާއި ޕްލޭނިން މިނިސްޓްރީން ޒޫމް މެދުވެރިކޮށް ކުރިއަށް ގެންދިޔަ މި މަޝްވަރާތަކުގައި އިމާރާތް ކުރުމުގެ ދާއިރާގެ ކުންފުނި ތަކުން ވެސް ބައިވެރިވެފައިވާ ކަމަށެވެ. މި ބައްދަލުވުމުގައި ޕްލޭނިން މިނިސްޓްރީގެ ފަރާތުން ބައިވެރިވީ ސްޓޭޓް މިނިސްޓަރު މުހައްމަދު އަލީ އެވެ.\nމި ބައްދަލުވުމުގައި އިމާރާތް ކުރުމުގެ ދާއިރާއަށް ކުރިމަތިވަމުންދާ ދަތިތަކާމެދު މަަޝްވަރާކޮށްފައިވެ އެވެ. މީގެތެރޭގައި ކޮންސްޓްކަޝަން ސައިޓުތަކުގައި މަސައްކަތް ފަށަން ހުއްދަ ހޯދުމާއި މަސައްކަތް ހުއްޓުމުގެ ސަބަބުން އިގްތިސޯދީ ގޮތުން މި ދާއިރާ އަށް ކުރިމަތިވަމުންދާ ގޮންޖެހުންތަކުން އަރަައި ގަނެ ލުއި ހޯދުމާމެދު ވެސް މަޝްވަރާކޮށްފައިވެ އެވެ.\nއެމްއެންއޭސީއައި އިން ދާދިފަހުން ވަނީ ކޮންސްޓްކަޝަން ދާއިރާ ސަލާމަތްކޮށް މި ދާއިރާ ކުރިއަރުވަން ކުރެވިދާނެ ކަންތައްތަކެއް ސަރުކާރަށް ވަނީ ހުށަހަޅާފަ އެވެ.\nއިމާރާތް ކުރުން މަސީ


Bodufinolhun meehun baalan amuru neredhin gaazeege massala JSC ah hushahalhaifi\nބޮޑުފިނޮޅުން މީހުން ބާލަން އަމުރުނެރެދިން ގާޒީގެ މައްސަލަ ޖޭއެސްސީ އަށް\nބޮޑުފިނޮޅުގައި ބިދޭސީންތަކެއް: އެ މީހުން ބާލަން އަމުރު ނެރެދިން ގާޒީގެ މައްސަލަ ޖޭއެސްސީ އަށް ހުށަހަޅައިފި\nބޮޑުފިނޮޅުގައި މަސައްކަތް ކުރާ 198 ބިދޭސީންނަށް މުސާރަ ނުދޭތާ ހަ މަސް ވުމުން އެ މީހުން ވަނީ އެ ރަށުގައި ތިބި ދިވެހިން ރަހީނުކޮށް، އެކަން ހުއްޓުވަން އައި ފުލުހުންނާ ކުރިމަތިލާ ހަމަނުޖެހުން ހިންގައިފަ އެވެ. އެ ރަށުގައި ތިބީ ރިސޯޓް ތަރައްގީ ކުރުމުގެ މަސައްކަތް ކުރަމުން އަންނަ ރިޒް މޯލްޑިވްސްގެ މުވައްޒަފުންނާއި އެ ރިސޯޓުގެ ވެރި ފަރާތް ކަމުގައިވާ ސީލް މޯލްޑިވްސްގެ ބައެއް ދިވެހި މުވައްޒަފުންނެވެ. އެ ހަމަނުޖެހުމުގައި ތެރޭގައި ބިދޭސީން ވަނީ ބޮޑުފިނޮޅުގައި ހުރި ސީލް މޯލްޑިވްސްގެ މުދަލަށް ބޮޑެތި ގެއްލުންތައް ދީފަ އެވެ.\nއެ މައްސަލާގައި ސީލް މޯލްޑިވްސްގެ ވަކީލުން ވަނީ އެ ކުންފުނީގެ މުދަލަށް ލިބުނު ގެއްލުންތަކުގެ ބަދަލު ނަގައިދިނުމަށް ހުށަހެޅިދާނެތޯ ކަނޑައެޅުމަށް މިދިޔަ ހޯމަ ދުވަހު ތުޅާދޫ ކޯޓަށް މައްސަލައެއް ހުށަހަޅައިފަ އެވެ. އަދި އެ މައްސަލާގައި ސީލް މޯލްޑިވްސްގެ ފަރާތުން އެދިފައި ވަނީ ގެއްލުން ދިން ބިދޭސީން ތިބެގެން އެ ކަންކަން ބެލުމުގެ މަސައްކަތް ކުރިޔަށް ގެންދަން އުނދަަގޫވާ ކަމަށާއި އެހެން ކަމުން ރިޒް ކުންފުނީގެ ބިދޭސީންތައް ބޮޑުފިނޮޅުން ބާލަން އަމުރެއް ނެރެދިނުމަށެވެ.\nރިޒް މޯލްޑިވްސް އިން ބުނީ ތުޅާދޫ ކޯޓަށް ހުށަހެޅުނު މައްސަލައިގެ އަޑު އެހުމެއް ވީޑިއޯ ކޮންފަރެންސް މެދުވެރިކޮށް އިއްޔެ މެންދުރުފަހު ތާވަލް ކުރި ކަމަށާއި ނަމަވެސް އަޑު އެހުން ތާވަލް ކުރިކަން އެކުންފުންޏަށް އަންގާފައިވަނީ ވަގުތު ކުޑަތަންވުމުން ކަމަށެވެ. އެހެންކަމުން އެހެން މައްސަލަތައް ފުށު އަރާތީ އެކަން ބަލައިދިނުމަށް އެކޯޓުގައި އެދިފައިވާނޭ ކަމަށާއި އަދި ރޭގެ 8:45 އަކަށް އަޑުއެހުން ޝެޑިއުލް ކުރި ކަމަށެެވެ.\nރިޒް އިން ޖޭއެސްސީ އަށް ފޮނުވި ސިޓީގައި ބުނެފައިވަނީ މިއަޑުއެހުން ފެށުމުގެ ކުރިން އިޖުރާއީ ހަ ނުކުތާއަކާއި އެ ނުކުތާތަކަށް ބާރުދޭ ލިޔެކިޔުން ޝަރީއަތަށް އީމެއިލްގެ ޒަރީއާއިން ފޮނުވި ކަމަށާއި އެ ލިޔުންތައް ތުޅާދޫ ކޯޓަށް ލިބުނުކަން ކޯޓުން އަންގާފައިވާ ކަމަށެވެ.\nއެހެން ނަމަވެސް ލިޔެކިޔުންތައް ފޮނުވިތާ ފަސްވަރަކަށް މިނެއްޓުފަހުން ފެށި ޝަރީއަތުގައި އެންމެ ނުކުތާއަކަށް ގޮތެއް ނިންމުމަށްފަހު ވަގުތީ އަމުރަށް ޖަވާބުދާރީވުމަށް ފުރުސަތުނުދީ އިއުތިރާޒު ކުރަމުން ދަނިކޮށް އަހްމަދު ލަތީފް ވަގުތީ އަމުރާމެދު ނިންމާ ގޮތް އަޑުއިއްވާ ކަމަށްބުނެ ވާހަކަ ދައްކަމުންދަނިކޮށް ވީޑިއޯ އަދި އޯޑިއޯވެސް މެދުކެނޑިފައިވާ ކަމަށެވެ.\nމި މައްސަލަ ރިޒާ ނިސްބަތްވާ ޕާޓީ، އެމްޑީޕީގެ މެޖޯރިޓީ އޮތް ރައްޔިތުންގެ މަޖިލީހުން ވެސް އަންނަނީ ބަލަމުންނެވެ. އަދި އެ މައްސަލަ ހިއުމަން ރައިޓްސް ކޮމިޝަަނާއި އިމިގްރޭޝަން އަދި އިކޮނޮމިކް މިނިސްޓްރީން ވެސް ބަލަ އެވެ. ނަމަވެސް މިހާތަނަށް އައިއިރު އެ މައްސަލައާ ގުޅޭ އެއްވެސް ތަފްސީލެއް އެ އިދާރާތަކުން ހާމައެއް ނުކުރެ އެވެ.\nތުޅާދޫ ޖޭއެސްސީ ބޮޑުފިނޮޅު + ބިދޭސީން\nބިދޭސީންއާ ހަވާލުވެ އެމީހުން ގެންދަން ރިޒްއަށް އަންގައިފި


Positive vun massala eh noon, massala akee gulhun hui meehun bunedhinun lasakuraathi: Dr. Nazla | dhuvasmv ޕޮސިޓިވްވުން މައްސަލައެއް ނޫން، މައްސަލައަކީ ގުޅުން ހުރި މީހުން ބުނެދިނުން ލަސްކުރުން: ޑރ. ނަޒްލާ – dhuvasmv\nޕޮސިޓިވްވުން މައްސަލައެއް ނޫން، މައްސަލައަކީ ގުޅުން ހުރި މީހުން ބުނެދިނުން ލަސްކުރުން: ޑރ. ނަޒްލާ\nޑރ. ފާތިމަތު ނަޒްލާ ރަފީގު -- ފޮޓޯ: ރައީސް އޮފީސް\nމާލެއިން މިހާތަނަށް ކޯވިޑް-19 އަށް ޕޮސިޓިވްވި މީހުންގެ ފަރާތުން ގުޅުން ހުރި މީހުންގެ މައުލޫމާތު ހޯދުން ވެފައިވަނީ ވަރަށް އުނދަގޫ ކަމަކަށް ކަމަށް އެޗްޕީއޭއިން ބުނެފި އެވެ.\nއެޗްޕީއޭގެ މެޑިކަލް އޮފިސަރު ޑރ. ފާތިމަތު ނަޒްލާ ރަފީގު ވިދާޅުވީ ގުޅުން ހުރި މީހުންގެ މައުލޫމާތު ނުދީ ބައެއް ފަރާތްތަކުން ގަޑި ދެގަޑިއިރު ހޭދަ ކުރާ ކަމަށެވެ. އަދި އެ ލިބޭ މައުލޫމާތު ތަކަށް ބަލައި އެތައް ބަޔަކަށް ގުޅަން ޖެހޭއިރު ޕޮސިޓިވްވާ މީހާ ބައްޔަށް ހުށަހެޅިފައި ތިބި މީހުންގެ މައުލޫމާތު އަވަހަށް ދިނުމަކީ މާލޭގައި އިތުރަށް ބަލި ފެތުރުން ކޮންޓްރޯލް ކުރުމަށް އެޅޭނެ މުހިންމު ފިޔަވަޅެއް ކަމަށް ޑރ. ނަޒްލާ ވިދާޅުވި އެވެ.\nއޭނާ ވަނީ މާލެއިން ޕޮސިޓިވްވާ މީހުން ފެންނަން ފެށިފަހުން ބޭއްވި ހުރިހާ ނޫސްވެރިންގެ ބައްދަލުވުމެއްގައި ވެސް މިކަަމަށް އެތައް ފަހަރަކު އާދޭހާއި އެކު އެދިވަޑައިގެންފަ އެވެ. މަސައްކަތް އަވަސްކޮށް ބަލި ފެތުރުން ކޮންޓްރޯލް ކުރެވޭނީ ވީހާވެސް އަވަހަކަށް ކަނޑައަޅާފައިވާ މުއްދަތުގެ ތެރޭގައި ބައްދަލުވި މީހުންނާއި ދިޔަ ތަންތަނުގެ މައުލޫމާތު އެޗްޕީއޭއާއި ހިއްސާކޮށްގެން ކަމަށް ވިދާޅުވި އެވެ.\nޑރ. ނަޒްލާ ވިދާޅުވީ ކޯވިޑް-19 ޖެހުމަކީ މައްސަލައެއް ކަމަށް އެއްވެސް މީހަކު ދެކިގެން ނުވާނެ ކަމަށެވެ. އެ ބައްޔަކީ އާންމުންގެ ތެރޭގައި މިހާރު ފެތުރެމުންދާ ބައްޔަކަށް ވާތީ ޕޮސިޓިވްވާ މީހުން އެއްބާރުލުން ދީ މިކަމުން ސަލާމަތްވުމަށް އެހީތެރިވެދޭން ޖެހޭ ކަމަށެވެ.\nޑރ. ނަޒްލާ ވިދާޅުވީ ޕޮސިޓިވްވާ މީހުންނާއި ގުޅުން ހުރި މީހުންގެ މައުލޫމާތާއި އެއްވަރަށް ގުޅުން ހުރެގެން ބަލީގެ އަލާމާތްތައް ފެންނަ މީހުންގެ ފަރާތުން އެމީހުން ގުޅުން ބާއްވާފާއިވާ ފަރާތްތަކުންގެ މައުލޫމާތު ހޯދުންވެސް އެހާ އުނދަގޫ ކަމަށެވެ.\nފަހަރުގައި ޕޮސިޓިވްވާ މީހުން ގުޅުން ހުރި މީހުންގެ މައުލޫމާތު ދޭން ފަސް ޖެހެނީ ސިއްހީ ހިދުމަތްތެރިން ގޭގައި ތިބެން ދިން އިރުޝާދުތަކަށް ބޯލެނބިފައި ނުވުމާއި ކަރަންޓީން ނުވަތަ އައިސޮލޭޝަން ފެސިލިޓީއަށް ދާން ޖެހިދާނެތީ ކަމަށް ވެދާނެ އެވެ.\nމިހާތަނަށް މާލެއިން ނުވަ މީހަކު ބައްޔަށް ޕޮސިޓިވްވެފައިވާއިރު އޭގެ ތެރެއިން ހަ މީހުންނަކީ ފުރަތަމަ ޕޮސިޓިވްވި މީހާ އާއި ގުޅުން ހުރި މީހުންނެވެ. އެމީހުން ވަނީ މަސް ދަތުރު ގޮސް ޕާޓީކޮށް ގިނަ ބަޔަކު އެކުވެގެން ގިނަ ހަރަކާތްތަކެއް ހިންގާފައި އެވެ.\nއެމީހުންނާއި ގުޅުން ހުރި މީހުންގެ ގޮތުގައި304 މީހަކު ކަރަންޓީން އާއި އައިސޮލޭޝަން ފެސިލިޓީތަކުގައި ތިބި އިރު އޭގެ ތެރެއިން158 މީހުންނަކީ މި މީހުންނާއި ސީދާ ގުޅުން ހުރި ބަލީގެ އަލާމާތްތަކާއި އެކު ބަލި ޖެހިފައިވާ ކަމަށް ބެލެވޭ މީހުންނެވެ.


Juventus ge coach kamun Sarri vaki kohfi - AO News\nޔުވެންޓަސްގެ ކޯޗުކަމުން ސާރީ ވަކިކޮށްފި\nޔުވެންޓަސްގެ ކުރީގެ ކޯޗު މައުރީޒިއޯ ސާރީ. --ފޮޓޯ: އޭޕީ\nޔުއެފާ ޗެމްޕިއަންސް ލީގުގެ ނޮކްއައުޓް ބުރުން ކެޓުމުން އިޓަލީގެ އެންމެފަހުގެ ޗެމްޕިއަން ޔުވެންޓަސްގެ ކޯޗުގެ މަގާމުން މައުރީޒިއޯ ސާރީ ވަކިކޮށްފިއެވެ.\nޔުވެންޓަސްގެ ކޯޗުގެ މަގާމުން ސާރީ ވަކިކުރީ ޔޫރަޕްގެ އެންމެ ޝަރަފުވެރި މުބާރާތުގެ ދެވަނަ ބުރުގެ ދެވަނަ ލެގުގައި ރޭ އަމިއްލަ ދަނޑުގައި 2-1 އިން މޮޅުވިނަމަވެސް ދެ މެޗުގެ އެގްރިގޭޓުން 2-2 އިން ދެ ޓީމު އެއްވަރުވެ، ރަށުން ބޭރުގައި ޖެހިގޯލުން ފްރާންސްގެ އޮލިމްޕިކް ލިޔޯން އަނެއް ބުރަށް ދަތުރުކުރުމުންނެވެ.\nއުމުރުން 61 އަހަރުގެ ސާރީ ޔުވެންޓަސްގެ ކޯޗުކަމާ ހަވާލުވީ މިދިޔަ އަހަރުގެ ޖޫން މަހުގައެވެ. އޭގެކުރީން، ބޭންކެއްގައި ވަޒީފާއަދާކުރަމުން ޕާޓްޓައިމްކޮށް ކޯޗިން ފެށި ސާރީގެ ކެރިއަރުގެ ބޮޑުބައި ހޭދަކުރީ އިޓަލީގެ ދަށް ޑިވިޝަންތަކުގައެވެ. އަދި އޭގެފަހުން، ނަޕޯލީގައި ތިން އަހަރު ހޭދަކުރުމަށްފަހު ޗެލްސީ އަށް ބަދަލުވެ އެ ޓީމާއެކު ހޭދަކުރީ އެއް އަހަރުގެ ތެރޭގައި ޔުއެފާ ޔުރޮޕާ ލީގު ވަނީ ކާމިޔާބުކޮށްފައެވެ.\nޔުވެންޓަސް އާއެކު ސާރީ ހޭދަކުރީ އަހަރެއްހާ ދުވަހުގެ ތެރޭގައި އެ ޓީމުން ވިދިވިދިގެން ނުވަވަނަ ފަހަރަށް އިޓާލިއަން ސެރިއޭ ތަށި އުފުލާލިއިރު، އިޓާލިއަން ކަޕް ފައިނަލްގައި ނަޕޯލީ އަތުން ވަނީ ބަލިވެފައެވެ.\nމީގެއިތުރުން، މި ފަހަރުގެ ސީޒަނުގައި ލީގުގައި އެ ޓީމު އެންމެ ފަހުން ކުޅުނު ހަތަރު މެޗުގެ ތެރެއިން ތިން މެޗުން ބަލިވެފައިވާއިރު، ލީގު ނިންމާލީ ތާވަލްގެ ދެވަނައިގައި އޮތް އިންޓަ މިލާނަށް ވުރެ އެއް ޕޮއިންޓް ކުރީގައިއޮވެގެންނެވެ. އަދި 1996 ވަނަ އަހަރުގެ ފަހުން ޔޫރަޕްގެ މުބާރާތެއްގެ ތައްޓެއް ލިބިފައިނުވާ ޔުވެންޓަސް އިން މި ފަހަރުގެ ސީޒަނަށް ކަނޑައެޅި ލަނޑުދަނޑިތައް ހާސިލްނުކުރެވުމުން ކުރިން ބެލެވިފައި އޮތްގޮތަށް ކޯޗުގެ މަގާމުން ސާރީ ވަކިކުރީއެވެ.\nމިކަމާ ގުޅޭގޮތުން ޔުވެންޓަސް އިން ނެރުނު ބަޔާނެއްގައިވަނީ، އެ ގައުމުގެ ދަށް ޑިވިޝަންތަކުން ކޯޗިން ކެރިއަރު ފެށި ސާރީ އަށް މި ފަހަރުގެ ސީޒަނުގައި އެ ޓީމާއެކު ސެރިއޭ ކާމިޔާބުކޮށް އެ ކްލަބުގެ ތާރީޚުން ޖާގަ ހޯދާފައިވާތީވެ އެކަމަށް މަރުހަބާ ކިޔާފައެވެ.\nކުޅިވަރުއިޓަލީއިޓާލިއަން ލީގުމައުރީޒިއޯ ސާރީދުނިޔެޔުއެފާ ޗެމްޕިއަންސް ލީގުޔުވެންޓަސް\nފޯޑެންގެ އެހީއާއެކު ސިޓީ ތިންވަނަ އަށް\nސްޕެނިޝް ސުޕަ ކަޕް: ސޮސިއެޑާޑް ކަޓުވާލުމަށްފަހު ބާސެލޯނާ ފައިނަލަށް\nޕޮގްބާގެ ލަނޑުން ޔުނައިޓެޑް އެއްވަނަ އަށް\nސެވިއްޔާ ބަލިކޮށް އެތުލެޓިކޯ އަށް ހަތަރު ޕޮއިންޓްގެ ލީޑެއް


Bodu musaara eh dheefa stadium gai beyfulhaku hurey, ekamaku than heevanee gondeh hen: Jaufar\nވިޔަފާރިވެރިޔާ ޖައުފަރު އަލީ އަދި ސްޓޭޑިއަމް ހިންގުމަށް ހަވާލުވެ ހުންނެވި ޝައުފާ އިބުރާހިމް ހިލްމީ--\nބޮޑު މުސާރައެއް ދީފައި ސްޓޭޑިއަމްގައި ބޭފުޅަކު ހުރޭ، އެކަމަކު ތަން ހީވަނީ ގޮނޑެއްހެން: ޖައުފަރު\nކުޅުދުއްފުށި ޒޯން ސްޓޭޑިއަމް ހިންގުމަށް ބޮޑު މުސާރައެއް ދީފައި ބޭފުޅަކު ހަމަޖައްސާފައި ހުންނައިރު އެތަން ފެންނަނީ ގޮނޑެއްގެ ސިފާގައި ކަމަށް ވިދާޅުވެ ކުޅުދުއްފުށީގެ މަޝްހޫރު ވިޔަފާރިވެރިޔާ ޖައުފަރު އަލީ ފާޑުވިދާޅުވެއްޖެ އެވެ.\n"ރާއްޖެ ވިއްކާލުމާ ދެކޮޅު" މި ޝިއާރުގެ ދަށުން މިދިޔަ ހުކުރު ދުވަހު އިދިކޮޅު ފަރާތްތަކުން ކުޅުދުއްފުށީގައި ބޭއްވި މުޒާހަރާގައި ވާހަކަދައްކަވަމުން، ވިޔަފާރިވެރިޔާ ޖައުފަރު އަލީ ވަނީ ސްޓޭޑިއަމްގެ ހާލަތާއި ޕަބުލިކް ވޯކްސްގެ ހާލަތު އޮތްގޮތުން ކަންބޮޑުވުންފާޅުކުރައްވާފަ އެވެ.\n"ވަރަށް ބޮޑު މުސާރައެއް ދީފައި ކުޅުދުއްފުށީގައި ޒޯން ސްޓޭޑިއަމްގައި މިހާރުވެސް ބޭފުޅަކު އިންތިޒާމްކޮށްފަ ހުންނާނެ. ނިކަން ބައްލަވާލައްވާ އެތަން އޮތީ ކުނިގޮނޑެއްހެން." ޖައުފަރު ވިދާޅުވި އެވެ.\nޒޯން ސްޓޭޑިއަމް އިސް މަގާމަކަށް މިސަރުކާރުން އައްޔަނުކުރައްވާފައިވަނީ ކުރީގެ ކައުންސިލަރު ޝައުފާ އިބުރާހިމް ހިލްމީ އެވެ.\nއޭނާ ވިދާޅުވީ، ކުޅުދުއްފުށި ޕަބްލިކް ވޯކްސް ޔުނިޓްވެސް އޮތީ އެފަދަ ހާލަތެއްގައި ކަމަށާއި ދުވާލެއްގެ މައްޗަށް އެންމެ ކާނެ ސާފުކޮށްލަމުންގޮސް މިހާރު ބަޖެޓް ނެތުމުން އެކަންވެސް އޮތީ ހުއްޓިފައި ކަމަށް ވިދާޅުވި އެވެ.\nސަރުކާރުން ކުޅުދުއްފުއްޓަށް ވީ އެންމެ ވައުދެއްވެސް މިހާތަނަށް ފުއްދިފައިނުވާ ކަމަށާއި ޑޮލަރުގެ އަގު އިންތިހާއަށް ބޮޑުވެ ކާބޯތަކެތީގެ އަގު އިންތިހާއަށް އުފުލެން ފަށާފައިވާ ކަމަށެވެ.\n"ޔާމީން ސަރުކާރުން މިގައުމު ތަރައްގީކުރަމުންއާ ބާރުމިނުގައި ދިޔަ ނަމަ މިއަދު ކުޅުދުއްފުށި އޮންނާނީ ވަރަށް ހާއްސަ މިންގަނޑަކަށް ފެތިފައި. މިކަން ހުރިހާ ބޭފުޅުންވެސް ގަބޫލުކުރާނެ." ރައީސް ޔާމިންނަށް ތާއިދުކޮށް ވާހަކަދައްކަވަމުން ޖައުފަރު ވިދާޅުވި އެވެ.\nއޭނާ ވިދާޅުވީ، ކުޅުދުއްފުށީގައި 42 މަގެއްގައި6މަސް ދުވަހުގެ ތެރޭގައި ތާރުއަޅާނެ ވާހަކަ މިސަރުކާރުން ދެއްކި ކަމަށާއި މިހާތަނަށް އައިއިރު އެއްވެސް މަގެއްގައި ތާރެއް ނެޅިފައިނުވާ ކަމަށެވެ. އަދި ރައީސް ޔާމިން ބަންދުކޮށްގެން މި މީހުންނަށް ކަންތައްތައް ކުރެވޭނަމަ މިހާރު ހުންނާނީ ކަންކަން ކުރެވިފައި ކަމަށް ޖައުފަރު ވިދާޅުވި އެވެ.\nކުޅުދުއްފުށީ ޒޯން ސްޓޭޑިއަމް


ނަތަންޔާހޫގެ ސިޔާސީ ވަރަ ބިނދެނީ\nނަތަންޔާހޫގެ ތާއީދު ގެއްލުން\nނަތަންޔާހޫވަނީ ބޮޑުވަޒީރު ކަމުގެ ހަތަރު ދައުރު ހަމަކުރައްވާފައި\nނަތަންޔާހޫގެ މައްޗަށް އުފުލާފައިވާ ކޮރަޕްޝަނުގެ ދައުވާތައް ސާބިތުވުމުގެ ފުރުސަތު ބޮޑު\n31 މެއި 2021 | ހޯމަ 21:35\nއިސްރާއީލުގެ ބޮޑު ވަޒީރު ބެންޖަމިން ނަތަންޔާހޫ\nއިސްރާއީލުގެ ބޮޑުވަޒީރު ބެންޖަމިން ނަތަންޔާހޫއާ ސިޔާސީ ގޮތުން ދުޝްމަނު ދެޕާޓީ ގުޅިގެން އޭނާގެ ބޮޑުވަޒީރުކަން ނިމުމަކަށް ގެނައުމާ ކައިރިވެފައިވާ ކަމަށް ރިޕޯޓްތައް ބުނެފިއެވެ.\nރިޕޯޓްތައް ބުނާ ގޮތުން ނަތަންޔާހޫއަށް މަގާމު ގެއްލޭގޮތްވީ، ޔަޝް އަތީދު ކޯލިޝަން ޕާޓީއާއި، ޔަމީނާ ޕާޓީ ގުޅިގެން ސަރުކާރެއް އެކުލަވާލުމަށް އެއްބަސްވުމާއި ގުޅިގެންނެވެ. މިކަމުގެ ފަހު އެއްބަސްވުން އަންގާރަ ދުވަހުގެ ވަގުތެއްގައި ކުރެވޭނެ ކަމަށް ރިޕޯޓްތައް ބުނެއެވެ.\nމި އެއްބަސްވުން ވުޖޫދަށް އަންނާނެކަން ޔަގީނާ ގާތްވެފައިވާއިރު، މިކަމުގެ ސަބަބުން ނަތަންޔާހޫއަށް ބޮޑުވަޒީރުކަން ގެއްލުމުގެ އިތުރުން، އޭނާގެ ސިޔާސީ ހަޔާތްޕުޅުވެސް ނިމިގެންދާނެ ކަމަށް ވަނީ ބެލެވިފައެވެ. ސަބަބަކީ ނަތަންޔާހޫގެ މައްޗަށް ކުރެވޭ ކޮރަޕްޝަންގެ ދައުވާތައް ސާބިތުވުމުގެ ފުރުސަތު ބޮޑު ކަމުންނެވެ.\nނަތަންޔާހޫގެ މައްޗަށް ކޮރަޕްޝަނުގެ ދައުވާ އުފުލައި، އިސްރާއީލުގެ ކޯޓުތަކުގައި މިދައުވާތަކުގެ ޝަރީއަތް ކުރިޔަށް ދާއިރު، ދައުވާތައް ސާބިތުވުމުގެ ފުރުސަތު ބޮޑުވަނީ ބޮޑުވަޒީރުކަން ގެއްލުމުން ސިޔާސީ ގޮތުން އޭނާގެ ނުފޫޒު ކުޑަވެގެންދާނެތީއެވެ.\nއިސްރާއީލުގެ ބޮޑުވަޒީރުކަން ނަތަންޔާހޫ މިހާތަނަށް4ދައުރެއްގައި ކުރައްވާފައިވާއިރު، ޖެހިޖެހިގެން3ދައުރު ބޮޑުވަޒީރުކަން ކުރައްވާފައިވެއެވެ. އަދި ވަގުތީ ބޮޑުވަޒީރު ކަމުގައިވެސް3އަހަރު ހޭދަ ކުރައްވާފައިވެއެވެ.\nޔަހޫދީ އައު ސަރުކާރުގެ ނުރައްކާ އިހުސާސްވެ ނަތަންޔާހޫގެ ވަރުގަދަ ބަހުގެ ހަމަލާތަކެއް


Addu city gai ves 24 gadi irah viyafaari kurumuge hudha dheynfashanee\nވިޔަފާރި - 24 ގަޑިއިރަށް ވިޔަފާރި ހުއްދަ\nއައްޑޫ ސިޓީގައި ވެސް 24 ގަޑިއިރަށް ވިޔަފާރި ކުރުމުގެ ހުއްދަ ދޭން ފަށަނީ\nއަންނަ ހަފްތާގައި ވިޔަފާރި ކުުރުމުގެ ހުއްދަ ދޭނެ\nރައްޔިތުންގެ ހިޔާލު ވަނީ ހޯދާފައި\nކ. މާލެ 1 ފެބުރުއަރީ 2019 | ހުކުރު 19:53 2,963\nއައްޑޫސިޓީގެ ފިހާރައެއް - ރާއްޖެއެމްވީ\nއައްޑޫ ސިޓީގައި 24 ގަޑިއިރަށް ވިޔަފާރީ ކުރުމުގެ ހުއްދަ އަންނަ ހަފްތާގައި ދިނުމަށް ނިންމައިފިއެވެ.\nއައްޑޫސިޓީގެ މޭޔަރު އަބުދުﷲ ސާދިގު (ސޯބެ) ވިދާޅުވީ 24 ގަޑިއިރަށް ހުއްދަ ދޭނީ ރައްޔިތުން އެންމެ ގިނައިން ހިދުމަތް ލިބި ގަންނަ ސަރަހައްދުތަކުގައި ހުންނަ ވިޔަފާރީތަކަށް ކަމަށެވެ. އޭގެ ތެރޭގައި ހޮސްޕިޓަލް ސަރަހައްދު ހިމެނޭ ކަމަށް އޭނާ ފާހަގަ ކުރެއްވެވި އެވެ.\nމާލޭގެ ފިހާރަތައް ހުޅުވާފައި ބެހެއްޓުމުގެ ހުއްދަ އިކޮނޮމިކް މިނިސްޓްރީން ދީފައިވާއިރު، އައްޑޫގައި 24 ގަޑިއިރު ވިޔަފާރީތައް ހުޅުވާފައި ބެހެއްޓުމަށްޓަކައި ރައްޔިތުންގެ ހިޔާލު ހޯދާފައިވާ ކަމަށް ވެސް ސޯބެ ވިދާޅުވިއެވެ.\nސައުވީސް ގަޑިއިރު ވިޔަފާރީތައް ހުޅުވުމަށް ނިންމި ނަމަވެސް ހުރިހާ ވިޔަފާރީތަކަށް ހުއްދަ ނުދެވޭނެކަން ފާހަގަކުރައްވާ ސޯބެ ވިދާޅުވީ އެ އުސޫލުގެ ދަށުން އެއް ބާވަތެއްގެ ވިޔަފާރީ ކުރާ ދެ ފިހާރައަކަށް ހުއްދަ ނުދެވޭނެ ކަމަށެވެ.\nމާލެ އަދި ވިލިމާލޭގައި 24 ގަޑިއިރު ވިޔަފާރި ކުރެވޭ ސަރަހައްދުގެ ގޮތުގައި 13 ސަރަހައްދެއް އިކޮނޮމިކް މިނިސްޓްރީން ކަނޑައަޅާފައިވަނީ މީގެ އެއް ހަފްތާ ކުރިންނެވެ.\nރައީސުލް ޖުމްހުރިއްޔާ އިބްރާހިމް މުހައްމަދު ސޯލިހްގެ ފުރަތަމަ 100 ދުވަހުގެ އެޖެންޑާގައި، 24 ގަޑިއިރު އާންމު ރައްޔިތުންނަށް ވިޔަފާރި ކުރެވޭ އުސޫލު ކަނޑައެޅުން ހިމެނެއެވެ.\nރައީސް މުހައްމަދު ނަޝީދުގެ ވެރިކަމުގައި 2010 ވަނަ އަހަރުގެ ޑިސެމްބަރު މަހު ވެސް ވަނީ އިމްޕޯޓް މުދާ ވިއްކާ ތަންތަނާއި، ސައި ހޮޓަލާއި، ރެސްޓޯރެންޓް ފަދަ ތަންތަން 24 ގަޑިއިރު ހުޅުވާފައި ބެހެއްޓުމުގެ ހުއްދަ ދީފަ އެވެ. އެ ހުއްދަ ބާތިލު ކުރީ ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގަ އެވެ.


Rhea Ah Masthuvaa Thakethi Dhinee Sara Kamah Bune Rhea Bayaan Dheefi - Vaguthu\n1 މިނެޓް ކުރިން ( ޖޫން 7, 2021 )\nބޮލީވުޑުގެ އެކްޓަރު ސުޝާންތު ސިންގް ރާޖުޕޫތު މަރުވުމާ ގުޅިގެން ބޮލީވުޑު ފަންނާނުން މަސްތުވާތަކެތި ބޭނުން ކުރާ މައްސަލަ ފެންމަތިވެފައިވެއެވެ. މި މައްސަލައާ ގުޅިގެން ކުށްވެރިވެފައިވާ ގިނަ ފަަރާތްތަކަކާ ސުވާލުކޮށް ބައެއް ފަރާތްތައް ހައްޔަރުކޮށްފައިވެއެވެ.\nސުޝާންތުގެ މަރާ ގުޅިގެން ހައްޔަރު ކުރި އޭނާގެ ކުރީގެ ލޯބިވެރިޔާ ރިއާ ޗަކްރަބޯތީގެ މުޅިން ތަފާތު އައު ބަޔާނެއް މިވަނީ ފެންމަތިވެފައެވެ. މި ބަޔާނުގައި އޭނާ ބުނެފައިވަނީ 2017 ވަނަ އަހަރު ރިއާ އާއި ސާރާއަކީ ވަރަށް ގާތް ދެ ރަހުމަތްތެރިން ކަމަށާއި ރިއާއަށް ''މަރުވާނާ އާއި ވޮޑްކާ'' ތަޢާރަފް ކޮށްދިނީ ސާރާ ޢަލީ ޚާން ކަމަށެވެ.\nދެހާސް އަށާރަ ވަނަ އަހަރުން ފެށިގެން 2019 ވަނަ އަހަރަށް ސާރާ އާއި ސުޝާންތު ލޯބީގެ ގޮތުން ގުޅިފައިވާ ކަމަށް ތަހުގީގުން އެނގިފައިވެއެވެ. އަދި 2018 ވަނަ އަހަރު ތައިލެންޑަށް ދިޔަ ކަމަށާއި މި ދަތުރުގައި 70 ލައްކަ ރުޕީސް ސުޝާންތުގެ ރަހުމަތްތެރިންނަށް ހަރަދު ކޮށްފައިވެއެވެ. އަދި މި ދަތުރުގައި ސާރާ ޢަލީ ޚާން ބައިވެރިވި ކަމަށް ވެސް ރިއާ ބުނެފައިވެއެވެ.\nފިލުމު ކެޑަނާތުގެ ޝޫޓިންގައި އެ ފިލުމުގެ ގިނަ މުވައްޒަފުންތަކެއް ވެސް މަސްތުވާތަކެތި ބޭނުން ކޮށްފައިވެއެވެ. އަދި ''މަރުވާނާ އާއި ވޮޑްކާ'' ސުޝާންތަށް ވެސް ތައާރަފް ކޮށްދިނީ މި ދަތުރުގައި ސާރާ އަލީ ޚާން ކަމަށް ރިއާ ޗަކްރަބޯތީ ބުނެފައިވެއެވެ.\nމަސްތުވާތަކެތީގެ މައްސަލާގައި ބައިކުލާ ޖަލުގައި ތިންމަސް ދުވަސް ރިއާ ހޭދަކުރުމަށް ފަހު އޭނާ ވަނީ ޖަލުން ނެރެފައެވެ. ނަމަވެސް އޭނާގެ ބޭބެ ޝޮވިކް ދަނީ އަދި ވެސް ޖަލުގައި ދުވަސްތައް ގުނަމުންނެވެ. އެކަމަކު ސާރާ ޢަލީ ޚާން ދަނީ އުޅެނީ ޗުއްޓީ ހޭދަކުރުމާއި އޭނާގެ ފިލުމުތަކުގެ މަސައްކަތްތަކުގައެވެ.


Dhe vana Messi eh naannaane: Xavi | Mihaaru\n25 ޑިސެމްބަރ 2017 - 08:35 11 comments\nސްޕެނިޝް ލީގުގައި މިދިޔަ ހޮނިހިރު ދުވަހު ބާސެލޯނާ އިން ވާދަވެރި ރެއާލް މެޑްރިޑްގެ މައްޗަށް 3-0 އިން ކުރިހޯދިއިރު، މި މެޗުގައި މެސީ ވަނީ މޮޅު ކުޅުމެއް ދައްކައިފަ އެވެ. އެއް ލަނޑު ޖެހުމުގެ އިތުރުން އަލެކްސް ވިޑާލްގެ ގޯލު ޖަހަން ފުރުސަތު ތަނަވަސްކޮށްދިނީ މެސީ އެވެ.\n"ފުޓްބޯޅަ ދަނޑެއް މަތީގައި މެސީ އަށް ނުކުރެވޭނެ ކަމެއް ނެތް. އޭނާގެ ހުނަރު އެހާ ފުރިހަމަ. ބާސެލޯނާގެ ސްޓައިލް ދަމަހައްޓަނީ މެސީ. ވަރަށް ގިނަ ބަޔަކު ހުނަރުވެރި ކުޅުންތެރިއަކު ފެނުނީމަ އެބަ ބުނޭ ނެކްސްޓް މެސީއޭ. އެކަމަކު އަހަރެންގެ ނަޒަރުގައި މޮޅު ކުޅުންތެރިން އަދި ފެންނާނެ. އެކަމަކު މެސީ ސްޓައިލުގެ އެހާ ވިސްނުން ތޫނު އެހެން ކުޅުންތެރިޔަކު އަންނާނެ ކަަމަށް އަހަރެން ގަބޫލެއް ނުކުރަން،" ޒަވީ ބުންޏެވެ.\nމެސީ ވަނީ މިދިޔަ 15 ވަރަކަށް ސީޒަނުގައި ކޮންމެ ސީޒަނެއްގައި ބާސެލޯނާ އަށް ލީގުގައި މަދުވެގެން 15 ގޯލު ޖަހައިފަ އެވެ. އޭނާ އަކީ އެލް ކްލަސިކޯ ތާރީހުގައި އެންމެ ގިނަ ލަނޑު ޖެހި ކުޅުންތެރިޔާ އެވެ. އަދި ޔޫރަޕްގެ ބޮޑު ލީގެއްގައި އެއް ކްލަބަކަށް އެންމެ ގިނަ ގޯލު ޖެހުމުގެ ރެކޯޑް އޮތީ ވެސް މެސީ އަތުގަ އެވެ. ކުރިން ގާޑް މުލާ އަތުގައި އޮތް ރެކޯޑް މެސީ މުގުރާލީ 526 ގޯލު ހަމަކޮށްގެންނެވެ.\n"އަހަރެން ބުނާނީ މެސީ ކުޅުން ހުއްޓާލާއިރު މި ގޮތަށް ބައިވަރެއް ރެކޯޑް ހުންނާނެއޭ އޭނާ އަށް ހާއްސަވެފައި. ފުޓްބޯޅައިގައި މެސީ ވަނީ ގިނަ ބަޔަކަށް މިސާލަކަށް ވެފައި. މިއީ ވަރަށް މަދުން ނޫނީ ކުޅުންތެރިޔަކަށް ހާސިލްކުރެވޭނެ ކަމެއް ނޫން،" ޒަވީ ބުންޏެވެ.\nއޭނާ ވަނީ ބާސެލޯނާ ކޯޗުކަމާ ހަވާލުވުމަށް ފަހު އާނެސްޓޯ ވަލްވޭޑޭ އެ ޓީމުގެ ކުޅުމުގެ ސްޓައިލަށް ގެނެސްފައިވާ ބަދަލަށް މަރުހަބާ ކިޔައިފަ އެވެ. އަދި މުޅި ޓީމުގެ ބޭނުން ހިފޭ ވިސްނުމެއްގައި ވަލްވޭޑޭ ކުރިއަށްދާތީ ހުރިހާ ކުޅުންތެރިން ވެސް ތިބީ ކާމިޔާބީ ހޯދަން ކެތްމަދުވެފައިކަން އެ ޓީމުގެ ކުޅުމުން ފެންނަ ކަމަށް ޒަވީ ބުންޏެވެ.


މަޖިލިސް ޕޯލް މަތީން ކާމިޔަބުކޮށްފި! — Ihavandhoo.com\n21 މާރިޗު 2014 18 އެޑްމިން\nއަންނަ މާރިޗު މަހުގެ 22 ވަނަ ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖިލިސް އިންތިޚާބުގައި އިހަވަންދޫ ދާއިރާގެ ގޮނޑިއަށް، ވާދަކުރައްވާ ކެންޑިޑޭޓުންގެ ތެރެއިން އިހަވަންދޫޑޮޓްކޮމްގެ ކިޔުންތެރިންގެ ތާޢިދު އޮތް ކެނޑިޑޭޓެއް ބެލުމުގެ ބޭނުމުގައި އިހަވަންދޫޑޮޓްކޮމްގެ ފަރާތުން ހުޅުވާލާފައިވާ ޕޯލް، ކެންޑިޑޭޓް ނަންބަރު3މުހައްމަދު މަތީން ކާމިޔަބުކޮށްފިއެވެ.\n604 ފަރާތަކުން ވޯޓްދީފައިވާ މިޕޯލުން، އަމިއްލަގޮތުން މަޖިލީހުގެ އިންތިހާބުގައި ވާދަކުރާ މަތީންވަނީ 212 ވޯޓް ހޯދާފައެވެ. ފާހަގަކޮށްލެވޭގޮތުގައި މިޕޯލް ފެށުނިންސުރެއްވެސް ލީޑްކުރައްވަމުން ގެންގޮސްފައިވަނީ މަތީންއެވެ.\n182 ވޯޓާއި އެކު އަހުމަދު އަބުދުﷲ ދެވަނަހޯދިއިރު، މިޕޯލްއިން ތިންވަނަޔަށްދިޔަ މުހައްމަދު އަބުދުﷲ އަށް ލިބިފައިވަނީ 176 ވޯޓެވެ. މިޕޯލުން ފުލަށްދިޔަ ޝާފިއުއަށް ލިބިފައިވަނީ 34 ވޯޓެވެ.\n30 ވޯޓްގެ ތަފާތު. ކެންޑިޑޭޓް3ކަށް ވޯޓް ދެއްވާ\n– 21 މާރިޗު 2014 16 0\n– 21 މާރިޗު 2014 15 0\nމަތިން ކާމިޔާބު ކޮއްފިޔޭ.. ކޮން މަތިން ހަހަހަ މަތީނު\n– 21 މާރިޗު 2014610\nމި ދެން މީހުން ބަލާ ގަބޫލު ކުރާ ޕޭޖެއް ވެސް ނުން. މިފަހަރު މުހަންމާ 1\n– 21 މާރިޗު 2014 1 16\n1 ވަނަ މަތީނު 2122ވަނަ އަހައްމާ 1823ވަނަ މުހައްމާ 1764ވަނަ ޝާފިއު އެންމެ 34\nތިޔަ ތާއީދު 22 ވަނަ ދުވަހު ވޯޓުން ދައްކާނެ ކަމަށް އުންމީދުކުރަން މަތީނުބެ.\nކިޔުންތެރިންނާއި އިހަވަންދޫދާއިރާ ރައިތުން ރަނގަޅަ ވިސނަވާފަ ވޯޓް ދެއްވާ. މޑީޕީ ކެންޑިޑޭޓް ފެއިލް ވެއްޖެ، މުހަންމާ ފިލްމު ކުޅެން ބަރާބަރު،4ވަނަ ކެންޑިދޭޓް ތާއީދު ކުޑަ. މަތީނު ތައުލީމާއި ތަޖުރިބާ އެބަހުރި. ފުރުސަތު3ކަށް ދެއްވާ.\n– 21 މާރިޗު 201460\nގަދަ3:)\n– 21 މާރިޗު 201470\nމުހަންމާ ފިލްމު ކުޅޭދެން ލަލަލަލާ\nވަގު ވަގުނޫޓު ޖެހިފަރާތައް ނޫނެކޭ ބުނޭ މަތީން އައް ކާމިޔާބު ދެއްވާށި އާމީން، (އައިންތު މާރަންދޫ)\nހުރިހާމީސް ތަކުންގެ ވޯޓު މަތީން އައް ދެއްވާ؟ ރަގަޅުވާނެ\nމަތީނު ފަހަރު.3ކަށް ވޯޓް ދެއްވާ\nއިހަވަންދޫ.ކޮމް ތާއީދުނެތެކޭ ނުބުނެވޭނެ.. ކިޔުންތެރިންގެ ހިޔާލާއި ލައިކްސް އަށް ބައްލަވާލައްވާ..މި ޕޭޖަށް ހަމަ އައްސަރިބަހާ ސާބަސް.\nމީތި ރަނގަޅޭ މާރަންދޫ މޮޅަދޫ އިހަވަންދޫ މީހުން ބަލަން.. ވިސްނާލަމާ3ކަށް ވޯޓް ދެއްވާ\n3 ކަށް ވޯޓް ދެއްވާ ، ޔަގީނުންވެސް ބަދަލު ރަނގަޅުވާނެ.\nސުރުހީގައި 30 ވޯޓްގެ ތަފާތަކުން މޮޅުވިވާހަކަ ނުޖެހީ ކީއްވެބާ؟ ހަހަހަ އަސަރުކުރީދޯ . ގޯ ވޯޓް 3\nހަމަ 3ބަރާބަރު33333333333333333 ވޯޓުދީ


COVID-19: Oxford ge vaccine furathama maruhala nimma dhevana maruhala ah | ThePress\nEnglish Edition Thursday, May 28, 2020 28.46 °C light rain\nކޮވިޑް-19: އޮކްސްފޯޑްގެ ވެކްސިން ފުރަތަމަ މަރުހަލާ ނިންމާ ދެވަނަ މަރުހަލާއަށް\n22 May 2020, 15:19\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)އަށް ވެކްސިންއެއް އުފެއްދުމަށް ކުރަމުންދާ މަސައްކަތުގެ ތެރެއިން/ފޮޓޯ: އެސްސީއެމްޕީ\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ވެކްސިންއެއް ތަރައްގީ ކުރުމަށް ކުރަމުންދާ މަސައްކަތުގެ ތެރެއިން އޮކްސްފޯޑް ޔުނިވާސިޓީއިން ފިޔަވަޅެއް ކުރިއަށް އަޅައިފިއެވެ.\nއޮކްސްފޯޑް ޔުނިވާސިޓިއިން މިއަދު ނެރުނު ބަޔާނެއްގައި ބުނެފައިވަނީ ވެކްސިންއެއް ތަރައްގީ ކުރުމަށް ކުރިއަށްދާ ދިރާސާގައި އެއް މަރުހަލާ ދެވަނަ މަރުހަލާއަށް ވަންނަމުންދާ ކަމަށާ، މި މަރުހަލާއަކީ އިންސާނުންގެ ހަށިގަނޑުގައި ވެކްސިން ޓެސްޓު ކުރާ މަރުހަލާ ކަމަށެވެ. މި މަރުހަލާގައި 10260 މީހުން ބައިވެރިވާ ކަމަށްވެސް އޮކްސްފޯޑް ޔުނިވާސިޓީއިން ބުނެއެވެ.\nއޮކްސްފޯޑް ޔުނިވާސިޓީގެ ދިރާސާ ޓީމުން މިމަޝްރޫއު ކުރިއަށް ގެންދަނީ އެ ގައުމުގައި ހަރަކާތްތެރިވާ ބައިނަލްއަގުވާމީ ފާމަސޫޓިކަލް ކުންފުނި އަސްޓްރާޒެނެކާ ގުޅިގެންނެވެ. މި ކުންފުންޏަކީ ވެކްސިން ކާމިޔާބު ވެއްޖެނަމަ ފުޅާ ދާއިރާއެއްގައި ވެކްސިން ތަރައްގީކޮށް، ވިއްކަން ނެރޭނެ ކުންފުންޏެވެ.\nއޮކްސްފޯޑް ޔުނިވާސިޓީގެ ބަޔާން ބުނާ ގޮތުގައި ދިރާސާގެ ފުރަތަމަ މަރުހަލާ މިހާރު ވަނީ ނިމިފައެވެ. ދެވަނަ މަރުހަލާއަށް ފަށާއިރު، މި މަރުހަލާގައި ގިނަ އަދަދެއްގެ ކުޑަކުދިންނާ ދޮށީ އުމުރުގެ މީހުންވެސް ބައިވެރިވާނެ ކަމަށް އެ ޔުނިވާސިޓީއިން ބުނެއެވެ.\nދިރާސާގެ3ވަނަ މަރުހަލާއަކީ އުމުރުން 18 އަހަރުން މަތީގެ ގިނަ ބައެއްގެ ތެރޭގައި ވެކްސިން މަސައްކަތްކުރާނެ ގޮތެއް ވިލަރެސް ކުރުމުގެ މަރުހަލާއެވެ.\nއޮކްސްފޯޑް ވެކްސިން ގުރޫޕުގެ އިސްވެރިޔާ ޕްރޮފެސާ އެންޑްރޫ ޕޮލާޑް ވިދާލުވީ ދިރާސާގެ މަސައްކަތް ކުރިއަށްދަނީ އެދެވޭ ރޫހެއްގައި ކަމަށާ، ދެން އޮތީ އާބާދީގެ ބޮޑު ބަޔަކަށް ވެކްސިންގެ ޒަރިއްޔާއިން ރައްކާތެރިކަން ކަށަވަރުވޭތޯ ބެލުން ކަމަށެވެ.\nއަސްޓްރާޒެނެކާއިންވަނީ ވެކްސިން ކާމިޔާބު ވެއްޖެނަމަ 400 މިލިއަން ޑޯޒް އުފެއްދުމުގެ އެއްބަސްވުމެއްގައި ސޮއިކޮށްފައެވެ.\nކޮވިޑް-19 ވެކްސިން ލައިފްސްޓައިލް ސިއްހަތު


Boxing ge dhuniyeygai habeebakee varah thafaathu meeheh\nބޮކްސިންގެ ދުނިޔޭގައި ހަބީބަކީ ވަރަށް ތަފާތު މީހެއް\n- 10 months ago2- އަމާލް މުހައްމަދު\nބޮކްސިންގައި މިހާރު ދުނިޔޭގައި އެންމެ ނަން ވިދާލާ މީހުންގެ ލިސްޓުގައި ރަޝިޔާގެ މުސްލިމެއް ކަމުގައިވާ ހަބީބުގެ ނަން ހިމެނޭނެ ކަމާމެދުގައި ޝައްކެއް ނެތެވެ.\nހަބީބަކީ ޔޫއެފްސީ ލައިޓްވެއިޓް ޗެމްޕިއަންއެކެވެ. ބޮކްސިން ކުޅުނަސް، އޭނާ އަކީ ވަރަށް ދީން ވެރިވެސް މީހެކެވެ. ހަބީބްގެ އެތައް މިލިއަން ފޭނުންނެއް ދުނިޔޭގެ އެކި ކަންކޮޅުތަކުގައި އެބަތިއްބެވެ. ބޮކްސިން ފަދަ ވަޔަލެންޓް ގޭމެއް ކުޅޭއިރުވެސް، ހަބީބަކީ ވަރަށް މަޑުމައިތިރި، ހިތްހެޔޮ އަދި މައިންބަފައިންނަށްވެސް ހެޔޮކޮށް ހިތާ ޒުވާނެކެވެ.\nމި ލިޔުމުގައި މިބަލާލަނީ ހަބީބާ ގުޅޭ ބައެއް ކަންކަމަށެވެ.\nކުރިންވެސް އޭނާ އަކީ ދީންވެރި މީހެއްކަން މި ލިޔުމުގައި ފާހަގަ ކޮށްފައިވާނެއެވެ. ހަބީބު ރޯދަމަހުގައި ބޮކްސިން ގޭމެއްގައި ބައިވެރި ނުވާކަން އެނގޭހެއްޔެވެ؟ އޭނާ އެގޮތަށް ކަންތައް ކުރަނީ ރޯދައަށް ހުރެގެން ވަރުބަލިވުމުގެ ސަބަބުން، ރޯދަ ދޫކޮށްލަން ޖެހިދާނެތީއެވެ. އަދި ރޯދަމަހުގެ ރޭގަނޑުގައި ޓްރެއިނިންވެސް ކުރިއަށް ގެންދަނީ އަޅުކަމަށް ދަތި ނުވާ ގޮތަށެވެ.\nA post shared by IlmFeed (@ilmfeed) on Sep 7, 2019 at 6:17pm PDT\nބޮކްސިން ގޭމެއް ފެށުމުގެ ކުރިން ﷲގެ އިރާދަފުޅާއެކު، އޮޕޯނެންޓް ބަލި ކުރާނެ ކަމަށް ހަބީބު ބުނާތީ ގިނަ ބަޔަކު އޭނާގެ އެ ސިފަތައް ވަރަށް ފާހަގަކުރެއެވެ.\nހަބީބަކީ ރަޝިޔާގެ އެތުލީޓުންގެ ތެރެއިން، އިންސްޓެގްރާމްގައި އެންމެ ބޮޑު ފޭން ބޭސްއެއް އޮންނަ ފަރާތެވެ. އެގޮތުން ތިން މިލިއަނަށްވުރެ ގިނަ އިންސްޓެގްރާމް ފޮލޯވަރުން އޭނާގެ ތިބެއެވެ.\nއެނގޭހެއްޔެވެ؟ ހަބީބަކީ ފުޓްބޯޅަ ކުޅޭ މީހެއް ނޫނަސް، އޭނާ އެކުޅިވަރަށް ވަރަށް ލޯބި ކުރެއެވެ. އަދި ވަރަށް ގިނައިން ފުޓްބޯޅަ ބަލައެވެ. ހަބީބަކީ ކްރިސްޓިއާނޯ ރޮނާލްޑޯގެ ގާތް ރަހްމަތްތެރިއެކެވެ.\nއުމުރުން 30 އަހަރުގެ ހަބީބު ކައިވެނި ކުރީ 2013 ވަނަ އަހަރުއެވެ. މިއަހަރު ހަބީބުއާއި އޭނާގެ އަންހެނުން ވަނީ ފަސް ވަނަ އަހަރީ ދުވަސްވެސް ފާހަގަކޮށްފައެވެ. އެދެމީހުންގެ ދެކުދިން ތިބެއެވެ. އެހެންނަމަވެސް ހަބީބު ދުވަހަކުވެސް އޭނާގެ އަންހެނުންނާއި ދަރިންގެ ފޮޓޯ އިންސްޓެގްރާމްއަކަށް ނުލައެވެ.\nހުޅުމާލޭގެ ހުރިހާ ދަނޑުތައް ހަލާކުވެ ޒުވާނުން ކުޅޭނެ ގޮތެއް ނެތިފައި! 12days ago